সাবেক ওসি প্রদীপের বিরুদ্ধে আরও একটি মামলা – দৈনিক জনবাণী\nনিজস্ব প্রতিবেদক : অবসরপ্রাপ্ত মেজর সিনহা মো. রাশেদ খান হত্যাকাণ্ডে অভিযুক্ত টেকনাফ থানার বরখাস্ত হওয়া ওসি প্রদীপ কুমার দাশসহ ৩০ জনের বিরুদ্ধে আদালতে ফৌজদারি দরখাস্ত দায়ের করেছেন সদ্য কারামুক্ত সাংবাদিক ফরিদুল মোস্তফা খান।\nআজ মঙ্গলবার কক্সবাজারের সিনিয়র জুডিসিয়াল ম্যাজিস্ট্রেট আদালত-৪ তামান্না ফারাহর আদালতে অভিযোগটি দাখিল করা হয়।\nআদালত অভিযোগ আমলে নিয়ে পুলিশ ইনভেস্টিগেশান অব ব্যুরোকে (পিবিআই) তদন্ত করে প্রতিবেদনদিতে আদেশ দিয়েছেন।\nদায়ের করা এ মামলায় টেকনাফের সাবেক ওসি প্রদীপ কুমার দাশসহ পুলিশ সদস্য ও তাদের দালালদের মাধ্যমে আলাদা চার ঘটনায় নানাভাবে শারীরিক নির্যাতন, হত্যাচেষ্টা, মিথ্যা মামলা দায়েরসহ নানা অভিযোগে আনা হয়েছে।\nঅভিযোগ দায়েরকালে বাদীপক্ষে ছিলেন- কক্সবাজার জেলা বারের সাবেক সভাপতি অ্যাভভোকেট আবুল কালাম সিদ্দিকী, সিনিয়র আইনজীবী মো. মোস্তফা, মো. আবদুল মান্নান, ফখরুল ইসলাম গুন্দু, রেজাউল করিম রেজা, এমএম ইমরুল শরীফসহ কয়েকজন আইনজীবী।\nপুলিশের বিরুদ্ধে সংবাদ প্রকাশের জের ধরে চাঁদাবাজি, অস্ত্র, মাদকসহ নানা অভিযোগে সাংবাদিক ফরিদুল মোস্তফার বিরুদ্ধে একে একে ছয়টি মামলা করা হয়। এসব মামলায় দীর্ঘ ১১ মাস ৫ দিন পর গত ২৭ আগস্ট কারামুক্ত হন। তখন থেকে তিনি কক্সবাজার জেলা সদর হাসপাতালে চিকিৎসাধীন।\nফরিদুল মোস্তফা খান জনতার বাণী ডটকম এবং দৈনিক কক্সবাজার বাণী পত্রিকার সম্পাদক ও প্রকাশক। তিনি টেকনাফ হোয়াইক্যং সাতঘরিয়া পাড়ার বাসিন্দা মরহুম ডা. মো. ইছহাক খানের ছেলে। বর্তমানে শহরের ১ নম্বর ওয়ার্ডের মধ্যম কুতুবদিয়া পাড়ার বাসিন্দা।


সাধনের অসাধারণ সরলতা | বিশ্ব | DW | 28.01.2020\nবলছিলাম খাদ্যমন্ত্রী সাধন চন্দ্র মজুমদারের কথা৷ সম্প্রতি সীমান্ত হত্যা নিয়ে করা তাঁর একটি মন্তব্য সামাজিক মাধ্যমে আলোচিত হয়েছে৷ তিনি বলেছেন, এসব হত্যাকাণ্ডের জন্য বাংলাদেশিরাই দায়ী, তাই সরকারের কিছু করার নেই৷\nমন্ত্রীর নির্বাচনি এলাকা নওগাঁর পোরশা সীমান্তে সম্প্রতি বিএসএফ-এর গুলিতে তিন বাংলাদেশি নিহত হন৷ ঐ ঘটনার পর রাজশাহীতে এক অনুষ্ঠানে তিনি বলেন, ‘‘... কেউ যদি জোর করে কাঁটাতারের বেড়া কেটে গরু আনতে যায়, আর ইন্ডিয়ার মধ্যে গুলি খেয়ে মারা যায়, তার কোনো দায়-দায়িত্ব বাংলাদেশ সরকারের না৷’’\nমন্ত্রী আসলে সীমান্ত হত্যা নিয়ে সরকারের মনোভাবটিই স্পষ্ট করে দিয়েছেন৷ দায়-দায়িত্ব বাংলাদেশ সরকারের না - এই মন্তব্য করে আসলে তিনি সরকারের অক্ষমতা ঢাকার চেষ্টা করেছেন৷ কারণ দায়-দায়িত্ব নেয়ার ক্ষমতা সরকারের নেই৷ থাকলে কি আর এভাবে সীমান্ত হত্যা বাড়তে পারে?\nএকটু পরিসংখ্যান দেখে নেই৷ গতবছর জুলাই মাসে স্বরাষ্ট্রমন্ত্রী সংসদকে জানিয়েছিলেন, ২০১৮ সালে সীমান্তে তিন বাংলাদেশি নিহত হয়েছিলেন৷ আর বিজিবি মহাপরিচালক মেজর জেনারেল মো. সাফিনুল ইসলাম ২ জানুয়ারি এক সংবাদ সম্মেলনে জানিয়েছেন, ২০১৯ সালে সীমান্তে নিহত হয়েছেন ৩৫ জন বাংলাদেশি৷ অর্থাৎ সরকারি হিসাবে এক বছরে সীমান্ত হত্যা বেড়েছে ১২ গুণ! কিন্তু বিষয়টি নিয়ে কি আমরা বাংলাদেশ সরকারকে ভারতের উপর যথেষ্ট চাপ প্রয়োগ করতে দেখেছি?\nবিজিবি কর্মকর্তারা অবশ্য বলে থাকেন, তাঁরা বিষয়টি নিয়ে বিএসএফ-এর সঙ্গে কথা বলেন৷ কিন্তু আমাদের প্রশ্ন হচ্ছে, তাঁরা কীভাবে কথা বলেন যে, কোনো সমাধান আসে না?\nখাদ্যমন্ত্রী সাধন চন্দ্র মজুমদার আসলে সরল মানুষ৷ সচিবালয়ে কাজ করা সাংবাদিক বন্ধুদের কাছে শুনেছি, মন্ত্রণালয়ে সিদ্ধান্ত নেয়ার সময় তিনি নাকি প্রায়ই নিজের সিদ্ধান্তে ঠিক থাকতে পারেননা৷ অন্যদের মন্তব্যে নাকি খুব সহজেই প্রভাবিত হন৷\nএছাড়া দীর্ঘদিন রাজনীতি করলেও কোন কথা কখন বলা ঠিক নয়, তা এখনও বুঝে উঠতে পারেননি তিনি৷ তাইতো পেঁয়াজ সংকটের সময় তিনি একসময় বলে বসলেন, পেঁয়াজ ছাড়া ২২ পদের রান্না জানেন তিনি! তা হয়ত তিনি জানেনও৷ কারণ ২৭ বছর আগে স্ত্রী মারা যাওয়ার পর চার মেয়ের দেখাশোনা খাদ্যমন্ত্রী নিজেই করেছেন৷ কিন্তু তাই বলে দেশের মানুষ যখন সংকটে তখন সমাধানের দিকে গুরুত্ব না দিয়ে অমন কথা বলা কি একজন মন্ত্রীর সাজে?\nঠিক তেমনি সীমান্ত হত্যা বৃদ্ধি নিয়ে সবাই যখন চিন্তিত, তখন এর জন্য ভারতকে দায়মুক্তি দিয়ে বক্তব্য দিয়ে খাদ্যমন্ত্রী ঠিক কাজটি করেননি৷ কারণ এর মাধ্যমে তিনি ভারতের এমন অপরাধকে একরকম জায়েজই করে দিলেন৷ অথচ ২০১৮ সালের এপ্রিলে ঢাকায় অনুষ্ঠিত দুই দেশের সম্মেলনে সীমান্তে প্রাণঘাতী বা ‘লিথাল উইপন’ ব্যবহার না করার সিদ্ধান্ত নেয়া হয়েছিল৷ কিন্তু ভারত সেটি মানছে না৷\nএসব কারণে আমরা যদি ধরে নেই, ভারতকে যথেষ্ট চাপ দেয়ার ক্ষমতা বাংলাদেশের নেই, তাহলে বোধ হয় ভুল হবে না৷ কিন্তু সরকারের পক্ষেতো আর এটি স্বীকার করে নেয়া সম্ভব নয়, তাই সাধন চন্দ্র মজুমদারের মতো মানুষদের মন্তব্য থেকেই আমজনতাকে যা ভাবার ভেবে নিতে হবে৷\nমুখ সামলে কথা বলুন, জনাব স্বাস্থ্যমন্ত্রী\nআমাদের স্বাস্থ্যমন্ত্রী উচ্চশিক্ষিত৷ অবশ্যই ভালো ছাত্র৷ আগেরবার প্রতিমন্ত্রী ছিলেন, প্রমোশন পেয়ে ফুল৷ কিন্তু এই ফুলমন্ত্রী যে আমাদের fool বানিয়ে ছাড়বেন তা ভাবতে পেরেছিল কে? (25.07.2019)\nকি-ওয়ার্ডস বাংলাদেশ, ভারত, ভারত-বাংলাদেশ, সীমান্ত, বিএসএফ, হত্যা, মন্তব্য, বিতর্কিত, সংখ্যালঘু\nবিএসএফের গুলিতে আবার দু'জন নিহত 22.01.2020\nভারতের সীমান্তরক্ষী বাহিনী বিএসএফ-এর গুলিতে আবার দুই বাংলাদেশি নিহত হয়েছেন৷ এবারের ঘটনাটি ঘটেছে লালমনিরহাটের ভারত-বাংলাদেশ সীমান্তে৷\nসরকারি হিসাবে এক বছরে সীমান্ত হত্যা ১২ গুণ বেড়েছে 09.01.2020\nনানা প্রতিশ্রুতির পরও সীমান্ত হত্যা কমছে না। আর গত তিন বছরের হিসাবে সবচেয়ে বেশি সীমান্ত হত্যা হয়েছে গত বছর (২০১৯)৷ সর্বশেষ দিল্লীতে গত ডিসেম্বরে বাংলাদেশ-ভারত সীমান্ত বৈঠকের পরও পরিস্থিতির কোনো উন্নতি নেই।


প্রথম দিনেই আ. লীগের মনোনয়ন ফরম নিলেন তমিজি হক ও রাসেল আশেকী - যশোর নিউজ ২৪: Jessore News 24:\nপ্রথম দিনেই আ. লীগের মনোনয়ন ফরম নিলেন তমিজি হক ও রাসেল আশেকী\non ১৮:২৭0Comment\nঢাকা উত্তর সিটি কর্পোরেশন উপ-নির্বাচনে নৌকা প্রতীকে ভোট করতে আগ্রহীদের মনোনয়ন ফরম দেওয়া শুরু করেছে ক্ষমতাসীন আওয়ামী লীগ। শনিবার সকালে আওয়ামী লীগ সভানেত্রীর ধানমণ্ডির রাজনৈতিক কার্যালয় থেকে তা বিক্রি শুরু হয়। দপ্তর সম্পাদক আব্দুস সোবাহান গোলাপের কাছ থেকে প্রথম দিনই মনোনয়ন ফরম সংগ্রহ করেন রাসেল আশেকী এবং আদম তমিজি হক।\nরাসেল আশেকী সাংবাদিকদের বলেন, “মাননীয় প্রধানমন্ত্রীর হাতকে আরও শক্তিশালী করতে এবং ঢাকা উত্তরের জনগণের উন্নয়নের জন্য কাজ করে যেতে চাই। যদি আমি যদি মনোনয়ন পাই এবং নির্বাচিত হই, তাহলে আমি ডিএনসিসি এলাকার সার্বিক উন্নয়নে আমার সর্বোচ্চটা দিয়ে কাজ করে যাব।”ব্যবসায়ী আদম তমিজি হক ‘হক গ্রুপ’ এর ব্যবস্থাপনা পরিচালক।\nআগামী ১৫ জানুয়ারি পর্যন্ত মনোনয়ন ফরম বিক্রি করবে আওয়ামী লীগ। এরপর দলের স্থানীয় সরকার নির্বাচন সম্পর্কিত বোর্ড প্রার্থী ঠিক করবে। ঢাকা উত্তরের এই নির্বাচনে আওয়ামী লীগের প্রার্থী হিসেবে ব্যবসায়ী নেতা আতিকুল ইসলামের নাম আলোচনায় রয়েছে। তিনি গণসংযোগু শুরু করেছেন।\nআনিসুল হকের মৃত্যুতে শূন্য এই মেয়র পদে আগামী ২৬ ফেব্রুয়ারি ভোট হবে। মনোনয়নপত্র জমা দেওয়া যাবে ১৮ জানুয়ারি পর্যন্ত। তিন বছর আগে অনুষ্ঠিত এই নির্বাচনে আওয়ামী লীগের সমর্থন নিয়ে আনিসুল হক বিজয়ী হয়েছিলেন।


প্রচ্ছদ » ঢাকা টাঙ্গাইলে ট্রাক-অটোরিকশা সংঘর্ষে নিহত ২\nপ্রতিনিধি , টাঙ্গাইল । ৮ এপ্রিল, ২০১৬ ৯:৫৯ পূর্বাহ্ণ\tটাঙ্গাইলের কালিহাতী উপজেলার রসুলপুরে ট্রাকের ধাক্কায় সিএনজিচালিত অটোরিকশার দুই যাত্রী নিহত হয়েছে। টাঙ্গাইল-ময়মনসিংহ সড়কে আজ শুক্রবার সকাল ৭টার দিকে ওই দুর্ঘটনায় আরও ৩ জন আহত হয়েছেন।\nহাইওয়ে পুলিশের উপপরিদর্শক (এসআই) মো. শাহ আলম বলেন, একটি অটোরিকশা এলেঙ্গা থেকে টাঙ্গাইলের দিকে যাচ্ছিল। রসুলপুর এলাকায় বিপরীত দিক থেকে আসা একটি ট্রাক অটোরিকশাটিকে ধাক্কা দেয়। এতে ঘটনাস্থলে ২ জনের মৃত্যু হয়।\nতিনি আরও জানান, নিহত ব্যক্তিদের মধ্যে একজনের পরিচয় জানা গেছে। তার নাম শহর আলী (২৫)। বাড়ি লালমনিরহাটে। দুজনের মরদেহ টাঙ্গাইল মেডিকেল কলেজের মর্গে রাখা হয়েছে।\nআহত ব্যক্তিরা টাঙ্গাইল মেডিকেল কলেজ হাসপাতালে চিকিৎসাধীন বলে জানিয়েছেন মো. শাহ আলম।\nএ ঘটনায় মামলা প্রক্রিয়াধীন রয়েছে।\nট্যাগঃ টাঙ্গাইল, সড়ক দুর্ঘটনা, সিএনজিচালিত অটোরিকশা


কবে বাবা হওয়া উচিত? পিতৃত্বের ঠিকঠাক বয়সটা কত? – আওয়ার নিউজ\nকবে বাবা হওয়া উচিত? পিতৃত্বের ঠিকঠাক বয়সটা কত?\nপ্রথমে কেরিয়ার, তার পরে বিয়ে। তার পরেই সন্তান। এটাই গড় বাঙালি ছেলের জীবনের রুটিন। কিন্তু ঠিক কখন বাবা হলে সব দিক সামাল দেওয়া যায়?\nমেয়েদের ক্ষেত্রে মা হওয়ার সঠিক বয়স নির্বাচনের ক্ষেত্রে প্রধান বিচার্য বিষয় হয় শরীর। কিন্তু পুরুষের ক্ষেত্রে শুধু শরীর নয়, তার সঙ্গে আরও অনেক কিছু। এটা ঠিক যে, পুরুষের উপরেই শুধু সংসার চালানোর দায়িত্ব এমন ধারণা এখন পুরনো। তবুও, বড় দায়িত্বটা থেকে যায় ছেলেদেরই। তাই ছেলেদের সংসার শুরু করার, বাবা হওয়ার জন্য অনেক প্রস্তুতি নিতে হয়। আর শারীরিক প্রস্তুতির থেকে অনেক বেশি গুরুত্বপূর্ণ আর্থিক ও মানসিক প্রস্তুতি।\n২৫ বছর বয়স হলেই অনেক ছেলে ‘বিয়ে-বিয়ে’ করতে শুরু করলেও অধিকাংশ ক্ষেত্রে সেটা বাস্তবায়িত হয় ৩০-এর পরে। ইদানীং বহু ছেলেই ৩৫ পার করে বিয়ের পিঁড়িতে বসেন। কারণ, চাকরি বা ব্যাবসা শুরু করে প্রতিষ্ঠিত হওয়া, বাড়ি-ঘর বানানো, বিভিন্ন পারিবারিক দায়িত্ব সামলাতে সামলাতে ৩৫ বছর বয়স হয়ে যায়। অনেকের ক্ষেত্রে আরও সময় লাগে। এর পরে বিয়ে, তার পরে সন্তান।\nএটা ঠিক যে শারীরিকভাবে নারীর তুলনায় পুরুষ বেশিদিন সক্ষম থাকে। তাছাড়া সন্তানের জন্ম দেওয়ার ক্ষেত্রে পুরুষের ভূমিকাও অনেক কম। তবে বয়স ৪০ টপকালেই বিভিন্ন অসুখ শরীরে বাসা বাঁধতে থাকে। আর তাতে অনেক সময়েই স্পার্ম কাউন্ট কমে। এর ফলে সন্তানের জন্মদান সমস্যার হয়ে দাঁড়ায়। তাই চিকিৎসকরা বলছেন, ৪০ বছর পার করার আগেই বাবা হওয়া উচিত। বেশি বয়সে সন্তান হলে শিশুর শারীরিক সমস্যার সম্ভাবনাও থাকে।\nবেশি বয়সে পিতৃত্ব আরও বড় সমস্যা তৈরি করে সন্তান প্রতিপালনের ক্ষেত্রে। সাধারণভাবে একজন মানুষের আয় বেশি থাকে ৩৫ থেকে ৫০ বছর পর্যন্ত। এই সময়ের মধ্যে সন্তানকে বড় করে তোলা আর্থিক দিক থেকে সহজ। তাছাড়া, বেশি বয়সে সন্তান মানে ছেলেমেয়ের সঙ্গে বয়সের ফারাকটাও বেড়ে যাওয়া। আর সেই ফারাক মানসিক দূরত্ব তৈরি করে।\nস্বাস্থ্য Comments Off on কবে বাবা হওয়া উচিত? পিতৃত্বের ঠিকঠাক বয়সটা কত? সংবাদটি প্রিন্ট করুন\n« হরভজন সিংহকে কুস্তিগীরের চ্যালেঞ্জ! তার পরে কী হল? রইল এই ভিডিও… (পূর্বের সংবাদ)\n(পরের সংবাদ) পায়ের নখের ফাঙ্গাস ভালো করার সহজ ও গুরুত্বপূর্ণ ৩টি পদ্ধতি দেখে নিন… »


সাকিবকে ২ বছরের জন্য নিষিদ্ধ করলো আইসিসি | Sheersha Sangbad\nBrowse: Home / সাকিবকে ২ বছরের জন্য নিষিদ্ধ করলো আইসিসি\nজাতীয় ক্রিকেট দলের টেস্ট ও টি-টোয়েন্টি অধিনায়ক, বিশ্বসেরা অলরাউন্ডার সাকিব আল হাসানকে দুই বছরের জন্য নিষিদ্ধ করেছে আইসিসি। সাকিবের বিরুদ্ধে অভিযোগ বাজিকরদের কাছ থেকে ম্যাচ পাতানোর প্রস্তাব পেয়েও নিশ্চুপ ছিলেন তিনি।আইসিসির কোড অফ কন্ডাক্টে বলা আছে, বাজিকরদের কাছ থেকে ম্যাচ বা স্পট ফিক্সিংয়ের অভিযোগ পেলে সংশ্লিষ্ট বোর্ডকে জানাতে হবে। না হয় আইসিসির দুর্নীতি দমন সংস্থা- আকসুকে অবহিত করতে হবে। সে খবর নিজে লুকিয়ে রাখলে সেটা শাস্তিযোগ্য অপরাধ বলে গণ্য হবে। কিন্তু সাকিব তার কোনটাই করেননি। ফলে আইসিসির দুর্নীতি দমন সংস্থার রায়ে দুই বছরের জন্য নিষিদ্ধ হয়েছে সাকিব।\nআইসিসির নিয়ম হচ্ছে, এ ধরনের অপরাধের শাস্তি হিসেবে ছয় মাস থেকে পাঁচ বছরের নিষেধাজ্ঞার শাস্তি। তবে সাকিব নিজের দোষ স্বীকার করায় শাস্তি কমিয়ে দুই বছর করা হয়েছে।একই সঙ্গে তদন্তকাজে সহযোগিতা করার কারণে শাস্তি বাতিল করা হয়েছে আরও এক বছরের। অর্থাৎ এক বছর শাস্তি ভোগ করবেন তিনি, যা কার্যকর হবে আজ থেকেই। আগামী বছরের ২৯ অক্টোবর তিনি নিষেধাজ্ঞা থেকে মুক্তি পাবেন।আন্তর্জাতিক একজন জুয়াড়ির কাছ থেকেই প্রস্তাব পেয়েছিলেন সাকিব। জুয়াড়ির প্রস্তাবের বিষয়টি আইসিসি পরে জানতে পারে। আন্তর্জাতিক জুয়াড়িদের কল রেকর্ড ট্র্যাকিং করে এ ব্যাপারে সব তথ্য উদ্ধার করে তারা। জানা গেছে, সংশ্লিষ্ট ওই জুয়াড়ি আইসিসির কালো তালিকায় থাকাদের একজন।আইসিসি তাদের সংবাদ বিজ্ঞপ্তিতে জানিয়েছে, তিনটি অভিযোগ আনা হয়েছে সাকিবের বিরুদ্ধে। তিন ম্যাচে সাকিবের কাছে ফিক্সিংয়ের প্রস্তাব দেয়া হয়েছিল বলে জানতে পেরেছে আইসিসি এবং সে সব বিষয়ে তারা প্রমাণও সংগ্রহ করেছে।আকসুর ধারা ২.৪.৪ আর্টিকেলের মধ্যেই তিনটি অপরাধ করেছিলেন সাকিব। যেগুলো হচ্ছে-\n১. ২০১৮ সালের জানুয়ারিতে শ্রীলঙ্কা, জিম্বাবুয়েকে নিয়ে বাংলাদেশের যে ত্রিদেশীয় সিরিজ হয়েছিল কিংবা ২০১৮ আইপিএলে প্রথম ফিক্সিংয়ের প্রস্তাব পান সাকিব। কিন্তু এ বিষয়ে তিনি আইসিসির অ্যান্টি করাপশন ইউনিটকে কোনো কিছুই জানাননি।২. একই ধারার অধীনে অপরাধ : ২০১৮ সালের জানুয়ারিতে ত্রিদেশীয় সিরিজের সময়ই আরো একটি ফিক্সিংয়ের প্রস্তাব পেয়েছিলেন। কিন্তু সে বিষয়েও তিনি আইসিসিকে অবহিত করেননি।৩. ২০১৮ সালের ২৬ এপ্রিল সানরাইজার্স হায়দরাবাদ এবং কিংস ইলেভেন পাঞ্জাবের মধ্যকার ম্যাচেও ফিক্সিংয়ের প্রস্তাব পেয়েছিলেন সাকিব। কিন্তু সে বিষয়েও তিনি আইসিসি কিংবা সংশ্লিষ্ট দুর্নীতি দমন সংস্থাকে কিছুই জানাননি।


শিক্ষায় বিনিয়োগ: এক এবং একমাত্র ভাবনা | বাংলাদেশের শিক্ষা\nপ্রথম পাতা সাম্প্রতিক নিবন্ধ অর্থায়ন শিক্ষায় বিনিয়োগ: এক এবং একমাত্র ভাবনা\nCategories: অর্থায়নদক্ষতা ও উন্নয়নশিক্ষা ও বৈষম্য\nমিরন কুমার ভৌমিক, আকলিমা শরমিন, আসমা জাহান মুক্তা, তৌফিক হাসান, শেখ মোহাম্মদ আলী, গৌতম রায়: পৃথিবীর প্রায় সব জাতিই শিক্ষাক্ষেত্রে তাদের বিনিয়োগ উল্লেখযোগ্য হারে বাড়িয়েছে। উন্নত রাষ্ট্রগুলো গত তিন দশকে তাদের শিক্ষার্থীদের পেছনে বিনিয়োগ প্রায় দ্বিগুণ করেছে; উন্নয়নশীল দেশগুলোও পিছিয়ে নেই। দুর্ভাগ্যবশত, বাংলাদেশ এক্ষেত্রে উদাসীন থেকেছে কিংবা অবহেলা করেছে। শিক্ষায় বিনিয়োগ বাড়ানোর ক্ষেত্রে সরকার সবসময়ই অর্থনৈতিক অবস্থার দোহাই দিয়ে থাকে, কিন্তু বাংলাদেশের সমান কিংবা কম অর্থনৈতিক ক্ষমতাসম্পন্ন দেশগুলো তাদের মতো করে বিনিয়োগ বাড়িয়েছে উল্লেখযোগ্য হারে। উদাহরণ হিসেবে নেপালের কথা বলা যেতে পারে যাদের মাথাপিছু আয় আমাদের অর্ধেক কিন্তু শিক্ষার্থী-প্রতি বিনিয়োগ তিনগুণেরও বেশি। গত এক দশকে বাংলাদেশ শিক্ষাক্ষেত্রে বিনিয়োগ আগের চেয়ে বাড়ালেও তা এখনও প্রয়োজনের তুলনায় অনেক অপ্রতুল। আমাদের আজকের এ লেখার উদ্দেশ্য সদ্য-ঘোষিত বাজেটকে উপলক্ষ করে; বিশেষত প্রাথমিক ও শিক্ষা উভয় মন্ত্রণালয়ে যারা বাজেট অনুযায়ী কর্মসূচী পরিকল্পনা ও তৈরি করবেন তাদেরকে উদ্দেশ্য করে। আমাদের শিক্ষাক্ষেত্রে সমস্যার অন্ত নেই। কিন্তু কিছু সমস্যার সমাধান করা গেলে আমরাও আমাদের শিক্ষায় বিনিয়োগ থেকে অনেকটাই উপকৃত হতে পারব।\nপ্রাথমিক বিদ্যালয়ে ভর্তির ক্ষেত্রে বাংলাদেশ প্রায় শতভাগ অর্জনের কাছাকাছি পৌঁছে গেলেও এদের অর্ধেকই পুরো প্রাথমিক শিক্ষা সমাপ্ত করতে পারে না। শিক্ষার্থীদের একটি বড় অংশ একই শ্রেণীতে কয়েক বছর থেকে যায় এবং একটা সময়ে প্রাথমিক শিক্ষা সমাপ্ত না করেই বিদ্যালয় ত্যাগ করে। ফলে আমাদের যতটুকুই শিক্ষাক্ষেত্রে বিনিয়োগ হচ্ছে, তার একটি বড় অংশ কার্যকরভাবে ফলপ্রসূ হচ্ছে না। অন্যদিকে যারা প্রাথমিক শিক্ষা সমাপ্ত করছে, তারা কতোটুকু শিখছে- তাও একটি প্রশ্ন। মাধ্যমিক শিক্ষাক্ষেত্রেও দিনদিন পাশের হার বাড়লেও শিক্ষার্থীদের গুণগত শিক্ষা-অর্জন প্রশ্নবিদ্ধ। সবক্ষেত্রেই কারণ হিসেবে অনেক কিছু বলার আছে, কিন্তু দক্ষ শিক্ষকের অভাবই যে সবচেয়ে বড় কারণ তা আর প্রমাণের অপেক্ষা রাখে না। শিক্ষকই পারেন শিক্ষার্থীদের মধ্যে বিদ্যালয়ের প্রতি আকর্ষণ তৈরি করতে, তার শিখনকে ফলপ্রসূ এবং সর্বোপরি তাকে একজন যোগ্য মানুষ হিসেবে গড়ে তুলতে। গবেষণায় প্রমাণিত হয়েছে যে, প্রাথমিক ও মাধ্যমিক শিক্ষাক্ষেত্রে শিক্ষকের দক্ষতাই শিক্ষার্থীদের শিক্ষা অর্জনের সবচেয়ে বড় প্রভাবক। দুর্ভাগ্যজনকভাবে, আমাদের দেশে দক্ষ শিক্ষকের সংখ্যা প্রত্যাশার তুলনায় খুব কম। একটা সময় ছিল যখন অনেকে শিক্ষকতা পেশায় আসতেন শুধু এই পেশার প্রতি ভালোবাসা থেকে। কিন্তু আমরা কি এখন এমন শিক্ষকদের খুব একটা দেখা পাব? শিক্ষাজীবনে যারা খুব ভালো ফলাফল করে, তাদের কতোজন শিক্ষকতা পেশায় আসেন? তদুপরি, এ পেশায় যথাযথ প্রশিক্ষণ না থাকলে ভালো শিক্ষক হওয়া একেবারেই অসম্ভব। অনেকের ধারণা- শিক্ষক হতে গেলে নির্দিষ্ট কোনো পেশাগত যোগ্যতা লাগে না। এ থেকে বুঝা যায় আমরা এই পেশাটাকে কীভাবে দেখছি?\nবাংলাদেশে শিক্ষকতা পেশা মোটেও আকর্ষণীয় নয় যে, এখানে ছেলেমেয়েরা হুমড়ি খেয়ে আসবে। সম্প্রতি সরকারি মাধ্যমিক বিদ্যালয়ের শিক্ষকদেরকে দ্বিতীয় শ্রেণীর মর্যাদা দেওয়া হয়েছে। এছাড়া যদিও রেজিস্টার্ড বেসরকারি প্রাথমিক বিদ্যালয়ের শিক্ষকদেরকে জাতীয়করণের আওতায় আনার প্রচেষ্টা চলছে, কিন্তু এই উদ্যোগুলো বাস্তবতার নিরিখে অত্যন্ত কম। আধুনিক তরুণ সমাজ কেন তাহলে শিক্ষকতার দিকে ঝুঁকবে? বৈশ্বিক প্রেক্ষাপটে দেখলে, শিক্ষকতা পেশায় যোগদানের জন্য পেশাগত যোগ্যতা আবশ্যক এবং সেটি অবশ্যই বিশ্ববিদ্যালয় পর্যায়ের। অনেক দেশ আছে যেখানে শিক্ষকতার জন্য ডিগ্রি নিতে পাঁচ বছর সময় লাগে, যেটি একটি স্বাভাবিক সম্মান ডিগ্রির চেয়েও বেশি সময়। শিক্ষকতার জটিল এবং কারিগরি বিষয়গুলো ভালোভাবে রপ্ত করার জন্য পর্যাপ্ত সময় দিতে হয়। শিক্ষকতা পৃথিবীর সব রাষ্ট্রেই সম্মানজনক ও গুরুত্বপূর্ণ পেশা হিসেবে বিবেচিত হয়। বেতন-ভাতা ও অন্যান্য সুবিধাদির বিচারেও শিক্ষকতা পেশা প্রথম দিকেই থাকে। খুব দূরে নয়, আমাদের পার্শ্ববর্তী দেশ ভারতের দিকে তাকালেই চলে। উন্নত দেশগুলোতে তো শিক্ষকতা পেশা হিসেবে বেশ ঈর্ষণীয়!\nএ বিষয়ে আমাদের এই বিশদ আলোচনার মূল কারণটি হল শিক্ষকতা পেশার জন্য সঠিকভাবে বিনিয়োগ না করলে এখানে মেধাবী এবং দক্ষ লোকজন পাওয়া কঠিন। আর দক্ষ শিক্ষক না থাকলে সর্বোপরি শিক্ষাক্ষেত্রে যতোই বিনিয়োগ বাড়ানো হোক না কেন, তেমন উল্লেখযোগ্য পরিবর্তন সম্ভব নয়। শিক্ষকদের পেশাগত উন্নয়নের লক্ষ্যে নেওয়া সরকারের বিভিন্ন কর্মসূচীর আমরা প্রশংসা করি, কিন্তু এসব ছোট ছোট কর্মসূচি আসলে খুব একটা পরিবর্তন আনতে পারবে না যদি না আমরা তাদের পেশাগত মর্যাদা এবং এর সাথে সংশ্লিষ্ট সুবিধাদি বাড়াতে না পারি।\nএটি সত্যি, সরকারের একার পক্ষে একবারে এ সমস্যা সমাধান করা হয়তো সম্ভব নয়। কিন্তু সব সমস্যাকে একইসাথে চেষ্টা না করে আমরা একটি একটি করেও সমাধানের পথে যেতে পারি। সেক্ষেত্রে এই বাজেট-বরাদ্দ থেকে আমরা যদি কোনো সুনির্দিষ্ট কর্মসূচীর পরিকল্পনা করি কেবল শিক্ষকদের মর্যাদা এবং অবস্থান পরিবর্তনের জন্য, সেটি কি খুব অযৌক্তিক দাবি হবে? পাঁচ বছর মেয়াদী পরিকল্পনার অংশ হিসেবে সব শিক্ষকের সুযোগ-সুবিধা বৃদ্ধির জন্য কিছু অর্থ আলাদা করে এ বছর থেকেই বরাদ্দ করা কি সম্ভব নয়? বাংলাদেশ সরকার শিক্ষাক্ষেত্রে এখন বিলিয়ন ডলার প্রকল্প পরিচালনা করছে এবং অনেকক্ষেত্রেই দেখা যায় প্রকল্পের অর্থ সময়মতো খরচ করাও সম্ভব হয় না। এ বিষয়গুলোকে সমন্বয় করে কি আমরা পারি না শিক্ষকদের মর্যাদা এবং সুযোগ-সুবিধা বৃদ্ধির উদ্দেশ্যে কোনো প্রকল্প হাতে নিতে? তবে এ সুযোগ সব শিক্ষকদের জন্যই প্রযোজ্য হতে হবে; শুধু সরকারি বা বেসরকারি শিক্ষকদের জন্য নয়।\nপ্রাথমিক বাজেট ঘোষণায় ২০১২-১৩ অর্থবছরে মানবসম্পদ উন্নয়নের জন্য সর্বমোট বাজেট ঘোষিত হয়েছে প্রায় ৩৯৩৯০ কোটি টাকা। শুধু শিক্ষাক্ষেত্রে বরাদ্দ কতটুকু তা এখনও পরিষ্কার না, কেননা বাজেট বক্তৃতায় মানবসম্পদ উন্নয়নের আওতায় স্বাস্থ্য ও পরিবার কল্যাণ, সংস্কৃতি, ধর্ম, যুব ও ক্রীড়া ইত্যাদি ক্ষেত্রগুলোকেও বিবেচনা করা হয়েছে। ২০১১-১২ অর্থবছরে শিক্ষা ও প্রযুক্তি খাতে একত্রে ২০ হাজার ৩১৬ কোটি টাকা বরাদ্দ করা হয়েছিল। আগের অর্থবছরের তুলনায় এ খাতে বৃদ্ধি মাত্র এক হাজার ৮৭৮ কোটি টাকা। এ বছরের চিত্রটি এখনো পুরোপুরি পরিষ্কার নয়। কিন্তু গত বছরের তুলনায় এ বরাদ্দ যে উল্লেখযোগ্য হারে বাড়ানো উচিত তা নিয়ে কারোরই দ্বিমত থাকার কথা না। প্রাথমিক ও শিক্ষা মন্ত্রণালয় উভয়কেই আমরা অনুরোধ করতে চাই, ‘শিক্ষকতা মহান পেশা’ ধারণা নিয়ে আমরা চলছি দীর্ঘদিন। কিন্তু এই মহান পেশার মানুষদের ন্যূনতম চাহিদা পূরণের প্রয়োজনীয় ব্যবস্থা আমরা করছি না। এ বিষয়টি এখন থেকে গুরুত্বসহকারে বিবেচনা করা হলে বাংলাদেশের শিক্ষা সেক্টর এর প্রতিদান দেবে দ্রুতই। বর্তমান সরকারের আমলে প্রণীত যে নতুন শিক্ষানীতি বাস্তবায়ন করার কথা বলা হচ্ছে, সেটি সফলভাবে বাস্তবায়ন করতে গেলেও শিক্ষকদের সংখ্যা ও দক্ষতা আকর্ষণীয় পর্যায়ে নিয়ে যেতে হবে। সেটি করতে গেলেও বাজেট ও কর্মসূচীতে এর প্রতিফলন থাকা দরকার।\nমোট বাজেটে কতো শতাংশ শিক্ষার জন্য বরাদ্দ রাখা দরকার তা নিয়ে নানা মত থাকলেও বলা হয় উন্নয়নশীল দেশগুলোতে শিক্ষাখাতে জাতীয় বাজেটের কমপক্ষে ২৫ শতাংশ এবং জাতীয় আয়ের ৬-৮ শতাংশ বরাদ্দ রাখা দরকার। সম্প্রতি ড. মুহাম্মদ জাফর ইকবাল (যিনি বর্তমান শিক্ষানীতি প্রণয়নের সাথে সরাসরি জড়িত ছিলেন) এক লেখায় জানিয়েছেন, সরকার এক্ষেত্রে জাতীয় আয়ের মাত্র ২.৪ ভাগ খরচ করে যা জাতীয় বাজেটের ১৩-১৪ শতাংশের কাছাকাছি। তাছাড়া এই ছোট বরাদ্দের সাথে প্রযুক্তি বা অন্য সেক্টরের বরাদ্দ ঢুকিয়ে শিক্ষাখাতে সর্বোচ্চ বরাদ্দের দাবি করা হয়। ২০০৭-০৮ অর্থবছরে শিক্ষার সাথে প্রযুক্তি এবং ২০০৮-০৯ অর্থবছরে শিক্ষা ও প্রযুক্তির সাথে স্বাস্থ্যখাতকেও জুড়ে দেয়া হয়েছিল। শিক্ষাখাতে বাজেট বাড়লে সাধারণ মানুষ খুশি হয় কিন্তু এই ফাঁকিটা অনেকক্ষেত্রে ধরা সম্ভব হয় না। অর্থমন্ত্রীকে অনুরোধ জানাবো, এই বিষয়গুলোকে সংশোধিত বাজেটে গুরুত্বসহকারে বিবেচনার জন্য। সরকার নতুন শিক্ষানীতি উপহার দিয়েছে, এটি বাস্তবায়নের দায়ও সরকারের। বাজেট বরাদ্দের কারণে এটি বাস্তবায়িত না হলে সরকার নতুন শিক্ষানীতি বাস্তবায়নে আন্তরিক নয়- এমনটাও অনেকের মনে হতে পারে।\nদিন-বদলের বাংলাদেশের জন্য শিক্ষকরাই মূলত সামনের কাতারের কারিগর। তাঁদেরকে বাদ দিয়ে আর যাই হোক সমৃদ্ধশালী বাংলাদেশের চিন্তা হবে আকাশকুসুম কল্পনা। আমরা কখনোই চাই না, আমাদের শিক্ষকরা তাঁদের জীবন-যাপনের ন্যূনতম দাবি আদায়ের জন্য রাজপথে নেমে আসুক, অনশন করুক এবং অবমাননার শিকার হোক। মনে রাখতে হবে, শিক্ষকদের পেছনে বিনিয়োগ কখনোই বৃথা যায় না বরং যুগে যুগে এটিই সবচেয়ে কার্যকর বিনিয়োগ হিসেবে প্রমাণিত হয়েছে।\nলেখকবৃন্দ: ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের সাবেক শিক্ষার্থী। বর্তমানে বিভিন্ন জাতীয় ও আন্তর্জাতিক প্রতিষ্ঠানে শিক্ষা বিশেষজ্ঞ ও শিক্ষা গবেষক হিসেবে কর্মরত।\nNext মাননীয় শিক্ষামন্ত্রীর দৃষ্টি আকর্ষণ: কেমন হতো যদি এমন শিক্ষাব্যবস্থা হতো? »\nPrevious « 'শুদ্ধস্বর-বাংলাদেশের শিক্ষা' ত্রৈমাসিক সেরা লেখা পুরস্কার\nমির্জা মোঃ হাসান says:\nজুলাই 5, 2012 at 1:01 অপরাহ্ন\nসহমত জানালাম এবং সেই দিনের আশায় রইলাম যেদিন শিক্ষায় সঠিকভাবে বিনিয়োগ হবে :)\nTags: বাজেট ও শিক্ষানীতিবাজেটে শিক্ষাশিক্ষকদের দক্ষতা বৃদ্ধিশিক্ষা ও বাজেট


পর্নোগ্রাফির কারণে টিকটক নিষিদ্ধ! পর্নোগ্রাফির কারণে টিকটক নিষিদ্ধ! – desh1.com\n২০শে জানুয়ারি, ২০২২ খ্রিস্টাব্দ সকাল ১১:৪৭\nপর্নোগ্রাফির কারণে টিকটক নিষিদ্ধ!\nবর্তমানে বিশ্বে সবচেয়ে জনপ্রিয় অ্যাপগুলোর মধ্যে রয়েছে চীনা ভিডিও অ্যাপ টিকটক। কিন্তু এর ব্যবহার নিয়ে রয়েছে নানা বিতর্ক। এসব বিতর্কের মধ্যেই থেকে নিষিদ্ধ হলো টিকটক অ্যাপ। গুগল ও অ্যাপল স্টোর থেকে টিকটক ডাউনলোডের ব্যাপারে নিষেধাজ্ঞা জারি করল সরকার। এর মধ্যেই গুগল থেকে জন্য ব্লক করা হয়েছে অ্যাপটি।\nগতকাল মঙ্গলবার মার্কিন সংবাদমাধ্যম রয়টার্সের এক প্রতিবেদনে এই তথ্য জানা যায়। মস্তিস্কে বিক্রিয়া সৃস্টি করছে এই এ্যাপ শিশুদের জন্য ভয়ানক ক্ষতির কারন হতে পারে ।\nএর আগে ভারত থেকে টিকটক অ্যাপের নিষেধাজ্ঞার স্থগিতাদেশ চেয়ে উচ্চ আদালতের শরণাপন্ন হয়েছিল চীনের বাইটড্যান্স টেকনোলজি। এই অ্যাপটি বাইটড্যান্স টেকনোলজির মালিকানাধীন এবং ভারতে এর বাজার অনেক বেশি। কিন্তু আদালত তাদের অনুরোধ প্রত্যাখ্যান করে।\nগত ৩ এপ্রিল টিকটক নিষিদ্ধের জন্য কেন্দ্রীয় সরকারকে জানায় উচ্চ আদালত। আদালত থেকে বলা হয়, এই অ্যাপটি পর্নোগ্রাফিকে উৎসাহিত করছে।\nতথ্যপ্রযুক্তিবিষয়ক (আইটি) মন্ত্রণালয় জানায়, কেন্দ্র থেকে গুগল ও অ্যাপলকে নির্দেশ মানার জন্য চিঠি দেওয়া হয়েছে।\nএক বিবৃতিতে গুগলের তরফ থেকে বলা হয়, কোনো অ্যাপের ব্যাপারে তাদের কোনো মন্তব্য নেই। তবে তারা স্থানীয় আইন মেনেই চলবেন।\nতবে অ্যাপলের তরফ থেকে এখন পর্যন্ত চিঠির জবাব আসেনি। গুগলের পদক্ষেপ নিয়ে টিকটকও তাৎক্ষণিকভাবে কোনো মন্তব্য করেনি।\nএর আগে টিকটক অ্যাপের নিষেধাজ্ঞার দাবিতে মামলা করেছিলেন এক ব্যক্তি। আর এর পর থেকেই এই অ্যাপটির ব্যবহার নিয়ে শুরু হয় নানা বিতর্ক।\nগত ফেব্রুয়ারিতে অ্যাপ বিশ্লেষক সংস্থা সেন্সর টাওয়ার জানিয়েছে, ফেব্রুয়ারিতেই ভারতে টিকটক অ্যাপটি ডাউনলোড করা হয়েছে ২৪০ মিলিয়ন বার। এর আগে জানুয়ারিতে ভারতের ৩০ মিলিয়নেরও বেশি ব্যবহারকারী এটি অ্যাপটি ডাউনলোড করেন।\nটিকটক ব্যবহারকারীরা অ্যাপটির মাধ্যমে বিভিন্ন স্পেশাল এফেক্ট দিয়ে ছোট ছোট ভিডিও তৈরি করে তা শেয়ার করতেন। অ্যাপটি খুব দ্রুত ভারতে জনপ্রিয়তা অর্জন করে। কিন্তু ভারতীয় রাজনীতিবিদদের অনেকেই এই অ্যাপটির ব্যাপারে সমালোচনা করে আসছিলেন।


Golondaaj : অবশেষে মুক্তি পেল ট্রেলার! বক্সঅফিস দখলে গোল দিতে তৈরি গোলন্দাজ - Mahanagar24x7 - Latest Bengali News, বাংলা খবর\nGolondaaj : অবশেষে মুক্তি পেল ট্রেলার! বক্সঅফিস দখলে গোল দিতে তৈরি গোলন্দাজ\nঅবশেষে মুক্তি পেল গোলন্দাজ ছবির ট্রেলার\nমহানগর ডেস্ক : বাঙালি যে ‘ফুটবলপ্রিয়’ সেটা অনেকেই জানেন। তবে ফুটবলের প্রতি বাঙালির ভালোবাসা জন্মেছিল যে মানুষটার জন্য তিনি হারিয়ে গিয়েছিলেন ইতিহাসের পাতায়। সেই যুগপুরুষের কাহিনী নিয়েই এবার আসতে চলেছে ‘গোলন্দাজ'(Golondaaj)। ধ্রুব বন্দ্যোপাধ্যায় পরিচালিত ‘গোলন্দাজ'(Golondaaj) এর বহুপ্রতীক্ষিত ট্রেলার প্রকাশ পেয়েছে আজ। ছবি নিয়ে কথা বলতে বলতে ধ্রুব জানালেন,’ ফুটবল পাগল এ জাতিটা ঐ যুগপুরুষকে ভুলে গিয়েছিলেন, কি অদ্ভুত না’! অনেকটা আফসোস ভুলতেই তাই দেবের সঙ্গে জুটি বেঁধে পর্দায় নগেন্দ্রপ্রসাদকে তুলে ধরার চেষ্টা করেছেন পরিচালক। মহামারির চোখরাঙানিকে উপেক্ষা করে নানা ঝড়ঝঞ্ঝা পেরিয়ে বছরঘুরে প্রকাশ পেল এই ছবির ট্রেলার।\nসালটা ১৮৭৯ । মাত্র ১০ বছর বয়সেই সাদা চামড়ার সৈন্যদের ফুটবল খেলা দেখে আকৃষ্ট হয়েছিলেন এক ক্ষুদে বাঙালি।ঠিক করেছিলেন তিনিও ফুটবল খেলবেন। সেই অজেয় মহানায়ক নগেন্দ্রপ্রসাদ সর্বাধিকারী বিষম জেদের কাহিনী নিয়ে পর্দায় আসতে চলেছে ‘গোলন্দাজ'(Golondaaj) । মাত্র ২:৫০ মিনিটের ট্রেলারেই পরিচালক বুঝিয়ে দিলেন দল নিয়ে প্রস্তুত গোলন্দাজের টিম। ফুটবল এবং তার সঙ্গে দেশ প্রেম এই দুয়ের আবেগকে নিয়ে দর্শক টানতে মরিয়া পরিচালক।\nছবিতে নগেন্দ্রপ্রসাদ সর্বাধিকারীর চরিত্রে অভিনয় করছেন দেব ।তাঁর স্ত্রী তথা শোভাবাজারের রানির চরিত্রে অভিনয় করছেন ঈশা সাহা। ট্রেলারেই স্পষ্ট কমলিনী সব সময়ের সাথী ছিলেন নগেন্দ্রপ্রসাদের। ছবির ট্রেলারে নজর কেড়েছেন আরেক অভিনেতা অনির্বাণ ভট্টাচার্য। কয়েক ঝলকেই বুঝিয়ে দিলেন তাঁর জমি ঠিক কতটা শক্ত।\nশোভাবাজার রাজবাড়ির রাজা আনন্দ কৃষ্ণের চরিত্রে অভিনয় করছেন পদ্মনাভ দাশগুপ্ত। প্রসন্নকুমার সর্বাধিকারীর চরিত্রে থাকছেন পরিচালক-অভিনেতা জয়দীপ মুখোপাধ্যায় । এছাড়া অন্যান্য চরিত্রে অভিনয় করছেন জন ভট্টাচার্য। ছোটপর্দায় নায়কের চরিত্রে অভিনয় করে জন পরিচিত মুখ হয়ে উঠেছেন।\nতবে কেউ কেউ বলছেন ট্রেলারের ঝলক মনে করিয়ে দিচ্ছে আমির খানের ‘লগান’র কথা। তবে সেটি ছিল ক্রিকেট নিয়ে আর এটি ফুটবল। ব্রিটিশদের বিরুদ্ধে ছাপোষা মানুষের অদম্য জেদের জয়ের গল্প বলবে ‘গোলন্দাজ’। আগামী ১০ ই অক্টোবর প্রেক্ষাগৃহে মুক্তি পাবে সিনেমাটি।\nNews Tags: anirban bharrcharya, Dev Adhikari, Golondaaj, isha saha, tollywood


Science and Tec Archives - banglabarta\nHome/Science and Tec\nSeptember 16, 2020\tScience and Tec 0\nফেসবুকে চালু হয়েছে অ্যাভাটার নামের সুবিধা। এর মাধ্যমে নিজের চেহারার আদলে ইমোজি তৈরি করা যায়। নানা ভঙ্গিতে সে ইমোজি ব্যবহার করা যায় ফেসবুকের কমেন্ট, স্টোরিজ কিংবা মেসেঞ্জারে। এ বিষয়টি নিয়ে ফেসবুকে এখন মাতামাতি চলছে। অ্যাভাটার ফিচারটির মাধ্যমে নিজের চেহারার আদলে ইমোজি তৈরি করা যায়। আর নানা ভঙ্গিতে সে ইমোজি ব্যবহার …\nSeptember 15, 2020\tScience and Tec 0\nমোবাইল ফোন ব্যবহারকারীদের নানা সময় পড়তে হবে নেটওয়ার্ক সমস্যায়। যার কারণে গ্রামঞ্চলে গেলে অনেক সময় নেটওয়ার্ক থাকে না, ফলে কথা বলতে গেলে পড়তে হয় বিপাকে। এসব সমস্যা সমাধানে বিশেষ ধরণের একটি অ্যাপ তৈরি করেছে স্যাটেলাইট সেবাদানকারী প্রতিষ্ঠান ‘থুরায়া’। মূলত নেটওয়ার্ক সংক্রান্ত জটিলতা এড়াতে বিশেষ ধরনের এই অ্যাপ বানিয়েছে প্রতিষ্ঠানটি। ওই …\nSeptember 13, 2020\tScience and Tec 0\nসামাজিক যোগাযোগের একটি বহুল আলোচিত মাধ্যম ফেসবুক। আর চ্যাটিংয়ের আলোচিত মাধ্যম এখন ফেসবুকের ম্যাসেঞ্জার। তবে অনেক সময় কারো সঙ্গে আমাদের চ্যাটিং করতে ইচ্ছা নাও করতে পারে। আবার অনেকের সঙ্গে কথা বাড়াতে চাই না বা যেকোন ঝামেলা থাকতেই পারে। কিন্তু সেই মানুষটাই যখন একটার পর একটা নিক বা ম্যাসেজ দিয়ে যায়, …\nদু’টুক’রো হয়েছে পৃথিবীর চৌম্বক ক্ষেত্র, স্ত’ব্ধ হয়ে যেতে পারে সভ্যতার চাকা\nAugust 21, 2020\tScience and Tec 0\nক্রমেই ভয়ং’কর হচ্ছে পৃথিবীর (earth) চৌম্বক ক্ষে’ত্রের ফা’টল, নাসা দাবি ইতিমধ্যেই দুটুকরো হয়ে গিয়েছে এই ফা’টল। যার অনিবা’র্য পরিণতি হিসাবে স্ত’ব্ধ হয়ে যাবে ইন্টারনেট(internet), টেলি যোগাযোগ এমনকি বিদ্যুৎ সংযোগও। পাশাপাশি, সূর্যের ক্ষ’তিকর প্র’ভাব থেকে র’ক্ষা পাবে না পৃথিবীও। গোটা পৃথিবী জুড়েই আছে এক ধরনের চৌম্বক ক্ষে’ত্র যা পৃথিবীর অভ্য’ন্তরভাগ থেকে …\nJuly 28, 2020\tScience and Tec 0\nমৌলভীবাজারের জুড়িতেও পাওয়া গেল ‘২৫০০ বছরের’ পুরনো কাচের পুঁতি। প্রত্নতত্ত্ব অধিদপ্তরের প্রতিনিধি দল এমনটাই জানিয়েছে। তবে পুঁতিগুলো আরও পরীক্ষা নিরীক্ষা করা প্রয়োজন বলে জানিয়েছেন তারা। মৌলভীবাজারের কুলাউড়া ও জুড়িতে চন্দ্রপুর বিশ্ববিদ্যালয়ের অস্তিত্বের নিদর্শন উদঘাটন করতে চেষ্টা করছে প্রত্নতত্ত্ব অধিদপ্তর। অনুসন্ধানের তৃতীয় দিনে সোমবার মৌলভীবাজারের রাজনগর পাঁচগাও ইউনিয়নের পশ্চিম ভাগ গ্রাম …\nJuly 17, 2020\tScience and Tec 0\nব্লেড একটি অতিপরিচিত বস্তু। বহু কাল থেকেই চুল-দাড়ি থেকে নখ কাটা-সহ বিভিন্ন কাজে ব্যবহার হয়ে আসছে এই ব্লেড । কিন্তু ভেবে দেখেছেন কি, যে কোম্পানির তৈরি ব্লেডই ব্যবহার করুন না কেন, তার আকার কেন একই হয়? এর কারণ জানতে গেলে জেনে নিতে হবে ব্লেড তৈরির ইতিহাস। ১৯০১ সালে আমেরিকায় ব্যবসা …\nগয়না যখন গু’প্ত হ’ত্যা’র অ’স্ত্র!\nJuly 14, 2020\tScience and Tec 0\nপ্রত্নতত্ত্ববিদরা প্রতিনিয়তই বিশ্বের বিভিন্ন স্থানে নানা নিদর্শনের খোঁজ চালাচ্ছেন। তাদের মাধ্যমেই আমরা অতীতের বিভিন্ন সভ্যতা ও মানুষের জীবনযাপন, ঐতিহ্য, সংস্কৃতি কিংবা রীতিনীতির বিষয়ে জানতে পারি। অতীত সম্পর্কে জানার আগ্রহ মানুষের বরাবরই। কারণ বর্তমান পৃথিবী অনেক আধুনিক, তাই জীবন ধারণ অনেকটাই সহজ হয়ে গেছে। তবে অতীতে বিশ্ববাসীর মধ্যে ছিল নানা কু’সংস্কার। …\nJuly 11, 2020\tScience and Tec 0\nআব্দুল ওয়াদুদ, শেরপুর (বগুড়া) থেকে : বগুড়ার ধুনট উপজেলায় মোবাইল ফোন চার্জ দেওয়ার সময় বিদ্যুৎস্পর্শে আইরিন আকতার (১০) নামে এক শিক্ষার্থীর মৃত্যু হয়েছে। নিহত শিক্ষার্থী ওই গ্রামের আনিছুর রহমানের মেয়ে ও নিমগাছী সরকারি প্রাথমিক বিদ্যালয়ের চতুর্থ শ্রেণির শিক্ষার্থী। শনিবার দুপুরের দিকে উপজেলার নিমগাছি ধলিপাড়া গ্রামে এ দূর্ঘটনা ঘটে। জানা গেছে, …\nJuly 8, 2020\tScience and Tec 0\nসামাজিক যোগাযোগমাধ্যম ফেসবুকে যোগ হলো আরও একটি নতুন ফিচার। এবার ফেসবুক নিয়ে এসেছে ব্যবহারকারীদের জন্য অ্যানিমেটেড ছবি তৈরির নতুন ফিচার ‘অ্যাভাটার’। এখন ব্যবহারকারী চাইলে নিজের অ্যানিমেটেড অ্যাভাটার বা চরিত্র তৈরি করতে পারবেন। ব্যবহারকারীরা একটি চরিত্র ডিজাইন করার জন্য কয়েকটি মুখ এবং আউটফিটের বিকল্প পাবেন। পাশের দেশ ভারতে এ ফিচারটি ইতোমধ্যেই …\nস্মা’র্টফোন দ্রুত গরম হয়ে গেলে যা করবেন\nস্মা’র্টফোনে কথা বলতে বলতে দেখলেন ফোনটা গরম হয়ে উঠেছে! ফোন চার্জে বসানো, খুলতে গিয়ে দেখলেন সেটা গরম হয়ে আছে। এসময় আত’ঙ্ক কাজ করে অনেকের মনে। স্মা’র্টফোন বি’স্ফোরণ হবে না তো! জে’নে নিন স্মা’র্টফোনের ব্যাটারি গরম হলে কী’ করবেন – ১. রাতভর স্মা’র্টফোন চার্জে দিয়ে রাখার অভ্যাস ত্যা’গ করুন। এর ফলে …


যুগান্তর রিপোর্ট ০৩ জুন ২০২০, ২১:৩৮:৫৯ | অনলাইন সংস্করণ\nবাংলাদেশের আইটি বিষয়ে দক্ষ প্রায় ৬ লাখ নাগরিকের জন্য আয়ারল্যান্ডের ভিসা প্রক্রিয়া সহজিকরণ করতে অনুরোধ করেছেন পররাষ্ট্রমন্ত্রী ড. একে আবদুল মোমেন।\nড. মোমেন বুধবার আয়ারল্যান্ডের উপ-প্রধানমন্ত্রী ও পররাষ্ট্রমন্ত্রী সিমন কভেনের সঙ্গে ফোনে আলাপকালে এ অনুরোধ করেন।\nপররাষ্ট্রমন্ত্রী বলেন, বাংলাদেশের আইটি খাতে দক্ষ প্রায় ৬ লাখ জনগোষ্ঠীকে আয়ারল্যান্ড সে দেশের উন্নয়নে কাজে লাগাতে পারবে। এ সময় তিনি তৈরি পোশাকখাতে বাংলাদেশের ক্রয়াদেশ বাতিল না করার জন্য আয়ারল্যান্ডের কোম্পানিগুলোকে অনুরোধ করেন।\nবাংলাদেশের তৈরি পোশাকখাতে বিভিন্ন দেশের ক্রয়াদেশ বাতিলের বিষয়ে উদ্বেগ প্রকাশ করেন ড. মোমেন। তিনি বলেন, বিদেশি ক্রেতাদের ক্রয়াদেশ বাতিলের কারণে বাংলাদেশে এ খাতে কর্মরত প্রায় ৪০ লাখ শ্রমিক অনিশ্চয়তার মধ্যে পড়েছে, যাদের অধিকাংশ নারী। এ বিষয়ে বিদেশি ক্রেতাদের দায়িত্বশীল আচরণের অনুরোধ করেন পররাষ্ট্রমন্ত্রী।\nএ সময় আয়ারল্যান্ডের পররাষ্ট্রমন্ত্রী বলেন, বাংলাদেশ সম্পূর্ণ মানবিক কারণে মিয়ানমার থেকে বাস্তুচ্যুত ১১ লাখ রোহিঙ্গা জনগোষ্ঠীকে আশ্রয় দিয়ে অসাধারণ উদারতা দেখিয়েছে। তিনি উল্লেখ করেন, বাংলাদেশে সাময়িকভাবে আশ্রয় দেয়া এ রোহিঙ্গাদের সংখ্যা আয়ারল্যান্ডের জনগোষ্ঠীর প্রায় এক চতুর্থাংশ।\nএ বিষয়ে আয়ারল্যান্ডের সহযোগিতার জন্য আয়ারল্যান্ডের পররাষ্ট্রমন্ত্রীকে ধন্যবাদ জানান আবদুল মোমেন।\nমিয়ানমার রোহিঙ্গাকে প্রত্যাবাসনের ক্ষেত্রে কোনো অগ্রগতি না হওয়ায় ড. মোমেন গভীর উদ্বেগ প্রকাশ করেন। তিনি উল্লেখ করেন, গত তিন বছরে একজন রোহিঙ্গাকেও মিয়ানমার ফেরত নেয়নি। বাংলাদেশের পররাষ্ট্রমন্ত্রী রোহিঙ্গাদের ফেরত নেয়ার বিষয়ে মিয়ানমারের প্রতি চাপ সৃষ্টির জন্য ইউরোপীয় ইউনিয়নের প্রতি অনুরোধ করেন।\nড. মোমেন বলেন, ইউরোপীয় ইউনিয়নসহ বিশ্বের অন্যান্য দেশের উচিত রোহিঙ্গাদের দায়িত্ব নেয়া। তিনি আশাবাদ ব্যক্ত করেন, আয়ারল্যান্ড জাতিসংঘের নিরাপত্তা পরিষদের অস্থায়ী সদস্য নির্বাচিত হলে রোহিঙ্গা ইস্যুতে গুরুত্বপূর্ণ ভূমিকা রাখতে পারবে। আয়ারল্যান্ডের পররাষ্ট্রমন্ত্রী এ বিষয়ে তাদের সহযোগিতা অব্যাহত রাখার প্রতিশ্রুতি ব্যক্ত করেন।\nসিমন কভেনে জাতিসংঘের শান্তিরক্ষী কার্যক্রমে বাংলাদেশের নেতৃস্থানীয় ভূমিকার প্রশংসা করেন। তিনি এ বিষয়ে বাংলাদেশের সঙ্গে কাজ করার আগ্রহ প্রকাশ করেন।


বাংলাদেশে মতপ্রকাশ ও গণমাধ্যমের স্বাধীনতা সমুন্নত রাখার আহবান জানিয়ে ঢাকায় কর্মরত সাতটি দেশের রাষ্ট্রদূতের টুইট বার্তকে কূটনৈতিক শিষ্টাচার বহির্ভূত বলে উল্লেখ করেছেন পররাষ্ট্র মন্ত্রী ড. এ কে আব্দুল মোমেন।\nশনিবার গণমাধ্যমে পাঠানো এক ভিডিও বার্তায় এ কথা বলেন তিনি।\nআব্দুল মোমেন বলেন, পৃথিবীতে কোনো দেশে রাষ্ট্রদূতদের জটলা করে এমনভাবে বিবৃতি দিতে দেখিনি। এটা খুবই দুঃখজনক। তাদের যা বলা উচিত কূটনৈতিক শিষ্টাচার মেনে বলা উচিত।\nতাদের যদি কোনো অভিযোগ থাকে, তবে তা প্রটোকল অনুযায়ী পররাষ্ট্র মন্ত্রণালয়কে জানাতেই পারতেন। কিন্তু সেটা না করে তারা প্রকাশ্যে বিবৃতি দিচ্ছেন। এর মাধ্যমে তারা একঅর্থে রাজনীতির মহড়ায় চলে গেছেন। । তারা কি এ দেশে রাজনীতি করবেন? এ দেশে নির্বাচন করবেন? নাকি অন্য কোনো কিছু?\nতিনি আরও বলেন, আমি খুশি হতাম যদি এই রাষ্ট্রদূতেরা জটলা করে বলতেন, রাখাইনে যুদ্ধ হচ্ছে, এটা বন্ধ হওয়া উচিত।


উখিয়ায় এক কাঠের সাঁকোতে ১৫ হাজার মানুষের যাতায়াত ভরসা! - Ctgpost.com\nউখিয়ায় এক কাঠের সাঁকোতে ১৫ হাজার মানুষের যাতায়াত ভরসা!\nশ.ম.গফুর,উখিয়া(কক্সবাজার)প্রতিনিধি :: কক্সবাজারের উখিয়ার হিজলিয়া খালের বাঁশের সাঁকো দিয়ে ঝুঁকি নিয়ে চলাচল করছে ৬ গ্রামের প্রায় ১৫ হাজার মানুষ। খালের উপর একটি ব্রীজ নির্মাণের জন্য এলাকাবাসী প্রশাসনের বিভিন্ন দপ্তরে আবেদন করেও কোন প্রতিকার পায়নি। অবশেষে স্থানীয়রা নিজস্ব উদ্যোগে এ বাঁশের সাঁকোটি তৈরি করে চলাচল করছে।সরেজমিনে গিয়ে গ্রামবাসীর সঙ্গে কথা বলে জানা যায়, এ সাঁকোটি স্থানীয়রা নিজস্ব অর্থায়নে তৈরি করেছে। আসা যাওয়ার বিকল্প কোন পথ না থাকায় গ্রামবাসী ইতোপূর্বে সংসদ সদস্যসহ প্রশাসনের বিভিন্ন দপ্তরে আবেদন করে একটি ফুটব্রীজ নির্মাণের দাবি জানালেও কোন সুফল পায়নি।


মুন্সীগঞ্জের সাহিত্য চর্চা: অতীত থেকে বর্তমান | মুন্সিগঞ্জের খবর\nBy Munshigonj.com on 02/11/2014\nঅনু ইসলাম: পদ্মা, মেঘনা, ইছামতি ও ধলেশ্বরী নদী বেষ্টিত একটি জেলা যার নাম মুন্সীগঞ্জ। নদীমাতৃক দেশের নদী নির্ভর এই জেলাটি মূলত একটি দ্বীপের মতো। এই জেলার চতুর্দিকেই নদী। তাছাড়া অন্যান্য ছোট ছোট শাখা নদী তো আছেই। এই নদী নির্ভর জেলায় সাহিত্য চর্চা একটু অন্যরকম মনে হতে পারে সকলের কাছে। তবুও নদী নির্ভর এই জেলার আলাদা একটি প্রধান পরিচয় বহন করে আছে এই অঞ্চলের সাহিত্য। মুন্সীগঞ্জ সাহিত্য চর্চার ইতিহাস নিয়ে পুরনো কোন ঐতিহ্য সঠিক ভাবে আছে কিনা তা জানা নেই। তবে সামান্যতম কিছু তথ্যাদি খন্ডিত ভাবে আছে হয়তো। মুন্সীগঞ্জের সাহিত্য চর্চা নিয়ে কিছু তথ্যাদি অনুসন্ধান করতে গিয়ে বেশ কিছু সাহিত্য পত্রিকা খুঁজে পেলাম এবং কবি জগদ্বন্ধু হালদারের কাছে তার একটি মূল্যবান লেখা আমাকে সহযোগীতা করেছে। তার জন্যে তার কাছে বিশেষ ভাবে ঋণী ।\nমুন্সীগঞ্জের সাহিত্য চর্চা মূলত স¦াধীনতা পূর্ব থেকেই। অর্থাৎ ১৯৭০ সাল। সেই সময় থেকেই মুন্সীগঞ্জের শহরাঞ্চলে ‘সৃজনী’ নামে একটি সাহিত্য সংগঠনের আত্মপ্রকাশ ঘটে। এই সংগঠনটি একটি লিটলম্যাগ আকারে সাহিত্য পত্রিকা বের করে যার নাম ‘রক্তস্রাত বর্ণমালা’। সম্পাদক ছিলেন শিক্ষক এ টি এম রুহুল আমিন আবু ও মজিবুর রহমান রাজা। ঠিক এই সময়েই নজরুল পাঠাগার নামের আরও একটি সংগঠন ‘অরুন আলোর অঞ্জলি’ নামে একটি লিটলম্যাগ প্রকাশ করে। যার সম্পাদক ছিলেন কবি তমাল ঘোষাল ও মুনির কাদের (আজাদ)। মূলত এই দুটি পত্রিকার হাত ধরেই মুন্সীগঞ্জের সাহিত্য চর্চার ইতিহাস শুরু হয়। এরও আগে কে বা কারা মুন্সীগঞ্জের সাহিত্য চর্চার অগ্রদূত তার কোন তথ্যাদি পাওয়া যায় নি। এই সময় দারুণ ভাবে মুন্সীগঞ্জের শহরাঞ্চলে বিভিন্ন সময়ে সাহিত্য সভা হতো, সাহিত্য আড্ডা হতো কবি সাহিত্যিকদের মাঝে।\nস্বাধীনতা উত্তরকালের সময়ে আরো কিছু প্রগতিশীল তরুণ ‘দুনিয়ার মজদুর এক হও’ নামে আরো একটি লিটলম্যাগ প্রকাশ করে। তাছাড়া এই সময়েই ব্যাক্তি উদ্যোগে কবি সুশান্ত ঘোষাল সম্পাদিত ‘নির্জন’ এবং কবি তমাল ঘোষাল সম্পাদিত ‘জননী জন্মভূমি স্বর্গাদপি গরিয়সী’ নামে দুটি লিটলম্যাগ প্রকাশিত হয়। এই হলো মুন্সীগঞ্জ শহরাঞ্চলভিত্তিক সাহিত্য চর্চার একটি প্রানবন্ত উজ্জ্বল সম্ভাবনার উজ্জ্বল দৃষ্টান্ত। তৎপর মুন্সীগঞ্জের কাছাকাছি রিকাবী বাজার এলাকায় ‘কাদামাটি’ নামে একটি লিটলম্যাগ প্রকাশিত হয়। যার সম্পাদক ছিলেন বিভিন্ন সময় বিভিন্নজন। তাদের মধ্যে উল্লেখযোগ্য ছিলেন- কবি মো. আব্দুল আলীম, মোহাম্মদ বদুরুদ্দিন দেওয়ান ও হাসান ফকরী প্রমুখ। ১৯৭৩ সালের দিকে মুন্সীগঞ্জে ‘ঘাস ফুল নদী সাহিত্য সংষ্কৃতি গোষ্ঠী’ নামের একটি সংগঠন দেশের প্রায় ৫০ জন কবিদের নিয়ে কবি সম্মেলনের আয়োজন করে। যা অভূতপূর্ব এবং স্মরণীয়। এই সংগঠনের উদ্যোগে ‘বিস্ফোরণ’, ‘অনিকেত’ ও ‘ঘাস ফুল নদী’ নামে কয়েকটি লিটলম্যাগ প্রকাশিত হয়। যার সম্পাদক ছিলেন যথাক্রমে- কবি আশরাফ আলম কাজল, গোলাম কাদের, সুদেব পাল, ফজল হাসান, তারিক হাসান প্রমুখ। পরবর্তীতে ১৯৭৫ সালের দিকে এই অঞ্চলে বেশ কিছু দেয়াল পত্রিকার মাধ্যমে সাহিত্য চর্চার সন্ধান পাওয়া যায়। সেগুলোর নাম ছিলো- ‘তমোনাশ’ ও ‘জমিন’ যার সম্পাদনার সাথে যুক্ত ছিলেন- কবি কাজী ইমদাদুল হক, জগদ্বন্ধু হালদার ও মিলনময় দাস। সেই সময়ই ‘জমিন’ ছাপার অক্ষরেও প্রকাশিত হয়। তাছাড়া ১৯৭৮ সালে রিকাবী বাজার থেকে ‘ভাস্কর’ নামে একটি লিটলম্যাগ প্রকাশিত হয়। যার সম্পাদক ছিলেন- কবি আলীম আল রশীদ। এই সময়ে ‘উৎস’ নামে আরো একটি হাতে লেখা লিটলম্যাগ প্রকাশিত হতো।\n১৯৭৯ সালে প্রফেসর অনিল কুমার চক্রবর্তীর সম্পাদনায় ‘কালের ভেলা’ নামে একটি লিটলম্যাগ প্রকাশিত হয়। আবারো সেই কবি সম্মেলন। ১৯৮০ সাল। দেশের শীর্ষস্থানীয় ১০ জন কবিদের নিয়ে। যা আবারো মুন্সীগঞ্জের সাহিত্যাঙ্গনকে উদ্বেলিত করে। তারপর ১৯৮৪ সালে ‘সরব’ নামে একটি সাহিত্য বিষয়ক ছোট পত্রিকা প্রকাশিত হয়। যার সম্পাদক ছিলেন বিভিন্ন সময়ে যথাক্রমে- কবি জগদ্বন্ধু হালদার, মিলনময় দাস ও মিজান রহমান। এই সময়ে রিকাবী বাজার হতে ‘অংকুর’ নামে আরো একটি লিটলম্যাগ প্রকাশিত হয়। যার সম্পাদক ছিলেন- কবি দেলোয়ার হোসেন ও আমান সাইদ। ১৯৮৭ সালের দিকে কবি মামুনুর রশীদ এর সম্পাদনায় ‘ধ্রুপদ’ এবং কবি মিজান রহমান ও প্রদীপ কুমার দাশ এর সম্পাদনায় প্রকাশিত হয় ‘কবিতা’ নামে দুটি লিটলম্যাগ। ১৯৮৮ সালে কবি সুদেব পাল এর সম্পাদনায় প্রকাশিত হয় ‘একুশের স্মরণিকা। ১৯৮৯ সালের দিকে ‘তারুণ্য’ নামে কিছু তরুণ কবির উদ্যোগে প্রকাশিত হয় ‘তারুণ্য’ নামের এই লিটলম্যাগ। যার সম্পাদনায় ছিলেন বিভিন্ন সময়ে বিভিন্নজন। তাদের মধ্যে উল্লেখযোগ্য- শিপলু মন্ডল মিঠু, মুহাম্মদ কবীর-উন-নূর, আনমনা আনোয়ার প্রমুখ। ১৯৯০ সালে কবি জগদ্বন্ধু হালদার ও রায় রনজিত কুমার এর সম্পাদনায় প্রকাশিত হয় ‘পটভূমি’ ও ‘অর্চি’ নামের দুটি লিটলম্যাগ।\n১৯৯১ সালে কবি মজিবুর রহমান এর সম্পাদনায় প্রকাশিত হয়‘ দ্যোতনা’ নামের একটি লিটলম্যাগ। ১৯৯২ সালে কবি শাহজাহান কবীর লিটন এর সম্পাদনায় প্রকাশিত হয় ‘প্র্রেক্ষাপট’ নামে একটি লিটলম্যাগ। ১৯৯৫ সালে কবি ক.ম.হাসান এর সম্পদনায় ‘অরণী’ নামে একটি লিটলম্যাগ প্রকাশিত হয়। এরপর ১৯৯৯ সালে পঞ্চসারের জোড়পুকুর পাড় থেকে কবি যাকির সাইদ ও কাজী মহম্মদ আশরাফ এর সম্পাদনায় প্রকাশিত হয় ‘অ’ নামের একটি লিটলম্যাগ। পরবর্তীতে লিটলম্যাগটি যৌথ সম্পাদনায় প্রকাশিত হয় কয়েকটি সংখ্যা। যার অন্য সম্পাদক ছিলেন চিত্রশিল্পী আবুল খায়ের। এই সময়ই কবি কাজী মহম্মদ আশরাফ ও রিয়াজুল ইসলাম রাজু র সম্পাদনায় প্রকাশিত হয় আরেকটি লিটলম্যাগ ‘আপাতত’। ২০০০ সালে নয়াগাঁও হতে কবি সুমন ইসলাম ও বেলাল আহমেদ এর সম্পাদনায় প্রকাশিত হয় ‘অভিনব’ নামে একটি লিটলম্যাগ। একই সময়ে কবি সুমন ইসলাম এর সম্পাদনায় ‘আঙিনা’ নামে আরেকটি লিটলম্যাগ প্রকাশিত হয়। ২০০১ সালে বাগমামুদালী পাড়া থেকে কবি মাসুদ আহমেদ অর্ণব এর সম্পাদনায় প্রকাশিত হয় সাহিত্যের ছোট কাগজ ‘খড়কুটো’।\n২০০২ সালে কবি সারেং রিপন এর সম্পাদনায় প্রকাশিত হয় ছোট কাগজ ‘আঁচল’। ২০০৩ সালে সিরাজদিখান এর ইছাপুরা থেকে কবি সরকার মাসুদ এর সম্পাদনায় প্রকাশিত হয় ‘পোড়াগঙ্গা’ নামে একটি লিটলম্যাগ। এই সময়ই কবি মাসুদ আহমেদ অর্ণব ও সুমন ইসলাম এর সম্পাদনায় প্রকাশিত হয় ‘দীপঙ্কর’ নামে আর একটি লিটলম্যাগ। ২০০৪ কবি ও ছড়াকার গোলাম আশরাফ খান উজ্জ¦লের সম্পাদনায় কেওয়ার থেকে প্রকাশিত হয় ‘সংশোধণী’ নামে একটি সাহিত্য পত্রিকা। একই সময়ে শ্রীনগর থেকে কবি মুজিব রহমানের সম্পাদনায় ‘ঢেউ নামে আর একটি লিটল্যাগ প্রকাশিত হয়। ২০০৬ সালে কবি মাসুদ আহমেদ অর্ণব এর সম্পাদনায় ‘বিবক্ষা’ নামে আরেকটি ছোট কাগজ প্রকাশ করেন।\n২০০৯ সালে গল্পকার জাহাঙ্গীর হোসেন আকাশ এর সম্পাদনায় প্রকাশিত হয় ‘টিপসই’ নামের একটি ছোট কাগজ। ২০১২ সালে কবি সুমন ইসলাম এর সম্পাদনায় ‘পটভূমি’ নামে একটি সাহিত্য বিষয়ক পত্রিকা প্রকাশিত হয়। এটি মুন্সীগঞ্জের সাহিত্য ইতিহাসে একটি চমৎকার সংযোজন বলা যায়। যাকে জাতীয় মানের সাহিত্য পত্রিকা বলা যেতে পারে। তাছাড়া বিগত সময় ধরে স্থানীয় কিছু সংবাদপত্র প্রকাশিত হয়। সেখানে কিঞ্চিত হলেও সাহিত্য কিছুটা জায়গা করে নিয়েছে। এগুলোর মধ্যে সাপ্তাহিক মুন্সীগঞ্জ সংবাদ, মুন্সীগঞ্জের কাগজ, বিক্রমপুর সংবাদ, জমিন, খোলা কাগজ, কাগজের খবর ইত্যাদি। অতি সাম্প্রতিক সময়ে দৈনিক টারমিগান পত্রিকার ‘সমান্তরাল সাহিত্য’ পাতাটি মুন্সীগঞ্জের সাহিত্য চর্চাসহ অন্যান্য জেলার সাহিত্যকেও গুরুত্বসহকারে ধারণ করছে বলে বলা যেতে পারে। যার সাহিত্য সম্পাদক অনু ইসলাম। বলা যেতে পারে মুন্সীগঞ্জের মধ্যে এটিই কোন পত্রিকার একটি পূর্ণাঙ্গ সাহিত্য পাতা।\nএছাড়াও বিভিন্ন সময়ে একাধিক ব্যক্তিগত কবিতার ভাজপত্রসহ অনেক সাহিত্য বিষয়ক ভাজপত্র বের হয়েছে একাধিক সম্পাদকদের সম্পাদনায়। এখন প্রশ্ন হলো যে, মুন্সীগঞ্জে ৭০ দশক থেকে শুরু করে ৯০ দশক পর্যন্ত এই অঞ্চলে অনেক কবি সাহিত্যিকদের হাত ধরে বিভিন্ন লিটলম্যাগ ও সাহিত্য পত্রিকা প্রকাশিত হয়েছে। বর্তমানেও এই সকল লিটলম্যাগ এর মধ্যে কিছু লিটলম্যাগ তাদের অবস্থান ধরে রাখার প্রয়াস চালিয়ে যাচ্ছেন। যেখানে অনেক কবি সাহিত্যিকদের জন্ম বলা যেতে পারে।\nকিন্তু এই লিটলম্যাগ বা সাহিত্য পত্রিকা প্রকাশের মধ্য দিয়ে যে সাহিত্য চর্চা হয়েছে তা কতটুকুন সফলতা অর্জন করতে পেরেছে। উল্লেখ্য কয়েকজন কবি নাম করা যেতে পারে যেমন- কবি রুহুল আমিন আবু, মজিবুর রহমান, তমাল ঘোষাল, মুনির কাদের আজাদ, সুশান্ত ঘোষাল, সুদেব পাল, মোঃ আব্দুল আলীম, হাসান ফকরী, আশরাফ খান কাজল, গোলাম কাদের গোলাপ, তারিক হাসান, কাজী ইমদাদুল হক, জগদ্বন্ধু হালদার, মিলনময় দাস, আলীম আল রশীদ, অনিল কুমার চক্রবর্তী, হাওলাদার আব্দুর রাজ্জাক, জয়ন্ত সান্যাল, নাজির ইসলাম, দেলোয়ার হোসেন, আমান সাইদ, মামুনুর রশীদ, মিজান রহমান, প্রদীপ কুমার দাশ, রায় রনজিত কুমার প্রমুখ।\nতাদের মধ্যে আজ আমাদের মাঝে অনেকেই নেই। আর যারা আছেন তাদের মধ্যে অনেকে সাহিত্য চর্চা ছেড়ে দিয়েছেন জীবন জীবিকার তাগিদে। বাকিরা যারা আছেন তারা কিছুটা সাহিত্যের প্রতি ভালবাসা নিয়ে এখনো চর্চা করে যাচ্ছেন নিজ নিজ ক্ষেত্রে। এক্ষেত্রে তাদের সাহিত্যে চর্চার কোন সফলতা কিংবা প্রাপ্তি নেই বললেই চলে। যদিও এই দুই দশক বাংলাদেশের সাহিত্যের স্বর্ণযুগ ছিল বলা যেতে পারে। কিন্তু সেক্ষেত্রে কিছুই হয়ে উঠে নি এই অঞ্চলের সাহিত্য চর্চার মাধ্যমে। যেনো অনেকটা শখের জন্য তাদের এই সাহিত্য চর্চা।\nএবার আসা যাক ৯০ দশক পরবর্তী সময় থেকে শুরু করে বর্তমান প্রজন্মের সময় পর্যন্ত। এই সময়ে যারা মুন্সীগঞ্জে সাহিত্য চর্চা করেছেন তাদের অবস্থানগত দিক। এদের মধ্যে অনেকে ভালোভাবে সাহিত্য চর্চাকে আকড়ে ধরে আছেন ভালোবাসার তাগিদে এটা বলা যেতে পারে নিঃসন্দেহে। তাদের মধ্যে উল্লেখযোগ্য কয়েকজনের নাম উল্লেখ করা যেতে পারে। তারা হলেন- রতনতনু ঘোষ, মিজান ফরিদ, গোলাম আশরাফ খান উজ্জ্বল, যাকির সাইদ, মো. আবুসাইদ সোহান, সুমন ইসলাম, বেলাল আহমেদ, মো. মহিউদ্দিন আহম্মেদ, নিখেলেশ ঘোষ, জাহাঙ্গীর হোসেন আকাশ, মাসুদ অর্ণব, নির্তেশ সি দত্ত, আনমনা আনোয়ার, কাজী মহম্মদ আশরাফ, রিয়াজুল ইসলাম রাজু, শিপলু মন্ডল মিঠু, মুজিব রহমান, সাহাদাৎ রানা, কানন ইয়াসিন, জন মোহাম্মদ, অনু ইসলাম, জুনায়েদ প্রমুখ।\nএছাড়াও আরো বেশ কিছু তরুণ সাহিত্য চর্চা করে যাচ্ছেন। উপরোক্ত সকল লেখক যারা আছেন এদের মধ্যে থেকে কয়েকজন সাহিত্য চর্চা ছেড়ে দিয়েছেন। আবার অনেকে নিভৃতে সাহিত্য চর্চা করে যাচ্ছেন। তবে কথা হচ্ছে যারা এই অঞ্চলে থেকে সাহিত্য চর্চা করছেন তারা কতটুকুন বাংলা সাহিত্যে অবদান রাখতে পারছেন বা পারবেন ? মুন্সীগঞ্জ থেকে যারা সাহিত্য চর্চা করছেন এদের বেশির ভাগই কবি। তারা বেশির ভাগই কবিতা চর্চা করছেন। সাহিত্যের অন্যান্য শাখায় তাদের বিচরণ খুবই কম।\nসেক্ষেত্রে বলতে হয় যে, তাহলে এদের কবিতা কতটুকুন জাতীয় সাহিত্যের পথে হাঁটছে? কিংবা যারা গল্প বা প্রবন্ধ লিখছেন তাদের লেখা জাতীয় সাহিত্যে কতটুকুন অবদান রাখছে বা রাখতে পারবে। এক্ষেত্রে হাতেগোনা দু’একজন ব্যতিত বাকিরা নিজেদের এখন অবধি জাতীয় সাহিত্যের সাথে নিজেদের পরিচয় পর্যন্ত করাতে ব্যর্থ হয়েছেন বলা যেতে পারে। এখন প্রশ্ন। এই যে এতো দীর্ঘ বছরের সাহিত্য চর্চা কেন তবে এতটা সংকুচিত। এই ব্যর্থতার দায় ভার নেওয়ার ক্ষমতা হয়তো কেউ নিবে না। তবু আশার আলো সামনে নিয়ে ব্যতিক্রম ধারায় যারা লেখালেখি করে যাচ্ছেন তাদের মধ্যে থেকে কেউ না কেউ এই ব্যর্থতার দায়ভার মুছে দেবে। মুন্সীগঞ্জে সাহিত্য চর্চার বর্তমান ধারাবাহিকতা ভবিষ্যতের দিকে সুন্দর ভাবে এগিয়ে যাক জাতীয় সাহিত্যের পথে এই হোক প্রত্যাশা।\nসাহিত্য শিল্প সংষ্কৃতি বিষয়ক পত্রিকা\nPosted in ইতিহাস, গজারিয়া, টঙ্গীবাড়ি, মিরকাদিম, মুন্সীগঞ্জ সদর, লৌহজং, শ্রীনগর, সিরাজদিখান


সরকারি মাধ্যমিক বিদ্যালয়ে-২০২২ শিক্ষাবর্ষে শিক্ষার্থী ভর্তি বিজ্ঞপ্তি\nসরকারি মাধ্যমিক বিদ্যালয়সমূহে ২০২২ শিক্ষাবর্ষে ভর্তি বিজ্ঞপ্তি ঢাকা মহানগরীসহ সারাদেশের সকল সরকারি মাধ্যমিক বিদ্যালয়ে ২০২২ শিক্ষাবর্ষে বিভিন্ন শ্রেণিতে শিক্ষার্থী ভর্তি করা হবে। শিক্ষার্থী ভর্তির ক্ষেত্রে বিদ্যালয় হতে কোনাে ভর্তি ফরম বিতরণ করা হবে না। ২০২২ শিক্ষাবর্ষে শিক্ষার্থী ভর্তি বিজ্ঞপ্তি ও ভর্তি আবেদন ফরম সংগ্রহ করুন।\nভর্তির আবেদন শুধুমাত্র অন-লাইনে http://gsa.teletalk.com.bd এই ঠিকানায় পাওয়া যাবে। অন-লাইনে আবেদন গ্রহণের প্রক্রিয়া ২৫/১১/২০২১ খ্রি. সকাল ১১:০০ টা হতে শুরু হয়ে ০৮/১২/২০২১ খ্রি. বিকাল ০৫:০০ টা পর্যন্ত চলমান থাকবে৷ ২০২২ শিক্ষাবর্ষে ভর্তির আবেদন ফি ১১০/- (একশত দশ) টাকা নির্ধারণ করা হয়েছে যা শুধুমাত্র টেলিটক প্রি-পেইড মােবাইল হতে SMS এর মাধ্যমে প্রদান করা যাবে।\nএক্ষেত্রে প্রার্থীগণ প্রাপ্যতার ভিত্তিতে প্রতিটি আবেদনে সর্বোচ্চ ৫টি বিদ্যালয় পছন্দের ক্রমানুসারে নির্বাচন করতে পারবে। উল্লেখ্য, ডাবল শিফটের প্রতিষ্ঠানের ক্ষেত্রে উভয় শিফট পছন্দ করলে দুটি পছন্দক্রম সম্পন্ন হয়েছে বলে বিবেচিত হবে। একই পছন্দক্রমের বিদ্যালয় কিংবা শিফট দ্বিতীয় বার পছন্দ করা যাবে না৷ ২০২২ শিক্ষাবর্ষে কেন্দ্রীয় পর্যায়ে অনুষ্ঠেয় ডিজিটাল লটারি কার্যক্রমে অংশগ্রহণকারী প্রতিষ্ঠানের বাইরের প্রতিষ্ঠানগুলােকেও স্ব স্ব ভর্তি কমিটির মাধ্যমে লটারি প্রক্রিয়ায় শিক্ষার্থী নির্বাচন সম্পন্ন করতে হবে।\nশিক্ষার্থী ভর্তির ক্ষেত্রে স্ব স্ব ভর্তি কমিটির উপস্থিতিতে লটারির মাধ্যমে শিক্ষার্থী নির্বাচন প্রক্রিয়া নিস্পন্ন করা ব্যতিত অন্য কোন পরীক্ষা গ্রহণ করা যাবে না। এছাড়া, সরকারি মাধ্যমিক বিদ্যালয়ে কর্মরত শিক্ষক/শিক্ষিকা/কর্মচারীগণের ভর্তির উপযুক্ত সন্তান সংখ্যার সমসংখ্যক আসন ঐ প্রতিষ্ঠানে সংরক্ষিত থাকবে।\nএক্ষেত্রে তাঁদের অন-লাইনে আবেদন করার প্রয়ােজন নেই। উল্লেখ্য, শিক্ষক/শিক্ষিকা/কর্মচারী সরকারি মাধ্যমিক বালক বিদ্যালয়ে কর্মরত থাকলে এবং তাঁর ভর্তি উপযুক্ত সন্তান বালিকা হলে পার্শ্ববর্তী সরকারি বালিকা বিদ্যালয়ে আসন সংরক্ষিত রাখতে হবে। একইভাবে শিক্ষক/শিক্ষিকা/কর্মচারী সরকারি মাধ্যমিক বালিকা বিদ্যালয়ে কর্মরত থাকলে এবং তাঁর ভর্তি উপযুক্ত সন্তান বালক হলে পার্শ্ববর্তী সরকারি বালক বিদ্যালয়ে আসন সংরক্ষিত রাখতে হবে। http://gsa.teletalk.com.bd\nঅর্থাৎ সরকারি মাধ্যমিক বিদ্যালয়ে কর্মরত শিক্ষক/শিক্ষিকাদের সন্তান ভর্তির যে ২% কোটা নীতিমালায় সংরক্ষিত ছিল তা তুলে দেওয়া হয়েছে৷ সারাদেশে সরকারি মাধ্যমিক বিদ্যালয়সমূহে লটারি প্রক্রিয়ায় শিক্ষার্থী নির্বাচন আগামী ১৫/১২/২০২১ খ্রি. অন-লাইনের মাধ্যমে অনুষ্ঠিত হবে৷\nঅন-লাইনে আবেদন ফরম পূরণ ও ভর্তি সংক্রান্ত বিস্তারিত নিয়মাবলি\nwww.teletalk.com.bd হতে জানা যাবে।\nসরকারী মাধ্যমিক বিদ্যালয়ের 2022 সেশনে ভর্তি বিজ্ঞপ্তি পিডিএফ আকরে দেখতে ডাউনলোড করুন এখানে


মুসলিমানরা ধর্মান্তরে বাধ্য করালে ভারতে হিন্দুই থাকত না, “অধ্যাপক শেলডন” – Breaking News\nHome/দ্য ওয়ার্ল্ড/মুসলিমানরা ধর্মান্তরে বাধ্য করালে ভারতে হিন্দুই থাকত না, “অধ্যাপক শেলডন”\nমুসলিমানরা ধর্মান্তরে বাধ্য করালে ভারতে হিন্দুই থাকত না, “অধ্যাপক শেলডন”\nযুক্তরাষ্ট্রের প্রখ্যাত বুদ্ধিজীবী ও ভাষাতাত্ত্বিক অধ্যাপক শেলডন পোলক বলেছেন, মুসলমানরা জোর করে ধর্মান্তর করালে ভারতে একজনও হিন্দু থাকত না। কারণ, মুসলমানরা ভারতে প্রায় বারোশো বছর রাজত্ব করেছিলেন।পশ্চিমবঙ্গের আনন্দবাজার পত্রিকায় বুধবার প্রকাশিত এক সাক্ষাৎকারে তিনি এ মন্তব্য করেন।\nনিজেকে ‘ইহুদি ব্রাহ্মণ’ বলেন পরিচয় দেন মার্কিন যুক্তরাষ্ট্রের কলাম্বিয়া বিশ্ববিদ্যালয়ে দক্ষিণ এশিয়া চর্চার অধ্যাপক শেলডন পোলক। হার্ভার্ড বিশ্ববিদ্যালয়ের মূর্তি ক্লাসিকাল লাইব্রেরি ইন্ডিয়া প্রকল্পের সাধারণ সম্পাদক তিনি।\nসম্প্রতি জয়পুর লিটারারি ফেস্টিভ্যালে এসেছিলেন পোলক।পোলককে প্রশ্ন করা হয় যে ‘অনেকে বলেন, ইসলামি আক্রমণের পর সংস্কৃতের পতন হল, শাসকের দাপটে সবাই উর্দু, ফার্সি শিখতে ছুটল।’জবাবে তিনি বলেন, ‘বাজে কথা।\nতোমাদের বাংলার নবদ্বীপ বা মিথিলা সংস্কৃত ন্যায়চর্চার কেন্দ্র হয়েছিল সুলতানি আমলে। দারাশিকো বেদান্ত পড়ছেন বারাণসীর পণ্ডিতদের কাছে। মুসলমানরা এ দেশে প্রায় বারোশো বছর রাজত্ব করেছিলেন। তারা জোর করে ধর্মান্তর করালে এ দেশে একজনও হিন্দু থাকত না। তাদের উৎসাহ না থাকলে সংস্কৃতও টিকে থাকত না।\nধর্মের সঙ্গে ভাষার উত্থানপতন গুলিয়ে তাই লাভ নেই।\nসংস্কৃত এবং ধ্রুপদী সাহিত্য চর্চায় ভারত কী ভাবে ঘুরে দাঁড়াতে পারে জানতে চাইলে সমসাময়িক বুদ্ধিবৃত্তিক ইতিহাস ও সংস্কৃতি ভাষার এই পণ্ডিত বলেন, চাই মুক্ত, বহু স্বরকে সম্মান করার মতো পরিবেশ। সংস্কৃতকে কোনো নির্দিষ্ট বর্ণের মানুষ সংরক্ষণ করেনি।\nসমাজের সব অংশের সেখানে ভূমিকা রয়েছে। দরকার সকলকে নিয়ে মুক্ত আনন্দের সৃষ্টিশীল পরিবেশ। পরাজিতের বিষণ্ণতাবোধ থেকে সংস্কৃত পড়া যায় না, দরকার বহু স্বরের বহু স্তরের আনন্দের উপলব্ধি।\nতিনি বলেন, প্রথমেই রাষ্ট্রীয় সংস্কৃত সংস্থান নামে কেন্দ্রীয় প্রতিষ্ঠানটির খোলনলচে বদলাতে হবে। ব্রাহ্মণ, অব্রাহ্মণ, মুসলিম, দলিত সব মিলিয়ে ভারতে কত জন সংস্কৃত পড়ে? কোনো পরিসংখ্যান নেই। তবু আমার ধারণা, সাড়ে সাত কোটি। সংখ্যাটা তিন কোটি হতে পারে, দশ কোটিও! এই সাড়ে সাত কোটি ছাত্র কী শেখে, কতটুকুই বা শেখে?\nকিচ্ছু না। তাদের দোষ নেই, শেখানোর লোক কোথায়? ফলে প্রথমেই দরকার আন্তর্জাতিক মানের একটি ইন্ডিয়ান ইনস্টিটিউট অব ক্লাসিকাল স্টাডিজ। এ দেশে এত আইআইটি, আইআইএম! সবাই ডাক্তারি, ইঞ্জিনিয়ারিং আর ম্যানেজমেন্ট পড়তে ছুটছে।\nকিন্তু ধ্রুপদী সাহিত্যচর্চার একটা কেন্দ্রই নেই? সেখানে মেধার চর্চা হবে, সেরা লোকেরা পড়াবেন ও গবেষণা করবেন। তখনই দ্বিতীয় প্রজন্মের স্কলারেরা তৈরি হবেন। এটাই সবচেয়ে জরুরি।\nযুক্তরাষ্ট্রে সৌদি আরবের দূতাবাসে প্রথম নারী রাষ্ট্রদূত।\nযৌনকর্মী তানজিন তিশা


আসন্ন তৃতীয় বিশ্বযুদ্ধ!\nপ্রকাশ : ১২ এপ্রিল ২০১৮, ০৮:২০ | আপডেট : ১২ এপ্রিল ২০১৮, ১০:৪১\nভ্লাদিমির পুতিন ও ডোনাল্ড ট্রাম্পের প্রথম আনুষ্ঠানিক সম্মুখ সাক্ষাৎ\nএ যুদ্ধে সিরিয়ার প্রেসিডেন্ট বাশার আল আসাদের পক্ষে গভীরভাবে জড়িয়ে পড়েছে রাশিয়া। প্রেসিডেন্ট আসাদ বিরোধীদের নানাভাবে সমর্থন দিচ্ছে যুক্তরাষ্ট্রসহ পশ্চিমা দেশগুলো। সিরিয়ায় রাসায়নিক অস্ত্র ব্যবহারের অভিযোগকে কেন্দ্র করে রাশিয়া এবং আমেরিকার মধ্যে সংঘাতে জড়িয়ে পড়ার ঝুঁকি তৈরি হয়েছে।\nযুক্তরাষ্ট্র বলেছে, রাসায়নিক অস্ত্র ব্যবহার করার জন্য সিরিয়াকে কড়া জবাব দেয়া হবে। মার্কিন প্রেসিডেন্ট ট্রাম্প সর্বশেষ এই টুইটে বলেছেন রাশিয়া প্রস্তুত হও। কারণ, যে মিসাইল আসবে আসবে তা হবে সুন্দর, নতুন এবং বুদ্ধিমান।\nএমন প্রেক্ষাপটে প্রশ্ন হচ্ছে, পৃথিবী কি তৃতীয় বিশ্বযুদ্ধের দিকে এগিয়ে যাচ্ছে? মধ্যপ্রাচ্যবিষয়ক বিশ্লেষক লিনা খাতিব বলছেন, সিরিয়ার সংঘাত এরইমধ্যে বৈশ্বিক রূপ লাভ করেছে।\nঅন্যদিকে আমেরিকার কাছে উত্তর কোরিয়াও একটি বড় মাথা ব্যথার কারণ। লন্ডনের স্কুল অব আফ্রিকান এন্ড ওরিয়েন্টাল স্টাডিজের গবেষক স্টিভ স্যাং মনে করেন উত্তর কোরিয়া পারমাণবিক সক্ষমতা অর্জনের কাছাকাছি পৌঁছে গেছে।\nমস্কোর ইন্সটিটিউট অব পলিটিকাল স্টাডিজের গবেষক সার্গেই ম্যারকভ মনে বলছেন, পশ্চিমা নেতারা নিজেদের রাশিয়ার চেয়ে শক্তিশালী মনে করে। পৃথিবীতে এখন নানা ধরনের দ্বন্দ্ব কিংবা সংঘাত চলছে এবং এর সাথে নানা দেশ জড়িত।\nমধ্যপ্রাচ্যবিষয়ক বিশ্লেষক লিনা খাতিব বলছেন, এক ধরনের শীতল যুদ্ধ এরইমধ্যে শুরু হয়ে গেছে। এর সাথে আরো একটি বিষয় যুক্ত হয়েছে। সেটি হচ্ছে, পৃথিবীর বৃহৎ শক্তিধর দেশগুলো এখন যারা পরিচালনা করছে তারা সবাই জাতীয়তাবাদী। সেজন্য যেকোন সংকটের ক্ষেত্রে তারা পিছ পা হতে চাইছেন না। এ কথা মনে করেন দক্ষিণ এশিয়া এবং মধ্যপ্রাচ্যবিষয়ক বিশ্লেষক শশাঙ্ক জোসি।\nএমন প্রেক্ষাপটে উদ্বিগ্ন হবার মতো পরিস্থিতি কি রয়েছে? মস্কোর ইন্সটিটিউট অব পলিটিকাল স্টাডিজের গবেষক সার্গেই ম্যারকভ মনে করেন, যদি রাশিয়ার কোন সৈন্যকে আমেরিকা হত্যা করে তাহলে কেবল উদ্বিগ্ন হবার মতো পরিস্থিতি আসতে পারে।\nলন্ডনের স্কুল অব আফ্রিকান এন্ড ওরিয়েন্টাল স্টাডিজের গবেষক স্টিভ স্যাংয়ের মতে কোরিয়া উপদ্বীপ থেকে আমেরিকা যদি তাদের সৈন্য প্রত্যাহার করে নেয় তাহলে সেটা হবে খুবই ভয়ঙ্কর একটি বার্তা। এর অর্থ হচ্ছে সে অঞ্চলে একটি যুদ্ধের পরিস্থিতি তৈরি হতে পারে।\nশশাঙ্ক জোসির মতে, জাতিসংঘ এবং অন্যন্য আন্তর্জাতিক সংস্থাগুলোর এক্ষেত্রে একটি বড় ভূমিকা রয়েছে। যেকোন ধরনের বড় যুদ্ধ থামানোর জন্য জাতিসংঘ একটি বড় ভূমিকা পালন করতে পারে বলে জোসি মনে করেন।


RBI's debt reconstruction creates controversy - Anandabazar\nRBI's debt reconstruction creates controversy\n৯ সেপ্টেম্বর, ২০২০, ০৫:১৯:১৫\nশেষ আপডেট: ৯ সেপ্টেম্বর, ২০২০, ০৫:৩০:০৯\nকেন্দ্রের নেতা-মন্ত্রীরা অর্থনীতি চাঙ্গা হওয়ার লক্ষণ খুঁজে পেলেও, বৃদ্ধি নিয়ে বহু আর্থিক উপদেষ্টা ও রেটিং সংস্থার পূর্বাভাস আগের থেকে কমেছে। এপ্রিল-জুনে দেশের জিডিপি ২৩.৯ শতাংশে তলিয়ে যাওয়ার পরে সংশ্লিষ্ট মহল উদ্বেগ প্রকাশ করে বলেছে, সঙ্কোচন হওয়ারই ছিল। কিন্তু তা বলে এতটা! এই পরিস্থিতিতে বিশেষজ্ঞ মহলের একাংশের আশঙ্কা, আর্থিক ক্ষেত্রের অন্তত কিছুটা উন্নতি না-হলে রিজার্ভ ব্যাঙ্কের ঘোষণা করা ঋণ পুনর্গঠন প্রকল্পের সাফল্য চ্যালেঞ্জের মুখে পড়বে।\nএর আগে যে কর্পোরেট ঋণ পুনর্গঠন প্রকল্প আনা হয়েছিল তার থেকে এ বারেরটিকে বেশি নম্বর দিলেও, অনেকের প্রশ্ন দীর্ঘ মেয়াদে তার লাভ এবং ঋণ শোধের সমস্যার স্থায়ী সমাধান হওয়া নিয়ে। তাঁদের আশঙ্কা, পুনর্গঠনের পরে আপাতত বেশ কিছুটা সুবিধা হয়তো পাবে বিভিন্ন সংস্থা বা ব্যক্তি। কিন্তু অর্থনীতি ছন্দে ফিরতে যদি আরও অনেক সময় নেয়, তবে পুরনোটির মতোই নতুন পুনর্গঠন প্রকল্পের জেরেও অনুৎপাদক সম্পদ আরও বেড়ে ব্যাঙ্কগুলিকে বিপদে ফেলতে পারে। যার জেরে চাপ বাড়তে পারে অর্থনীতির।\nশেয়ার লেনদেন সংস্থা আনন্দ রাঠির বিশেষজ্ঞদের মতো অনেকেই বলছেন, এর সাফল্য একাধিক ‘যদি’র উপর নির্ভর করছে। যেমন, যদি অর্থনীতির হাল দ্রুত ফেরে, যদি ঋণদাতা সংস্থাগুলি দক্ষতার সঙ্গে প্রকল্পটি রূপায়ণ করতে পারে বা যদি অর্থনীতির সুদিন শুরুর আগেই সংস্থার কোমর না-ভাঙে। যে কারণে তাঁদের আশঙ্কা, পুনর্গঠিত ধারের বড় অংশই পরে অনুৎপাদক সম্পদ হতে পারে।\n• দেশের আর্থিক পরিস্থিতির কিছুটা অন্তত উন্নতি না-হলে ঋণ পুনর্গঠন প্রকল্প সফল হওয়া মুশকিল।\n• বর্তমান আর্থিক সঙ্কটের নিরিখে স্বল্প মেয়াদে এটি কাজে দিলেও, দীর্ঘ মেয়াদে তা কতটা সুরাহা দেবে? উল্টে যে ঋণ পুনর্গঠিত হবে, তার বড় অংশ আগামী দিনে অনুৎপাদক সম্পদে পরিণত হবে না তো?\n• ঋণদাতা ব্যাঙ্ক ও আর্থিক প্রতিষ্ঠানগুলি কতটা দক্ষতার সঙ্গে প্রকল্পটি কাজে লাগাতে পারবে, সন্দেহ আছে।\n• প্রকল্পটি এত জটিল যে, অনেকের পক্ষেই এর সুবিধা নেওয়া মুশকিল।\nতবে স্টেট ব্যাঙ্কের বেঙ্গল সার্কলের চিফ জেনারেল ম্যানেজার আর কে মিশ্র মতে, “বর্তমান পরিস্থিতিতে অনেক সংস্থাই ইচ্ছা থাকলেও ঋণ শোধ করতে পারবে না। ফলে তাদের অ্যাকাউন্টগুলির অনুৎপাদক সম্পদে পরিণত হওয়ার আশঙ্কা রয়েছে। সেটা হলে আর্থিক সংস্থান করতে ব্যাঙ্ক-সহ ঋণদাতা সংস্থাগুলির মোটা টাকা আটকে থাকবে। ঋণ পুনর্গঠন সেই সমস্যা কমাবে।’’ ইউনাইটেড ব্যাঙ্কের প্রাক্তন সিএমডি ভাস্কর সেন বলছেন, ‘‘প্রকল্পটিকে সফল করতে সকলের সচেষ্ট হওয়া জরুরি।’’\nশ্রেয়ী ইনফ্রাস্ট্রাকচার ফিনান্সের চেয়ারম্যান হেমন্ত কানোরিয়া অবশ্য বলেন, “আমাদের মতো এনবিএফসির থেকে যারা ঋণ নিয়েছে, তাদের অনেকেই সমস্যায় পড়েছে। ফলে তাদের ঋণ পুনর্গঠনের সুবিধা দিতে হবে। কিন্তু আমরা ব্যাঙ্কের থেকে যে ঋণ নিয়েছি, তাতে সেই সুবিধা নেই।’’\n২৯ ফেব্রুয়ারির বকেয়ার ভিত্তিতেই সুদের হিসেব\nসুদের নির্দেশ কার্যকর করতে ৯ দিন সময়


সুবর্ণভূমি Get Latest Bangla News Online from The newsportal Subornobhumi||‘যোনি-সর্বস্বতা’ নিয়ে তীব্র বিতর্ক\n‘যোনি-সর্বস্বতা’ নিয়ে তীব্র বিতর্ক\nআপডেট: 01:52:04 30/01/2018\nসুবর্ণভূমি ডেস্ক : দিনের শেষে তা হলে ‘যোনি-সর্বস্ব’ই হয়ে থাকতে হচ্ছে স্বরা ভাস্করকে!\nখোলা চিঠিতে সঞ্জয় লীলা বানশালির দিকে আঙুল তুলে স্বরা বলেছিলেন, বানশালি আসলে শেষমেশ ‘মানুষ’ আর ‘মেয়েমানুষ’-এ ভেদ করা সমাজেরই প্রতিনিধিত্ব করে ফেলেছেন। প্রতিনিধিত্ব করে ফেলেছেন মেয়েদের যোনি-সর্বস্ব প্রাণী হিসেবে দেখা সমাজের। কেনো এ কথা তার মনে হয়েছিল তা খুব স্পষ্ট করেই লিখেছিলেন স্বরা। কিন্তু তার পর থেকে স্বরার ওই খোলা চিঠি এবং তিনি নিজে আক্রমণাত্মক আতস কাচের নীচে।\n‘পদ্মাবত’-এর শেষ দৃশ্যে রানি পদ্মিনীর জহরব্রত পালনের দৃশ্য আলোড়িত করেছে বলিউডের এই উঠতি নায়িকাকে। আলোড়িত করেছে তার মননকে। কারণ, তিনি মনে করেন, প্রাচীন এই প্রথা কোনো অবস্থাতেই নারীকে গৌরবান্বিত করে না। স্বরা লিখেছেন, ‘আপনার ছবির শেষটা দেখে খুব অস্বস্তি হচ্ছিল। যেখানে একজন অন্তঃসত্ত্বা এবং একটি বাচ্চা মেয়ে আগুনে ঝাঁপ দিচ্ছেন।...আপনার মনে রাখা উচিত ছিল পাওয়ার অব সিনেমা কী!’\nস্বভাবতই এই সব মন্তব্য প্রকাশ্যে আসার পরে সোশ্যাল মিডিয়ায় ট্রোলড হচ্ছেন স্বরা। অভিনেত্রী ও গায়িকা সুচিত্রা কৃষ্ণমূর্তি টুইট করেছেন, ‘পদ্মাবত নিয়ে এ ধরনের নারীবাদী বিতর্ক নেহাতই বোকামি নয় কি? এটা তো নিছকই একটা গল্প, জহরের ঢাক পেটানো নয়। যুদ্ধের জন্য তুমি আসল কোনো কারণ খোঁজো।’\nসুচিত্রা লিখেছেন, ‘মজার বিষয় হলো, এক অভিনেত্রী, যিনি কখনো নৃত্যশিল্পী, কখনো যৌনকর্মীর ভূমিকায় অভিনয় করেছেন, এক রানির সিনেমা দেখে তার মনে হলো, আমি যেন যোনি-সর্বস্বতে পরিণত হয়েছি।’\nএই কটাক্ষেরও জবাব দিয়েছেন স্বরা। তিনি টুইট করেছেন, ‘মজার কথা এতো বড় একটা চিঠি, যেটা নিয়ে গঠনমূলক বিতর্ক হতে পারে, সেখান থেকে মানুষ শুধু যোনি শব্দটাই মনে রাখলো!’\nরাখলো। কারণ, এই পুরুষতান্ত্রিক সমাজে অনেকেই দুধ আর জল আলাদা করার মতো অজস্র শব্দাবলির মধ্য থেকে যৌনগন্ধী শব্দ বেছে নিতে অভ্যস্ত। অতএব, স্বরার এই খোলা চিঠি যে সোশ্যাল মিডিয়ায় ব্যুমেরাং হয়ে তার দিকেই ফিরবে, এটাও স্বাভাবিক।\nঅতএব বলিউডের কোনো কোনো মহল অবশ্য স্বরার সাম্প্রতিক এই ভাষ্যের একটা অতি সরলীকরণও করে ফেলেছেন। তাদেরই কারো কারো ধারণা, স্বরাকে অভিনয়ের সুযোগ দেননি সঞ্জয়, সেই রাগে এখন তার কাজের সমালোচনা করে প্রচারের আলোয় আসার চেষ্টা করছেন এই অভিনেত্রী। যেমন পরিচালক অশোক পণ্ডিত। তার টুইট : ‘সত্যিই কি স্বরা রেগে গিয়েছেন? গুজারিশ ছবিতে সঞ্জয় ওকে ছোট্ট একটা রোল দিয়েছিলেন বলেই কি স্বরার এতো রাগ?...এখন কি সঞ্জয়কে জ্ঞান দেওয়ার মতো এক্সপার্ট হয়ে উঠল স্বরা? সঞ্জয় তো বটেই, ওর সঙ্গেই আমাদের সব পরিচালক এবং লেখকের ওর কাছ থেকে লেকচার নেওয়া উচিত? এফটিআইআই-এর মতো বড় প্রতিষ্ঠানগুলো তা হলে বন্ধ হয়ে যাক।’\nপ্রযোজক মণীশ মুন্দ্রা টুইট করেছেন, ‘কেউ যদি ফিকশনকে সিরিয়াস ভেবে খোলা চিঠি লেখে, তা হলে কী বলব।’\nসত্যিই তো, নিছক ফিকশন! অতএব, সেই ‘ফিকশন’ থেকে জীবনের গভীরতর কোনো অর্থ খুঁজতে চাওয়া বিলাসিতা মাত্র! আরো নিবিড় কোনো প্রশ্ন যদি কেউ তোলেন যে, এভাবে প্রাচীন কোনো প্রথার দৃশ্যায়ন আসলে সেই প্রথাকে গরিমান্বিত করে, নারিত্বের সম্মানকে প্রকারান্তরে ধূলায় নামাতে চায়, তা হলে তার অর্থ স্রেফ প্রচারের আলোয় আসা? ‘বড় রোল’ না পাওয়ার ক্ষোভ?\nএখনো পর্যন্ত স্বরার খোলা চিঠির উত্তর দিয়েছেন ‘পদ্মাবত’ টিমের দুই সদস্য সিদ্ধার্থ এবং গরিমা। তারা ‘পদ্মাবত’ ছবির একটি গানের গীতিকার। সোশ্যাল মিডিয়ায় তারা বলেছেন, ‘যৌনতায় নারী-পুরুষের সমানাধিকার নিয়ে বিতর্কের অবকাশ আছে কি? একজন নারীর যোনি রয়েছে। যেটা জীবনের দরজা। তা তো কোনো পুরুষের থাকতে পারে না। যত চেষ্টাই করুক, পুরুষের যোনি থাকতে পারে না। এখানেই তো সমানাধিকারের প্রশ্নের সমাধান হয়ে গেল।’\nফের সরলীকরণ! কত সহজেই শতাব্দীর পর শতাব্দী চলে আসা বৈষম্য দূর হয়ে সমানাধিকারের প্রশ্নের সমাধান হয়ে যায়!\nপ্রায় আত্মকথনের ঢঙে স্বরা বলে চলেছেন, ‘কাউকে সতী বানানো আর কাউকে ধর্ষণ করা একই মানসিকতার এপিঠ-ওপিঠ। একজন ধর্ষক চেষ্টা করে মহিলাটির জননাঙ্গে আঘাত করতে, জোর করে পেনিট্রেট করতে, ছিন্নভিন্ন করে নিজের ক্ষমতা দেখাতে অথবা তাকে মেরে ফেলতে। সতী-জহরের সমর্থকেরা একজন নারীকে মেরে ফেলতে চায় কারণ তার যৌনাঙ্গের পুরুষ মালিকটি আর নেই। দুটো ক্ষেত্রেই চেষ্টা ও ভাবনাটা হলো, মেয়েদের শুধু যৌনাঙ্গের যোগফলে নামিয়ে রাখা।\nএই বোধ কি শুধুই স্বরার? শুধুই বলিউডের এক উঠতি নায়িকার? না কি আরো বহু স্বরা ভাস্করের?\nহাজার হোক, তারা তো আর ‘ছোট রোল’ চাইতে পরিচালকদের দরজায় দরজায় ঘোরেন না!


‘করোনা উপসর্গ থাকলে শিক্ষার্থীকে স্কুলে পাঠানো যাবে না’ - ভয়েস টেলিভিশন\nPrinted on Thu Oct 21 2021 11:45:17 AM\n‘করোনা উপসর্গ থাকলে শিক্ষার্থীকে স্কুলে পাঠানো যাবে না’\nশিক্ষামন্ত্রী ডা. দীপু মনি বলেছেন, আমাদের সবাইকে চোখ-কান খোলা রাখতে হবে। আমরা অভিভাবকদের বলেছি, কোনো শিক্ষার্থীর বিন্দু পরিমাণ উপসর্গও যদি থাকে বা তার বাড়িতে কারও উপসর্গ থাকে, তাহলে শিক্ষার্থীকে স্কুলে পাঠানো যাবে না।\n২৩ সেপ্টেম্বর বৃহস্পতিবার বঙ্গবন্ধু শেখ মুজিবুর রহমান মেডিক্যাল বিশ্ববিদ্যালয়ে ডা. জোহরা বেগম কাজী ফাউন্ডেশনের উদ্যোগে স্মারক গ্রন্থ প্রকাশ অনুষ্ঠান শেষে তিনি এসব কথা বলেন।


ব্যাংক ডাকাতির পরিকল্পনা ছিল জঙ্গিদের - তাজা খবর\nঅর্থের যোগান পেতে জঙ্গিরা এখন ডাকাতির পথ বেছে নিয়েছে। একই ধারায় ময়মনসিংহেও ব্যাংকসহ কয়েকটি আর্থিক প্রতিষ্ঠান, এনজিও, স্বর্ণের দোকান টার্গেট করে ডাকাতির প্রস্তুতি নিচ্ছিল জঙ্গিরা। ময়মনসিংহ শহরের খাগডহর এলাকায় ব্রহ্মপুত্র নদ থেকে র‍্যাবের হাতে চার জঙ্গি আটক হওয়ার পর প্রাথমিক জিজ্ঞাসাবাদে এমন তথ্য মিলেছে।\nশনিবার (০৪ সেপ্টেম্বর) দুপুর সোয়া ২টার দিকে শহরের র‍্যাব-১৪ এর প্রধান কার্যালয়ে সংবাদ সম্মেলনে এসব তথ্য জানান র‍্যাবের আইন ও গণমাধ্যম শাখার পরিচালক খন্দকার আল মঈন।\nআটকরা হলেন- ময়মনসিংহের জুলহাস উদ্দিন ওরফে কাদেরী ওরফে মেহেদী (৩৪), ব্রাহ্মণবাড়িয়ার রোবায়েদ আলম ওরফে ধ্রুত ওরফে রুব (৩৩), ময়মনসিংহের মো. আলাল ওরফে ইসহাক (৪৮) ও রংপুরের আবু আইয়ুব ওরফে খালিদ (৩৬)।\nখন্দকার আল মঈন বলেন, প্রাথমিক জিজ্ঞাসাবাদে আটকদের কাছ থেকে তাদের জঙ্গি সংশ্লিষ্টতা ও উদ্দেশ্য সম্পর্কে তথ্য পাওয়া গেছে। তারা নিষিদ্ধঘোষিত জঙ্গি সংগঠন জেএমবির ‘এহসার’ সদস্য। এই স্তরের সদস্যরা বিভিন্ন জঙ্গি অপারেশনে সক্রিয় অংশগ্রহণ করে থাকে এবং সাংগঠনিক সিদ্ধান্তে আর্থিক প্রতিষ্ঠানে ডাকাতির জন্য দায়িত্বপ্রাপ্ত হয় বলে জানায়। এ বিষয়ে জামালপুরের একটি গোপন আস্তানায় বিশেষ প্রশিক্ষণও নিয়েছে তারা।\nজিজ্ঞাসাবাদে তারা আরও জানিয়েছে, বাছাইকৃত ১০ থেকে ১৫ জনের একটি সংঘবদ্ধ জঙ্গি দল গঠন করা হয়েছে। ইতোমধ্যে তারা ময়মনসিংহের কয়েকটি আর্থিক প্রতিষ্ঠান, এনজিও, স্বর্ণের দোকান সম্পর্কে তথ্য সংগ্রহ করে একটি টার্গেট নির্ধারণ করে। জল ও স্থলপথের সমন্বয় ঘটিয়ে ঘটনাস্থলে আসার পরিকল্পনা করা হয়। এক্ষেত্রে পরিকল্পনায় নৌকা, মাইক্রোবাস ও বাইক ইত্যাদি ছিল তাদের বাহন। লুট করা টাকা ময়মনসিংহের একটি এলাকায় আরেকটি দলের কাছে হস্তান্তর করার পরিকল্পনা ছিল।\nর‍্যাবের আইন ও গণমাধ্যম শাখার এ কর্মকর্তা আরও বলেন, গত ৩১ আগস্ট জামালপুরের মাদারগঞ্জ উপজেলার একটি আস্তানায় জঙ্গিরা জড়ো হয়। পরবর্তীতে পরিকল্পনা অনুযায়ী গত ০১ সেপ্টেম্বর বিকেলে জামালপুরের জামতলা চর এলাকা থেকে ব্রহ্মপুত্র নদ দিয়ে ইঞ্জিনচালিত নৌকাযোগে যাত্রা শুরু করে। গোপনীয়তা বজায় রাখতে পথে তারা বিভিন্ন চরে যাত্রা বিরতি করে। এরপর শনিবার ভোররাতে একই পথে তারা ময়মনসিংহের খাগডহর এলাকায় পৌঁছায়।\nতবে তাদের সব পরিকল্পনা ভেস্তে যায় র‍্যাবের তৎপরতায়। গোয়েন্দা তথ্যের ভিত্তিতে ব্রহ্মপুত্র নদে একটি নৌকায় জঙ্গিদের অবস্থানের কথা জানতে পেরে র‍্যাব-১৪ এর একটি দল শহরের খাগডহর এলাকায় অভিযানে যায়। র‍্যাবের উপস্থিতি টের পেয়ে জঙ্গিরা গুলি ছুড়তে শুরু করে। এ সময় র‍্যাব সদস্যরাও আত্মরক্ষার্থে পাল্টা গুলি ছোড়ে।\nকিছুক্ষণ গুলি বিনিময়ের পর ঘটনাস্থল থেকে ওই চারজনকে আটক করে র‍্যাব। এ সময় তাদের কাছ থেকে একটি বিদেশি পিস্তল, তিন রাউন্ড গুলি, আটটি বোমা সদৃশ্য বস্তু, চারটি ব্যাগ, দরজা ও লক ব্রেকিং বিভিন্ন সরঞ্জামাদি উদ্ধার করা হয়।\nআটকদের বর্ণনা অনুযায়ী ডাকাতির নেতৃত্বে ছিল জঙ্গি জুলহাস। তার নেতৃত্বে কয়েকটি দলে বিভক্ত হয়ে দায়িত্ব পালনের পরিকল্পনা ছিল। দলের সদস্যদের ওয়াচম্যান, হাউস ও লক ব্রেকিং, নিরাপত্তা প্রদান এবং লুটপাটসহ বিভিন্ন দায়িত্ব বণ্টন ও বিভাজন করে দেওয়া হয়। আর সিটিটিভি ও তথ্য প্রযুক্তির বিষয়াদি দেখভাল করার দায়িত্বে ছিল জঙ্গি রোবায়েদ।\nPrevious Post: বঙ্গবন্ধুর ঘনিষ্ঠ সহচর এম. আব্দুর রহিমের পঞ্চম মৃত্যুবার্ষিকী\nNext Post: গান্ধী আশ্রম পরিচালনায় নতুন বিল পাস


বিষয় সমুহ কিতাব (৫১) ০১. ঈমান (৯) ০২. ইবাদত (১০) ০৩. মু‘আমালাত (৪) ০৪. মু‘আশারাত (৮) ০৫. আখলাক (৬) ০৬. দা‘ওয়াত (৮) ০৭. পরিপূর্ণ দীন (৬) ০৮. বিদ‘আত (৫) ০৯. জীবনী (১৪) ১১. ইতিহাস (১৭) ১২. অন্যান্য (২০) ১৩. Books (২) নতুন প্রকাশিত কিতাব (৫)\tপ্রবন্ধ (১৫১) ০১. আকাইদ (৭৬) ০২. সুন্নতী আমল (৯৬) ০৩. লেনদেন (১২) ০৪. বান্দার হক (৩০) ০৫. আত্মশুদ্ধি (৩৪) ০৬. দ্বীনি মেহনত (৩৪) ০৭. মুখোশ উন্মোচন (৪৫) ০৯. অন্যান্য (২৬) Biography (১) বার মাসের করণীয় বর্জনীয় (১২) মেয়েদের প্রবন্ধ (৩৭) লা-মাযহাবীদের-জন্য-প্রবন্ধ (১১)\tবয়ান (১৯৪৪) ১. তাবলীগ (৫৩৫) ২. তা‘লিম (১২২১) ৩. তাযকিয়া (৪১২) ঈমানের ৭ টি বিষয় (৫৮) চলতি বয়ান (৭৭) জুম‘আ (৬৪১) তারবিয়াতি জলসা (৫১) দা‘ওয়াতুল হক (১৩৮) ফাতাওয়া (৫৪২) মালফুযাত (১৫২) মাহফিল (৪১৩) মেয়েদের বয়ান (২১১) লা-মাযহাবীদের-জন্য-বয়ান (৭৩) হাজ্জ (৭৩)\tমাদরাসা (৫) মালফুযাত (৪০৫) মাসাইল (২) ফাতাওয়ার গুরত্ব (২) ফাতাওয়া প্রসঙ্গে কিছু কথা (২)\tমেয়েদের জন্য (৫৮) কিতাব (১১)\tলা-মাযহাবী (৩০) কিতাব (৫)\nবক্তা : মুফতী মনসূরুল হক দা.বা. তারিখ : ০২-আগষ্ট-২০১৯\nখিলগাঁও বাজার জামে মসজিদ, ঢাকা।\nসাইজঃ ০৩.৮৩ MB


ফিলিপ অ্যাস্কিউয়ের দুর্দান্ত ভিডিওর পিছনের গল্প Story\n১১ বছর আগে ফিলিপ অ্যাস্কিউয়ের নিজ শহর আলাবামায়, কোনও যোগ স্টুডিও ছিল না, তাই ফিলিপ এবং তার মা যখন বাচ্চাদের একটি থিয়েটারে মিলিত হওয়ার এবং যোগ বইয়ের মধ্য দিয়ে উল্টাপাল্টা এবং একসাথে পোজ দেওয়ার চেষ্টা করেছিলেন তখন তারা সিদ্ধান্ত নেন এটি একটি চাঁচল্য দিতে. ২০১১-তে দ্রুত এগিয়ে যাওয়া, এবং ২৯ বছর বয়সে ফিলিপ হ'ল একটি যোগ স্টাড এবং তিনি কেবল একটি ভিডিও প্রকাশ করেছেন যা আমি "নিকট জাস্ট ডু ইট!" এর সাথে দেখা সবচেয়ে কাছের জিনিস! যোগ জন্য।\nফিলিপ বলেছিলেন যে তিনি "অত্যন্ত জটিল" এবং আলাবামায় ফিরে "দিনের মাত্র কয়েক মিনিট" অনুশীলন শুরু করেছিলেন। এমনকি তার প্রথম যোগ ক্লাসে যাওয়ার আগে তার বাড়ির অনুশীলনটি আরও তিন বছর ধরে চলেছিল! যখন তিনি এনওয়াইইউ ছবিতে পড়াশোনা করছিলেন তখন তিনি জীবমুক্তি জুড়ে এসেছিলেন, তবে "ক্লাসে প্রবেশ করা কঠিন" কারণ তিনি অন্যের সামনে অনুশীলন করতে অভ্যস্ত ছিলেন না। বর্তমানের কাছে দ্রুত এগিয়ে যাওয়া, এবং আপনি এই ভিডিওটি থেকে দেখতে পারবেন যে ফিলিপ 45 টি স্থানে (বেশিরভাগ নিউইয়র্ক সিটি এবং ভারতের মাইসুরে) অনুশীলন করছে, অন্যের সামনে অনুশীলন করার ক্ষেত্রে সে বেশি ভাল।\nভিডিওতে ফিরে আসুন। এই চার মিনিটের ভিডিওতে ফিলিপ তারকা কেবলই নন, তিনি এটিও শ্যুট করেছেন এবং সম্পাদনা করেছেন। এনওয়াইসি-তে ডগলাস স্টুয়ার্ট এবং তাঁর বান্ধবী টেলর ফ্লিনের কাছ থেকে তাঁর কিছুটা সহায়তা ছিল, কিন্তু এটি এখনও বেশ সুন্দর প্রভাবশালী! সব মিলিয়ে তিনি 45 টি স্থানে শ্যুট করেছেন, মোট 30 ঘন্টা ধরে যোগ ফুটেজ। তিনি ব্রুকলিন ব্রিজ দেখতে পাবেন শট নেওয়ার জন্য 30 মিনিটের জন্য তাঁর মাথায় ছিলেন!\nভিডিওটির পিছনে অনুপ্রেরণা কী? ফিলিপ বলেছিলেন যে "তিনি সর্বদা শৈল্পিক দৃষ্টিকোণ থেকে যোগের কাছে আসার ধারণা রেখেছিলেন - যোগাকে বিশ্বে নিয়ে আসছিলেন।"\nযোগী বা অ-যোগী, আপনি অবশ্যই চার মিনিটের এই ভিডিওটির প্রশংসা করবেন। আমার প্রিয় শটগুলি অবশ্যই ভারতে যখন ফিলিপ এই সমস্ত ছোট বাচ্চাকে মনোযোগ সহকারে দেখার অনুশীলন করছে are\nভিডিওটি এখানে। উপভোগ করুন:


প্রকাশিত : ২৩:৫৫, ১২ সেপ্টেম্বর ২০২০\t| আপডেট: ২৩:৫৬, ১২ সেপ্টেম্বর ২০২০\nমুস্তাফিজের বদলে কেকেআরে মার্কিন পেসার!\nনিষেধাজ্ঞার মধ্যেও আসন্ন লংকা প্রিমিয়ার লিগের (এলপিএল) নিলাম তালিকায় সাকিব আল হাসানের নাম থাকলেও এ ইস্যুতে বাংলাদেশ ক্রিকেট বোর্ড (বিসিবি) এখনো আনুষ্ঠানিক কোন সিদ্ধান্ত নেয়নি। আগামী ১ অক্টোবর অনুষ্ঠিত হবে লিগটির নিলাম।\nজুয়াড়ির তথ্য গোপন করায় সাকিবকে এক বছরের জন্য ক্রিকেটে নিষিদ্ধ করে ইন্টারন্যাশনাল ক্রিকেট কাউন্সিল (আইসিসি)। গত বছরের ২৯ অক্টোবর থেকে নিষিদ্ধ আছেন সাকিব। যা শেষ হবে আগামী মাসের ২৯ তারিখ অর্থাৎ ২৯ অক্টোবর।\nআইসিসির নিয়নুযায়ী, নিষেধাজ্ঞা অবস্থায় কোন ধরনের ক্রিকেটের সাথে জড়িত থাকতে পারবেন না সাকিব। তাই এখানেই প্রশ্ন উঠেছে, তাহলে কীভাবে এলপিএলের নিলামে যুক্ত হলেন সাকিব!\nলঙ্কা প্রিমিয়ার লিগের (এলপিএল) এবারের আসরের নিলাম অনুষ্ঠিত হবে আগামী ১ অক্টোবর। নিলামে নাম দিয়েছেন সাকিব আল হাসান। এই অলরাউন্ডার এলপিএলের কোনো দলে ডাক পেলে বিষয়টি বিবেচনা করবে বাংলাদেশ ক্রিকেট বোর্ড (বিসিবি)।\nবিসিবির প্রধান নির্বাহী নিজামউদ্দিন চৌধুরি জানান, শ্রীলংকার পক্ষ থেকে এখনও আনুষ্ঠানিক কোন প্রস্তাব তারা পাননি। তিনি আরও বলেন, তারা যোগাযোগ করলে এ বিষয়ে সিদ্বান্ত নেয়া হবে।\nপ্রধান নির্বাহী আজ বলেন, ‘আমরা এখনো কোন আনুষ্ঠানিক প্রস্তাব পাইনি। পেলে আমরা এ নিয়ে চিন্তা করবো।’ তিনি আরও বলেন, বিদেশী লিগে খেলোয়াড়দের খেলার বিষয়ে বিসিবির সিদ্ধান্ত নিবে।\nবিসিবি’র সিদ্বান্ত অনুযায়ী, বাংলাদেশের যেকোন খেলোয়াড় দু’টি বিদেশী লিগে খেলতে পারবে। এ বিষয়ে প্রধান নির্বাহী জানান, ‘বিদেশী ঘরোয়া লিগের অন্তর্ভুক্তির বিষয়ে ইতোমধ্যে খেলোয়াড়দের একটি নির্দেশনা দেয়া হয়েছে। আমরা সেই নিয়মানুযায়ী সিদ্বান্ত নিবো।’\nসাকিব বর্তমানে বিকেএসপিতে নাজমুল আবেদিন ফাহিম ও সালাউদ্দিনের তত্ববধানে ফিটনেস ও স্কিল ট্রেনিং করছেন। শ্রীলংকা সফর দিয়ে আবারো ক্রিকেটে ফেরার লক্ষ্য তার।\nনিষেধাজ্ঞা থাকায়, সিরিজের প্রথম টেস্টের জন্য বিবেচিত হবেন না সাকিব। তবে সিরিজের দ্বিতীয় ও তৃতীয় টেস্ট থেকে খেলতে পারবেন তিনি। বিসিবি সভাপতি নাজমুল হাসান পাপন ইতোমধ্যে বলেছেন, ঐ দু’টি টেস্টে খেলতে পারবেন সাকিব।\nঅনুশীলন শুরু করেছেন সাকিব\nমাঠে নামার অপেক্ষায় সাকিব\nফিফার কাছে দল বদলের অনুমতি চাইলেন মেসি\nবার্সেলোনায় মেসির যত অর্জন\nনতুন ব্যাটিং কোচ খুঁজে পেল বিসিবি


ধারাভাষ্যকার - বেশতো\nধারাভাষ্যকার নিয়ে কি ভাবছো?\nধারাভাষ্যকার নিয়ে যতো পোস্ট লেখা হয়েছে\nআইপিএলে এবার নারী ধারাভাষ্যকার\nনতুনত্ব আনতে আইপিএলের জুড়ি নেই। হোক সেটা বিনোদনে কিংবা প্রযুক্তিতে। এবার আরেক নতুন মাত্রা যোগ হচ্ছে ধারাভাষ্য কক্ষেও। হঠাৎ করে হয়তো কোনো একদিন খেলা দেখতে টিভি চালু করলেই ধারাভাষ্যে শুনতে পাবেন নারীকন্ঠ। কারণ এবার আইপিএলে ম্যাচ চলাকালীন ধারাভাষ্য দেবেন বেশ কজন সাবেক নারী ক্রিকেটাররাও।... ...বিস্তারিত\n*আইপিএল* *নারী* *ধারাভাষ্যকার*\nকারা থাকছেন ক্রিকেট বিশ্বকাপের ধারাভাষ্য কক্ষে!\nখেলোয়াড় নন কিন্তু খেলার প্রতি মূহুর্তের উত্তেজনা প্রতিটি ভক্তের কাছে তুলে ধরতে ধারাভাষ্যকারদের জুড়ি মেলা ভার। খেলার চুলচেরা বিশ্লেষণ ও চার ছক্কার উত্তেজনাকর মুহুর্তগুলোর বর্ণনা সাবলীল ভাষায় তুলে ধরার মাধ্যমে ধারাভাষ্যকাররা বেশ জনপ্রিয়তা অর্জন করতে সক্ষম হয়েছে। আসেছ ১১তম বিশ্বকাপ ক্রিকেট আর এই পুরো টুর্নামেন্টের ধারা বর্ণনা নিয়ে আমাদের সাথে যারা সবসময় থাকবেন তাদের তালিকা তুলে ধরছি।\nএবারের বিশ্বকাপের প্রতি মুহূর্তের খুঁটিনাটি তুলে ধরবেন ৩০ জন বিশেষজ্ঞ ভাষ্যকার। এদের মধ্যে থাকছেন- ওয়াসিম আকরাম, রাসেল আর্নল্ড, ইয়ান বিশপ, মাইকেল আথারটন, অ্যালান বোর্ডার, ইয়ান বোথাম, সাইমন ডৌল, রাহুল দ্রাবিড়, স্টিফেন ফ্লেমিং, সৌরভ গাঙ্গুলি, ডেমিয়েন মার্টিন, সুনীল গাভাস্কার, ম্যাথু হেইডেন, মাইক হাসি, ডিন জোন্স, নাসের হুসাইন, ব্র্যান্ডন জুলিয়ান, নিক নাইট, ব্রেট লি, ডেভিড লয়েড, সঞ্জয় মাঞ্জেকার, পমি মাংওয়া, টম মুডি, শন পোলক, টম মুডি, রমিজ রাজা, মার্ক রিচার্ডসন, মাইকেল স্ল্যাটার, ইয়ান স্মিথ, স্কট স্টাইরিস, মার্ক টেইলর , শেন ওয়ার্ন, মার্ক ওয়াহ, হার্শা ভোগলে, মার্ক নিকোলাস এবং অ্যালান উইলকিন্স।\n*ধারাভাষ্যকার* *ক্রিকেটবিশ্বকাপ* *খেলাধুলা*


Bad Road Condition In Durgapur, Congress Protests New Ways\nরাস্তার হাল বেহাল, গরু-লাঙ্গল নিয়ে বিক্ষোভ কংগ্রেসের\nডিজিটাল ডেস্ক,জেলার খবর: দীর্ঘদিন ধরে বেহাল অবস্থায় পড়ে রয়েছে দুর্গাপুর (Durgapur) ইস্পাত নগরীর এস. এন.ব্যানার্জী রোড ৷ পিচ-পাথর উঠে গিয়ে রাস্তায় তৈরী হয়ে এক হাত গর্তর । রাস্তা সংস্কারের বিষয়ে একাধিকবার জানিয়েও কোনো কাজ হয় নি।\nদুর্গাপুর ইস্পাত কর্তৃপক্ষ আর দুর্গাপুর (Durgapur) নগর নিগম রাস্তার রক্ষনাবেক্ষনের দায়িত্ব কার ? দুপক্ষের এই টানাপোড়েনের জেরে দিনের পর দিন বিপজ্জনক হয়ে উঠছে এই রাস্তা ৷ রবিবার খানাখন্দে ভরা সেই বেহাল রাস্তা সারাইয়ের দাবি তুলে আন্দোলনে নামল কংগ্রেস।রাস্তার মধ্যে ধানের বীজ রোপন করে, লাঙ্গল দিয়ে গরু এনে বিক্ষোভ দেখান কংগ্রেস কর্মী সমর্থকরা ৷\nএকই সাথে গরু লাঙ্গল নিয়ে সেই বেহাল রাস্তা দিয়ে অভিনব এক পদযাত্রাও করে কগ্রেস কর্মীসমর্থকরা । কংগ্রেস নেতা দেবেশ চক্রবর্তীর অভিযোগ, দুর্গাপুর (Durgapur) ইস্পাত কর্তৃপক্ষ আর দুর্গাপুর নগর নিগমের টানাপোড়েনের কারণেই দিনের পর দিন ভয়াবহ হয়ে উঠেছে এই রাস্তা । আর তার ফল ভুগতে হচ্ছে এলাকার মানুষকে।\nPrevious articleযত্রতত্র পড়ে রয়েছে ব্যবহৃত পিপিই কিট,মালদা মেডিক্যাল কলেজ হাসপাতালে আতঙ্ক\nNext articleঅজ্ঞাত পরিচয় বৃদ্ধের মৃতদেহ উদ্ধার ঘিরে চাঞ্চল্য


নির্বাচনের মুখে উদ্ধার হচ্ছে বিপুল পরিমাণ আগ্নেয়াস্ত্র – চিন্তার ভাঁজ বাড়ছে পুলিশ-প্রশাসনের কপালে – প্রিয় বন্ধু বাংলা\nআপনার জীবনে বার্ধক্য প্রেম বা অবৈধ সম্পর্ক আসবে কিনা তাও লেখা আছে হাতে? কিভাবে বুঝবেন?\nঅবশেষে স্বপ্নসফল হল রামমন্দিরের! যে ১০ নেতানেত্রী না থাকলে তা অধরায় থেকে যেত, জানুন তাঁদের\nকরোনা আবহে বেশি করে খেতে হবে জল! বাড়িতেই পানীয় জলকে আরও আকর্ষণীয় করে তোলার সহজ উপায়\nকরোনা-আমপানের দাপটে মানুষ দিশেহারা! দেখা নেই তৃণমূলের সেলিব্রিটি বিধায়কের! ক্ষোভে ফুঁসছে জনতা\nলকডাউনে ফ্রাস্ট্রেশন কাটাতে বেড়েছে মদ্যপান? কিভাবে করোনার ঝুঁকি বাড়াচ্ছেন জানলে চমকে যাবেন\nহোম > রাজ্য > নির্বাচনের মুখে উদ্ধার হচ্ছে বিপুল পরিমাণ আগ্নেয়াস্ত্র – চিন্তার ভাঁজ বাড়ছে পুলিশ-প্রশাসনের কপালে\nনির্বাচনের মুখে উদ্ধার হচ্ছে বিপুল পরিমাণ আগ্নেয়াস্ত্র – চিন্তার ভাঁজ বাড়ছে পুলিশ-প্রশাসনের কপালে\nসামনে লোকসভা নির্বাচন। আর সেই লোকসভা নির্বাচনের আগে রাজ্যের বিভিন্ন জেলা থেকে উদ্ধার হওয়া আগ্নেয়াস্ত্রকে ঘিরে ছড়াতে শুরু করেছে প্রবল আতঙ্ক। সূত্রের খবর, বিগত এক বছরে মুর্শিদাবাদ জেলা থেকে প্রায় 381 টি আগ্নেয়াস্ত্র এবং 853 টি গুলি উদ্ধার হয়েছে। যার বেশিরভাগটাই জমা করা হয়েছে জেলার বিভিন্ন থানার মালখানায়।\nজানা যায়, দীর্ঘদিন ধরেই বিভিন্ন থানার মালখানায় মজুত থাকা প্রচুর বেআইনি অস্ত্রকে নিষ্ক্রিয় করার জন্য তা ইন্ডিয়ান অর্ডন্যান্স ফ্যাক্টরিকে হস্তান্তর করতে চাওয়া হয়েছিল। কিন্তু সংশ্লিষ্ট কর্তৃপক্ষ তাতে রাজি না হওয়ায় সেই সব আগ্নেয়াস্ত্র হাতুড়ি দিয়ে পিটিয়ে নিষ্ক্রিয় করতে বেশ কিছুটা সময় লেগেছিল। তাই এবারে সেই সমস্ত মামলাকে সম্পন্ন করে সেই অস্ত্রগুলিকে নিষ্ক্রিয় করার চিন্তাভাবনা শুরু করা হয়েছে।\nজানা যায়, গত সোমবার সুতি থানার পুলিশ অস্ত্রকারবারিদের তিন সদস্যের দলকে গ্রেফতার করে। যেখানে ধৃত মহাবীর ঘোষ, দশরথ ঘোষ এবং প্রকাশ দাসের কাছ থেকে একটি পিস্তল, একটি একনলা বন্দুক ও 26 রাউন্ড গুলি উদ্ধার হয়েছে। জানা গেছে, মঙ্গলবার এই ধৃতদের জঙ্গিপুর এসিজেএম আদালতে তোলা হয়।\nএদিন এই প্রসঙ্গে জঙ্গিপুরের এসডিপিও প্রসেনজিৎ বন্দ্যোপাধ্যায় বলেন, “বিশেষ সূত্র মারফত খবর পেয়ে ওই কারবারীদের গ্রেপ্তার করা হয়েছে। ঘটনাটি গুরুত্ব দিয়ে দেখা হচ্ছে।” অন্যদিকে এই ব্যাপারে মুর্শিদাবাদ জেলার পুলিশ সুপার মুকেশ কুমার বলেন, “আদালত যা নির্দেশ দেবে সেই মতই পরবর্তী পদক্ষেপ নেওয়া হবে।”\nসব মিলিয়ে এবার লোকসভা নির্বাচনের আগে একের পর এক অস্ত্র উদ্ধার হওয়ায় তীব্র আতঙ্ক ছড়িয়ে পড়ছে মুর্শিদাবাদ জেলায়।\nনেতাজির জন্মদিনের মঞ্চে দাঁড়িয়ে মুখ্যমন্ত্রী জানিয়ে দিলেন প্রকৃত নেতা কে\nকংগ্রেস নেতার বিজেপিতে যোগদান নিয়ে কি বললেন অধীর চৌধুরি\nভোটের ভিআইপি – তারকা প্রার্থীরা কে কোথায় এগিয়ে? কে কোথায় পিছিয়ে? দেখে নিন একনজরে\nসুরাপ্রেমীদের জন্য সুখবর! কাল থেকে খুলছে মদের দোকান! কবে, কোথায়, কিভাবে পাবেন – জেনে নিন\nদীপাবলিতে জিওর গ্রাহকদের জন্য বড়সড় সুখবর – জেনে নিন বিস্তারিত\nঅমানবিক মাদ্রাসা কর্তৃপক্ষ! কপালে টিপ পড়ার ‘অপরাধে’ বহিষ্কৃত নাবালিকা


সড়ক দুর্ঘটনায় ডা. মতিউর রহমানআহত – My Site\nসড়ক দুর্ঘটনায় ডা. মতিউর রহমানআহত\nপ্রকাশিত: 12:23 PM, September 30, 2015\nপ্রান্ত ডেস্ক: সিলেট এমএজি ওসমানী মেডিকেল কলেজ হাসপাতালের নিউরো মেডিসিন বিভাগের প্রধান প্রফেসর ডা: মতিউর রহমান সড়ক দুর্ঘটনায় গুরুতর আহত হয়েছেন। ভেঙ্গে গেছে তাঁর ডান পায়ের হাঁটু। তিনি এখন অর্থোপোডিক বিশেষজ্ঞদের অধীনে চিকিৎসাধীন রয়েছেন।\nচিকিৎসকরা জানিয়েছেন, ভেঙ্গে যাওয়া হাঁটু জোড়া লেগে সুস্থ হয়ে উঠতে প্রায় দেড়মাস সময় লাগবে। সুস্থতার জন্য ডা: মতিউর সকল মহলের দোয়া কামনা করেছেন।\nজানা যায়, মঙ্গলবার (২৯ সেপ্টেম্বর) বিকেল ৫টার দিকে সিলেট নগরীর পুলিশ লাইন মোড়ের মসজিদে নামাজ পড়ে রাস্তায় বেরুলে দ্রতগামী একটি মোটর সাইকেল ডা: মতিউরকে জোরে ধাক্কা দেয়। ধাক্কায় তিনি পড়ে গেলে তাঁর ডান হাঁটু ভেঙ্গে যায়।\nডা: মতিউর রহমানের একান্ত সহকারী আঙ্গুর মিয়া জানান, দুর্ঘটনায় গুরুতর আহত হয়ে চিকিৎসাধীন থাকায় মীরের ময়দানস্থ ফেয়ার হেলথ ক্লিনিকের চেম্বার বন্ধ থাকবে। সাময়িক এই অসুবিধার জন্য রোগীসহ সংশ্লিষ্ট সকলের সহযোগিতা কামনা করেছেন তিনি।


তৃতীয় ধাপে ধরা পড়ল সঞ্জয় দত্তর ক্যানসার, আমেরিকা যাচ্ছেন! » Leading News Portal : BartaBangla.com\nক্যানসার বলিউডে অনেকটা অভিশাপের মতো। সোনালি বেন্দ্রে থেকে লিসা রে, ইরফান খান, মনীষা কৈরালা একের পর এক অভিনেতা আক্রান্ত হয়েছেন এই রোগে। বলিউডে ফের দুঃসংবাদ! করোনাভাইরাস নয়, সঞ্জয় দত্তের ফুসফুসের ক্যানসার ধরা পড়ল।\nচিকিত্‍সকেরা জানিয়েছেন অ্যাগ্রেসিভ ফুসফুসের ক্যানসারে আক্রান্ত বলিউড সুপারস্টার। আর ক্যানসার তৃতীয় ধাপে পৌঁছে গেছে। চিকিৎসার জন্য শিগগিরই তাকে যুক্তরাষ্ট্রে নিয়ে যাওয়ার সিদ্ধান্ত হয়েছে বলে ভারতীয় গণমাধ্যমে খবর এসেছে।\nতিনি কোভিড সংক্রামিত কি না, নিশ্চিত হতে র‌্যাপিড অ্যান্টিজেন টেস্ট করা হয়েছিল। সেই রিপোর্ট নেগেটিভ আসার পর আরটি-পিসিআর টেস্টের জন্য অভিনেতার সোয়াবের নমুনা সংগ্রহ করা হয়েছিল। সেই রিপোর্টও নেগেটিভ আসায় হাসপাতালের তরফে আরও কয়েকটি পরীক্ষা করা হয়। সেই সূত্রেই বড় দু:সংবাদটি আসে: বলিউডের মেগাস্টার সঞ্জয় দত্ত ফুসফুসের ক্যানসারে আক্রান্ত হয়েছেন।\nসদ্য ৬১ বছরে পা দিয়েছেন অভিনেতা। সম্প্রতি সঞ্জয় দত্তের জন্মদিন গিয়েছে। ২৯ জুলাই ঘরোয়া ভাবেই অভিনেতার জন্মদিন পালিত হয়। কোভিড টেস্ট রিপোর্ট নেগেটিভ আসায়, সদ্য হাসপাতাল থেকে বাড়িতে ফিরে আসেন সঞ্জয়। সোমবারই সঞ্জয় বাড়ি ফিরেছিলেন। অনুরাগীরাও ছিলেন বেজায় আনন্দ। কিন্তু আবারও নিরাশ করলেন। তিনি মঙ্গলবার সোশ্যাল মিডিয়ার পাতায় জানালেন বলিউড থেকে ক্ষণিকের বিরতি নিচ্ছেন তিনি। ট্যুইটারে নিজেই অসুস্থতার কথা জানান\n৷ তবে, নিজের পোস্টে স্পষ্ট করে অসুস্থতার উল্লেখ করেননি সঞ্জয় ৷ ট্যুইটারে পোস্টে শুধুই সঞ্জয় দত্ত লিখলেন, ‘প্রিয় বন্ধুরা ৷ আমি কিছু দিনের জন্য কাজ থেকে বিরতি নিচ্ছি চিকিৎসার জন্য ৷ আমার পরিবার, আমার বন্ধু-বান্ধব আমার সঙ্গে রয়েছে ৷ আমি সবাইকে বলব, অহেতুক চিন্তা করবেন না ৷ কোনও স্পেকুলেশনকেও গুরুত্ব দেবেন না ৷ শীঘ্রই দেখা হবে !’\nআগের সংবাদ/কন্টেন্টপৈতৃক সম্পত্তিতে সমান অধিকার পাবে হিন্দু মেয়েরা\nপরের সংবাদ/কন্টেন্ট বিশ্বের সবচেয়ে দামী করোনা মাস্ক, রয়েছে ১৮ ক্যারেট সোনা ও ৩,৬০০ হীরা!


Kali Puja 2020: ধনসম্পদ চান? কালীপুজোর রাতে এই কাজগুলো অবশ্যই করবেন! - for financial gain must do these tasks at the night of kali puja | Eisamay\nfor financial gain must do these tasks at the night of kali puja\nধনসম্পদ চান? কালীপুজোর রাতে এই কাজগুলো অবশ্যই করবেন!\nShramana Ray | EiSamay.Com | Updated: Nov 14, 2020, 1:18 PM\nবাঙালিদের হিন্দু সম্প্রদায়ের কাছে কালীপুজো অত্যন্ত গুরুত্বপূর্ণ। গোটা রাজ্যের বিভিন্ন জায়গায় এদিন কালীপুজোর আয়োজন করা হয়েছে। কালীকে নিয়ে নানা লোককথা এখানে প্রচলিত। জেনে নিন কালীপুজোর রাতে আর্থিক সমৃদ্ধির জন্য কোন কোন কাজ করা জরুরি।\nযে কোনও পুজো ঘিরেই বহু গল্প প্রচলিত থাকে। তেমনই রয়েছে কালীকে ঘিরেও।\nবেশিরভাগ ক্ষেত্রেই তাঁর আদেশ পাওয়ার পরই পুজো শুরু হয় সর্বত্র।\nকেউ শ্মশান কালী, কেউ ডাকাত কালী আবার কেউ শ্যামা হিসেবেই পরিচিত।\nএই সময় অ্যাস্ট্রো ডেস্ক: কার্তিক মাসের কৃষ্ণা অমাবস্যা তিথিতে পালিত হয় দীপাবলি। মনে করা হয়, রাবণ বধের পর এদিন অযোধ্যায় ফিরেছিলেন রাম, সীতা ও লক্ষ্মণ। সেই কারণেই গোটা অযোধ্যা নগর প্রদীপের আলোয় সেজে উঠেছিল। গোটা দেশের প্রায় সর্বত্র পালিত হয় দীপাবলি। দীপাবলির রাতে লক্ষীদেবীর পুজো করা হয়। বাঙালির অবশ্য এদিন কালীপুজো করেন। তবে এদেশীয়রা অনেকেই কালীপুজোর রাতে লক্ষ্মীপুজোও করে থাকেন। এটিকে দীপান্বিতা লক্ষ্মীপুজো বলা হয়ে থাকে।\nযে কোনও পুজো ঘিরেই বহু গল্প প্রচলিত থাকে। তেমনই রয়েছে কালীকে ঘিরেও। বেশিরভাগ ক্ষেত্রেই তাঁর আদেশ পাওয়ার পরই পুজো শুরু হয় সর্বত্র। কেউ শ্মশান কালী, কেউ ডাকাত কালী আবার কেউ শ্যামা হিসেবেই পরিচিত। আদ্যাপীঠ হোক কিংবা ত্রিপুরেশ্বরী, সকলে পুজো পান কালী হিসেবেই। তবে বেশিরভাগ মন্দিরেই যে কালীমূর্তি আমরা দেখি তা কিন্তু দক্ষিণাকালীর।\nআজ রাতে কালীপুজো, তার আগে জেনে নিন আদিশক্তির মাহাত্ম্য\nকথিত আছে, রামপ্রসাদ সেনের গুরু কৃষ্ণানন্দ আগমবাগীশ স্বপ্নে আদেশ পান কালীর প্রসন্ন ভাবমূর্তি রচনা করার। স্বপ্নে দেবী তাকে জানান পরবর্তী ভোরে যে নারীকে তিনি সর্বপ্রথম দেখবেন তার রূপ অনুযায়ী কালীর এক প্রসন্ন প্রতিমূর্তি তৈরী করতে। পরবর্তী ভোরে যে নারীকে প্রথম সে দেখেন তিনি কৃষ্ণবর্ণা, তার ডান পা সামনে, উন্মুক্ত কালো কেশ এবং বাম হাত উত্তোলনের দ্বারা দেয়ালে গোবর স্থাপন করছেন। আকস্মিক কৃষ্ণানন্দ আগমবাগীশকে সামনে দেখে সেই মহিলা খুব লজ্জা পেলেন এবং তার জিহ্বা বার করে দাঁত দিয়ে চাপলেন। সেই নারীর রূপ অনুসরণ করে আগমবাগীশ মহাশয় কালীর মূর্তিতত্ত্ব অনুযায়ী দক্ষিণা কালীর মূর্তি রচনা করেছিলেন। এর আগে কালীযন্ত্রে কালীপুজো হতো।\nদীপাবলি ২০২০: কখন করবেন পুজো? আরও যা জানা জরুরি\nমনে করা হয়, দীপাবলির রাতে কয়েকটি নির্দিষ্ট কাজ করলে ভাগ্যলক্ষ্মী আপনার ওপর সুপ্রসন্ন হবেন। কী সেই কাজ, দেখে নিন।\n* দীপাবলিতে যে কোনও গাছের একটা গোটা পাতা ঘরে নিয়ে আসুন এবং তার ওপর লিখুন 'ওম মহালক্ষ্মী নমহঃ।' পুজোর জায়গায় এই পাতাটা রেখে দিন।\n* এদিন লক্ষ্মীপুজোর আগে লবঙ্গ ও এলাচ গুঁড়ো করে একটা মিশ্রণ বানান। পুজোর পরে এই মিশ্রণ সহ ঠাকুরের মূর্তিতে তিলকের মতো করে লাগান।\n* প্রচলিত বিশ্বাস অনুযায়ী দীপাবলিতে কোনও নপুংসককে মিষ্টি ও টাকা দিন। তার কাছ থেকে একটা টাকা নিয়ে তা লকারে রেখে দিন। এটি আপনার আর্থিক সমস্য দূর করবে।\n* এদিন দরিদ্রদের বস্ত্র ও খাদ্য দান করাও মঙ্গলজনক।\n* দীপাবলির রাতে বাড়িতে একটা শ্রীযন্ত্র রাখুন এবং রাতে কানকধারা স্তোত্র পাঠ করুন। এর ফলে লক্ষ্মীদেবীর কৃপা আপনার ওপর বর্ষিত হবে।\nআজ রাতে কালীপুজো, তার আগে জেনে নিন আদিশক্তির মাহাত্ম্য পরের খবর\nদীপাবলি কালীপুজো ২০২০ wealth gain Kali Puja 2020 Deepavali\nWeb Title : for financial gain must do these tasks at the night of kali puja


পরচর্চাকারীদের জন্য আল্লাহর সতর্কবাণী | AmaderBrahmanbaria.Com – আমাদের ব্রাহ্মণবাড়িয়া\nপরচর্চাকারীদের জন্য আল্লাহর সতর্কবাণী\nইসলামিক ডেস্ক : পরচর্চা, পরনিন্দা ও গিবতকারীদের জন্য আল্লাহ তায়ালা কোরআনে কঠিন সতর্কবাণী উচ্চারণ করেছেন। পরচর্চাকারীদের তুলনা করেছেন মৃত ব্যক্তির মাংস ভক্ষণকারীদের সঙ্গে। আল্লাহ তায়ালা বলেছেন, ‘তোমরা একে অপরের আড়ালে নিন্দা (গিবত) করো না। তোমাদের মধ্যে কি কেউ তার মৃত ভাইয়ের গোশত ভক্ষণ করতে চায়? অথচ তোমরা এটাকে অপছন্দই করবে। তোমরা আল্লাহকে ভয় কর। আল্লাহ তাওবা গ্রহণকারী, পরম দয়ালু।’ (সুরা হুজুরাত, আয়াত-১২)।\nহাদিসেও পরনিন্দা থেকে বিরত থাকার জন্য সতর্ক করা হয়েছে। আবু হুরায়রা রা. থেকে বর্ণিত, তিনি বলেন, রাসুল (সা)-কে জিজ্ঞেস করা হলো, কোন জিনিস মানুষকে সবচেয়ে বেশি জান্নাতে প্রবেশ করাবে? তিনি বলেন, আল্লাহভীতি ও উত্তম চরিত্র। আর জিজ্ঞেস করা হলো, মানুষকে কোন জিনিস সবচেয়ে বেশি জাহান্নামে প্রবেশ করাবে? তিনি বলেন, মুখ বা জিহ্বা ও অপরটি লজ্জাস্থান (তিরমিযী, মিশকাত)।\nঅপর এক হাদিসে রাসুল (সা.) বলেন, যে ব্যক্তি আমার কাছে এই অঙ্গীকার করবে যে, সে তার দুই চোয়ালের মধ্যস্থিত বস্তুর এবং তার দুই পায়ের মধ্যস্থিত বস্তুর জিম্মাদার হবে, তবে আমি তার জন্য জান্নাতের জিম্মাদার হব (বুখারী, মিশকাত)।\nগিবত, পরনিন্দা বা পরচর্চা কাকে বলে এ নিয়ে হাদিসেও স্পষ্ট করে বলে দেওয়া আছে। আবু হুরাইরা (রা.) থেকে বর্ণিত, একদা আল্লাহর রাসুল (সা.) বললেন, ‘তোমরা কি জানো গিবত কাকে বলে? সাহাবিরা বললেন, ‘আল্লাহর রাসুলই অধিক জানেন।’ তিনি বললেন, ‘তোমার ভাই যা অপছন্দ করে, তা তার পশ্চাতে আলোচনা করা।’ বলা হলোÑ ‘আমি যা বলি তা যদি আমার ভাইয়ের মধ্যে থাকে তবে আপনার রায় কী? (তাহলেও কি গিবত হবে?)’ তিনি বললেন, ‘তুমি যা (সমালোচনা করে) বললে তা যদি তার মধ্যে থাকে, তাহলে তার গিবত করলে। আর তুমি যা (সমালোচনা করে) বললে তা যদি তার মধ্যে না থাকে, তাহলে তাকে অপবাদ দিলে’ (মুসলিম, রিয়াযুস সালিহীন)।\nপরনিন্দাকারীর শাস্তির কথা হাদিসে বর্ণনা করা হয়েছে। হযরত আনাস (রা.) বর্ণনা করেন, রাসুলুল্লাহ (সা.) বলেন, যখন আমাকে মিরাজে নিয়ে যাওয়া হয়েছিল, আমি এমন এক দল লোকের সামনে দিয়ে অতিক্রম করলাম, তারা নখ দিয়ে নিজেদের মুখমণ্ডল ও বক্ষদেশ খামচাচ্ছিল। আমি বললাম, হে জিবরাঈল, এরা কারা? তিনি বলেন, এরা মানুষের গোশত খেত এবং তাদের মান-ইজ্জত নিয়ে ছিনিমিনি খেলতো।


উচ্চতায় বলে দিবে ক্যানসার-স্ট্রোক হবে কিনা! :: Online BanglaNews Portal || BDlive24\nউচ্চতায় বলে দিবে ক্যানসার-স্ট্রোক হবে কিনা!\nমানুষের উচ্চতা দেখে কী রোগ নির্ণয় করা যায়? তাও আবার ক্যানসার কিংবা স্ট্রোকের মতো জটিল রোগ। তবে বিশেষজ্ঞরা বলছেন, মানুষের কেমন উচ্চতা, তা থেকেই বুঝে নেওয়া সম্ভব যে তাঁর শরীরে কোন রোগের সম্ভাবনা বেশি।\nস্ট্রোকের প্রবণতা: যদি আপনার উচ্চতা হয় ৫ফুট ২ ইঞ্চি বা তার কম, তাহলে আপনার রক্ত জমাট বাঁধার সম্ভাবনা অনেক কম। নরওয়ের ট্রমসো ইউনিভার্সিটির গবেষণা বলছে রক্ত জমাট বেঁধে স্ট্রোক হওয়ার প্রবণতা সেক্ষেত্রে কম। তবে লম্বা হলেও যদি ওজন কম থাকে, তাহলে স্ট্রোকের সম্ভাবনা কমে যায়।\nক্যান্সারের প্রবণতা: থাইরয়েড, কিডনি, ব্রেস্ট কিংবা রেকটাম ক্যানসারের সঙ্গে উচ্চতার বিশেষ সম্পর্ক রয়েছে। নিউ ইয়র্কের অ্যালবার্ট আইনস্টাইন কলেজের মেডিসিন বিভাগের গবেষক জিওফ্রে কাবাট জানিয়েছেন, তিনটি পর্বে স্টাডি করার পর গবেষকরা এই রিপোর্ট দিয়েছেন। সেখানে বলা হচ্ছে, ৫ফুট ১০ ইঞ্চির মহিলাদের এইসব ক্যান্সারের প্রবণতা বেশি থাকে। এক্ষেত্রে কিছুটা নিরাপদ ৫ফুট ২ বার তার কম উচ্চতার মহিলারা। লম্বা মহিলাদের বিভিন্ন অঙ্গও তুলনায় বড় হয়, ফলে টিউমার তৈরি হওয়ার সম্ভাবনাও বাড়ে।\nহৃদরোগ: এক্ষেত্রে অবশ্যই লম্বারাই নিরাপদ। ৫ ফুট ৮ ইঞ্চির মহিলাদের হৃদরোগের সম্ভাবনা কম, ৫ ফুট ৩ ইঞ্চি বা তার কম উচ্চতার মহিলাদের সেই সম্ভাবনা থেকেই যায়। তবে শুধু লম্বা হলেই হৃদরোগ হবে না এমনটা নয়। অতিরিক্ত ধূমপান, জাংক ফুড খাওয়া এসবে কিন্তু হৃদযন্ত্রে প্রভাব পড়েই।\nআয়ু: বেঁটে হলেই বাড়ে আয়ু। এমনটাই বলছে গবেষণা। অ্যালবার্ট আইনস্টাইন কলেজ অফ মেডিসিন বলছে, উচ্চতা কম হলে ৯০ বছর বয়সেই বেশ শক্তিশালী থাকতে দেখা যায়। তবে লম্বা হলে বয়স বাড়লে দুর্বল হয়ে পড়ার সম্ভাবনাই বেশি।\nগর্ভবতী হওয়ার প্রবণতা: ৫ ফুট ২ ইঞ্চির মহিলাদের ক্ষেত্রে সন্তানের জনমের সময় অনেক রকম কমপ্লিকেশন দেখা দিতে পারে। উচ্চতা বেশি হলে শরীরে গ্লুকোজের মাত্রাও ঠিক থাকে গর্ভাবস্থায়।\nমানসিক স্বাস্থ্য: ৫ ফুট ৭ ইঞ্চির মহিলাদের ডিমেনশিয়া হওয়ার সম্ভাবনা অপেক্ষাকৃত কম। বেঁটে হলে অনেক ক্ষেত্রেই শিশু বয়সে কোনও রোগ হতে পারে। মানসিক চাপও পড়ে বেশি। সময়ের সঙ্গে সঙ্গে মানসিক রোগে আক্রান্ত হওয়ার প্রবণতা বাড়ে।\nঢাকা, শনিবার, নভেম্বর ৩, ২০১৮ (বিডিলাইভ২৪) // পি ডি এই লেখাটি ১৩৯৪ বার পড়া হয়েছে


10 সালে উল্লুতে দেখার জন্য 2021 টি শীর্ষ ভারতীয় ওয়েব সিরিজ | DESIblitz\nভারতীয় মন্ত্রী 'সেক্সিস্ট' মন্তব্যের জন্য ফ্লেক আঁকেন\nরাজস্থানী মহিলা এক দিনের জন্য ব্রিটিশ হাই কমিশনের নেতৃত্ব দেন\nসারা আলি খান তার 'স্কুইড গেম' এর সংস্করণ তৈরি করেছেন\nসোমি আলি দাবি করেছেন আরিয়ান খানকে 'ব্যবহার করা হচ্ছে'\nনেহা ধুপিয়া নবজাত পুত্রের প্রথম ছবি প্রকাশ করেছেন\n2018 সালে চালু করা, উল্লু দ্রুত সাহসী ভারতীয় ওয়েব সিরিজের নেতা হয়ে উঠেছে। প্ল্যাটফর্মে 2021-এর শো-গুলি দেখে নেওয়া যাক।\n"এটি একটি সাসপেন্স সিরিজ তাই অনেক টুইস্ট থাকবে"\nপ্রাপ্তবয়স্ক-ভিত্তিক ভারতীয় ওয়েব সিরিজের ক্ষেত্রে উল্লু ভারতের দ্রুত বর্ধনশীল ওটিটি (ওভার-দ্য-টপ) প্ল্যাটফর্মগুলির মধ্যে একটি।\nঅন্যান্য স্ট্রিমিং পরিষেবার তুলনায়, এটি একটি খুব স্বদেশীয় প্ল্যাটফর্ম, এর অনেক শোতে একটি ছোট গ্রাম সেটিং রয়েছে।\nপ্ল্যাটফর্মটি বিভু আগরওয়াল দ্বারা পরিচালিত এবং এটি প্রাথমিকভাবে সংক্ষিপ্ত ভিডিওর মাধ্যমে কামুক বিষয়বস্তু দেখানো শুরু করে।\nতারা তখন থেকে তাদের বিষয়বস্তুতে বৈচিত্র্য এনেছে কিন্তু এটি এখনও সাহসী বিষয়বস্তু যা সর্বোত্তম সম্পাদন করে।\nউল্লু হিন্দি, ইংরেজি, পাঞ্জাবি, তামিল সহ আরও অনেক দক্ষিণ এশীয় ভাষায় ওয়েব সিরিজ সরবরাহ করে।\nপ্ল্যাটফর্মটিতে বিভিন্ন ধরণের উল্লু অরিজিনাল শো রয়েছে।\n19 সালে কোভিড -১ pandemic মহামারী এবং লকডাউনের সময় উল্লু বিপুল পরিমাণে গ্রাহক বৃদ্ধি দেখেছিল। সাবস্ক্রাইব করার ফি অন্যান্য ওটিটি প্ল্যাটফর্মের তুলনায় যথেষ্ট সস্তা, যা এটিকে জনপ্রিয় করে তোলে।\n10 সালে প্রকাশিত 2021 টি সেরা উল্লু অরিজিনাল শো দেখার জন্য এখানে দেখুন।\nভার্জিন সন্দেহভাজন রণদীপ রাই চন্দনের চরিত্রে অভিনয় করেছেন যিনি একজন রাশিয়ান মেয়েকে ধর্ষণ ও হত্যার প্রধান সন্দেহভাজন। অপরাধের জন্য গ্রেফতার, তার আইনজীবী বিশ্বাস করেন যে তিনি নির্দোষ।\nচন্দন অপরাধের রাতে তার হদিস জানাতে অস্বীকার করায় সে সত্য জানতে তার নিজস্ব তদন্ত শুরু করে।\nরনদীপ ভূমিকার জন্য প্লট এবং তার বিভক্ত ব্যক্তিত্ব সম্পর্কে কথা বলেছেন:\n“এটা একটা হাই প্রোফাইল রেপ কেস স্টোরি যাতে অনেক মোচড় থাকে। এটি আপনাকে গল্পের সাথে খুব বেশি ব্যস্ত রাখবে। ”\n"এমন একটি চরিত্রে অভিনয় করা একটি দুর্দান্ত অভিজ্ঞতা ছিল যিনি একই সাথে দু butখজনক কিন্তু শক্তিশালী।"\nঅনুসন্ধানী রোমাঁচকর গল্প Rষিনা কান্ধারী উকিল শানায়ার চরিত্রে অভিনয় করেছেন। রণদীপ এবং তার উভয়েরই চিত্তাকর্ষক টেলিভিশন অভিনয়ের জীবনী রয়েছে।\nএই শোতে অনেক প্রতিভা রয়েছে, যার মূল গল্প আছে। রাজীব মেন্দিরত্ত এই ভারতীয় ওয়েব সিরিজটি পরিচালনা করেন, যার প্রিমিয়ার ছিল ২০২১ সালের জানুয়ারিতে।\nএই ভারতীয় ওয়েব শো দর্শকদের মুগ্ধ করার নিশ্চয়তা।\nঅনলাইন ২০২১ সালের জুলাই মাসে মুক্তি পেয়েছিল এবং এটি শিবম আগরওয়ালের চরিত্রে অভিনয় করা চেতন নামে এক যুবককে নিয়ে একটি মজার, সেক্সি অনুষ্ঠান। চেতনের বাবা একটি অন্তর্বাসের দোকানের মালিক যা খুব ভাল করছে না।\nচেতন বুঝতে পারে যে ব্যবসার প্রসার দরকার। সুতরাং, তিনি আরো উত্তেজনাপূর্ণ অন্তর্বাস এবং ভাইব্রেটর কিনতে চীন যান। এরপর তিনি তাদের ভারতে ফিরিয়ে আনেন, বিক্রি করে আরো অর্থ উপার্জন করেন।\nএটি একটি কৌতুক যা দেখে চেতন অনেকগুলি চটচটে পরিস্থিতিতে পড়ে যায় যেমন দুর্ঘটনাক্রমে একজন মহিলাকে তার ভারতীয় মিষ্টির বাক্স সহ ভাইব্রেটর পাঠানো। যাইহোক, তিনি সত্যিই বিস্ময় উপভোগ করেন।\nশিবম এর আগে ইন্ডিয়ান ওয়েবে হাজির হয়েছেন ক্রম ভার্জিন বয়েজ (2020) যা প্রচুর দর্শককে আকৃষ্ট করেছিল। এটি একটি সেক্সি কমেডি শো ছিল এবং এটিই সরবরাহ করা হবে অনলাইন.\nশোতে আরো অভিনয় করেছেন প্রিয়া শর্মা, আলিয়া নাজ এবং পরিচালনা করেছেন রাভি কে।\nশোটির দ্বিতীয় মৌসুম 2021 সালের আগস্টে প্রকাশিত হয়েছিল। অতএব, এই দুষ্টু শো দেখার জন্য প্রচুর পর্ব রয়েছে।\nআসি নববে পুরে সাউ\nআসি নববে পুরে সাউ 2021 সালের মার্চে মুক্তি পেয়েছিল, অভিনেতা রাকেশ বাপতকে অবতারের আগে কখনও দেখা হয়নি। ভারতীয় ওয়েব সিরিজটি শিশু হত্যার উপর ভিত্তি করে।\nরাকেশ জুনায়েদের ভূমিকায় অভিনয় করেছেন, একটি মানব মুখের শয়তান যার লক্ষ্য 100 জন মাকে তাদের সন্তান হারানোর জন্য কাঁদতে দেখা।\nতাকে একজন মাস্টারমাইন্ড হিসেবে দেখা যায় যিনি শিশুদের ফাঁসানোর জন্য ফাঁদ ব্যবহার করেন এবং তারপর তাদের শ্বাসরোধ করেন। শিকারীদের কাটা এবং হাইড্রোক্লোরিক অ্যাসিডে দ্রবীভূত করার কারণে অনেক ভয়াবহ দৃশ্য রয়েছে।\nরাকেশ বলছেন যে তিনি রাতারাতি তার চরিত্রের সাথে পরিচিত হননি এবং পরিচালকের সমর্থন পাওয়ার পর তার কাছে চ্যালেঞ্জিং ভূমিকা এসেছে:\n“জুনায়েদ আলম হিসেবে নিজেকে চিত্রিত করতে আমার কিছুটা সময় লেগেছে।\n“আমি সবসময় পর্দার পাশে একটি রোমান্টিক ছেলের চরিত্রে অভিনয় করেছি এবং নিজেকে এমন একটি শক্তিশালী বহুস্তরীয় এবং চরম ধূসর চরিত্রে রূপান্তরিত করার জন্য আমাকে বিরক্ত করেছে।\n“আমি অক্ষয় সিংয়ের কাছে অত্যন্ত কৃতজ্ঞ, যিনি ভেবেছিলেন যে আমি এই চরিত্রের জন্য উপযুক্ত হব। শুধু তার বিশ্বাস এবং কল্পনাশক্তিই আমাকে এই চ্যালেঞ্জ নিতে বাধ্য করেছিল।\n“এছাড়াও, আমি আনন্দিত, আমার দর্শকরা আমাকে খুব ভিন্ন অবতারে দেখতে পাবে। আঙ্গুল পার হয়ে গেছে; আমি আশা করি মানুষ আমাদের প্রচেষ্টা পছন্দ করবে। ”\nশীতল নাটকে আরও অভিনয় করেছেন আস্তা চৌধুরী, বিক্রম মাস্তাল এবং অক্ষয় বীর সিং।\nশিরোনামের চরিত্রে অভিনয় করেছেন লীনা জুমানি পারো এই নাটকে একটি অনাথ মেয়েকে নিয়ে যিনি বিয়ের প্রস্তাব পান।\nপারোর অভিভাবকরা সেদিনই তাকে বিয়ে করেন যে তিনি জানেন না যে তাকে কনে পাচারের মধ্যে ফেলে দেওয়া হচ্ছে।\nকনের বিষয় পাচার সিরিজের কেন্দ্রীয়, যা দারিদ্র্য এবং লিঙ্গ বৈষম্যের কারণে ভারতের অনেক উত্তর রাজ্যে বিকশিত হয়েছে।\nওয়েব সিরিজের লিখিত রূপটি লীনার উপর একটি বড় প্রভাব ফেলেছিল যেমন সূক্ষ্ম বিষয় ছিল:\n“আমি সত্যিই শোটির স্ক্রিপ্ট দেখে অভিভূত হয়েছিলাম। এটি এমন একটি সংবেদনশীল সমস্যা এবং আমাদের এটি মোকাবেলা করতে হবে।\n"পারো আসলে এমন একটি শব্দ যা মেয়েদের জন্য ব্যবহার করা হয়, যারা লালসা ও যৌনতার জন্য বাজারে গরু এবং গরুর মত বিক্রি হচ্ছে।"\n"তারা বাচ্চা প্রসব করে কিন্তু তাদের স্ত্রীর মর্যাদা নেই।"\n"আমি আমার তারকাদের কাছে কৃতজ্ঞ যে এই স্পর্শকাতর এবং প্রাসঙ্গিক একটি স্ক্রিপ্ট পাঠানোর জন্য এবং এমন একটি চরিত্র যা অভিনয় করা খুবই আশ্চর্যজনক।"\nপারো ২০২১ সালের মে মাসে বেরিয়ে আসেন এবং সঞ্জয় শাস্ত্রী পরিচালকদের চেয়ারে বসেন। এতে কুন্দন কুমার সঞ্জুর চরিত্রে অভিনয় করেছেন, গৌরী শঙ্কর মুন্না চরিত্রে অভিনয় করেছেন।\nদ্য লাস্ট শো\nদ্য লাস্ট শো দিল্লির উপহার সিনেমায় আগুন লাগার ঘটনাগুলির উপর ভিত্তি করে একটি নাটক, যা প্রায় পঞ্চাশ জনের প্রাণ কেড়ে নিয়েছিল। এতে নাসির খান তারুণের চরিত্রে অভিনয় করেছেন, আমান ভার্মা নন্দ চরিত্রে অভিনয় করেছেন।\nআমান এর আগে যেমন বলিউড চলচ্চিত্রে এসেছেন বিরসাত (2006) এবং বাঘবান (2003)। এতে বলিউড অভিনেতা অনুপম খেরের ভাই রাজু খের সুশীল চরিত্রে অভিনয় করেছেন।\nঅগ্নিকাণ্ড ঘটেছিল 1997 সালে যখন একটি সিনেমা হলের মধ্যে একটি বিস্ফোরণ ঘটেছিল এবং বহু মানুষ মারা গিয়েছিল। এই মানুষগুলোর পরিবার এবং ন্যায়বিচারের জন্য তাদের লড়াইকে কেন্দ্র করে গল্পটি আবর্তিত হয়েছে।\nউল্লু অ্যাপের সিইও বিভু আগরওয়াল শো সম্পর্কে তার ভাবনা শেয়ার করেছেন:\n“আমরা সারা দেশে ঘটে যাওয়া সত্য ঘটনা দ্বারা অনুপ্রাণিত গল্প বলার চেষ্টা করেছি, সেটা হাই প্রোফাইল কেলেঙ্কারি, হত্যার রহস্য, বা গণহত্যার দুর্ঘটনা।\n"শ্রোতারা এই ধরনের গল্প দ্বারা আগ্রহী কারণ তারা ঠিক কী ঘটেছিল তার একটি অন্তর্দৃষ্টি পায়। যদিও লোকেরা এটি সম্পর্কে শুনেছে, অনেকেই আসলে ঘটনার ক্রম এবং এমনকি সত্যকেও জানে না।\nএই ভারতীয় ওয়েব সিরিজটি ২০২১ সালের জুন মাসে মুক্তি পেয়েছিল এবং ট্র্যাজেডি কীভাবে মানুষকে প্রভাবিত করতে পারে তার একটি অত্যন্ত আবেগময়, হৃদয় বিদারক গল্প।\nখুনাস এটি একটি প্রেমমূলক নাটক এবং সাহিম খানকে প্রতিশোধের জন্য একজন মানুষের চরিত্রে অভিনয় করেছেন।\nসাহীম গৌতমের চরিত্রে অভিনয় করেন, যিনি তার প্রেমিকা রশ্মির চরিত্রে অভিনয় করেন, যেখানে তিনি খুব অধিকারী ছিলেন।\nপরিস্থিতি তাদের আলাদা করে দেয় এবং গৌতম ভাল প্রতিক্রিয়া দেখায় না। এর ফলে তিনি হিংস্র হয়ে ওঠেন এবং যে কেউ তার পথে বাধা দেয় তাকে রশ্মীর সাথে পুনরায় মিলিত হওয়ার হুমকি দেয়।\nঅনুষ্ঠানের ট্রেলারে, তাকে জোরপূর্বক একটি বাড়িতে প্রবেশ করতে এবং লোকজনকে জিম্মি করে ধরে থাকতে দেখা যায়। প্রতিশোধমূলক নাটক সবসময় ভাল অভিনয় করে, আমিকা বাস্তবতার উপর জোর দিয়ে:\n“আমাদের দেশ একটি হটবেড প্রতিশোধ এবং নারীদের বিরুদ্ধে ঘৃণা অপরাধ। ”\n“দুর্বল আইন প্রয়োগ আছে। নারীর প্রতি সহিংসতা ঘরোয়া, প্রকাশ্য, শারীরিক, মানসিক বা মানসিক হতে পারে।\n“আশ্চর্যজনকভাবে বেশিরভাগ ক্ষেত্রেই অভিযুক্তরা হল ভুক্তভোগীর পরিচিত ব্যক্তিরা। আমি বিষয় জানার জন্য সিরিজের জন্য আমার সম্মতি দিয়েছি।\n"আমি মনে করি এই ধরনের ঘৃণ্য অপরাধ প্রতিরোধ করা কঠিন কিন্তু অসম্ভব নয়।"\nসাহিম খান কেবল শোতে অভিনয় করেননি, তিনি এটি পরিচালনাও করেছিলেন। শোটি 2021 সালের জুনে মুক্তি পেয়েছিল এবং অন্যান্য অভিনেতাদের মধ্যে সোনম অরোরা এবং অসিত রেদিজ ছিলেন।\nতন্দুর এটি একটি অত্যন্ত আকর্ষণীয় অপরাধ নাটক যা জুলাই ২০২১ সালে মুক্তি পায়। এটি ১ 2021৫ সালে দিল্লির একটি ঘটনার সত্য ঘটনা অবলম্বনে যেখানে একজন ব্যক্তি তার স্ত্রীকে হত্যা করে।\nভয়াবহ বিবরণ জাতিকে নাড়া দিয়েছে। যে ব্যক্তি প্রথমে তার স্ত্রীকে গুলি করে তারপরে তাকে টুকরো টুকরো করে তার নিজের রেস্টুরেন্টের তন্দুরে পুড়িয়ে দেয়।\nপরিচালক নিবেদিতা বাস এই ভয়াবহ কাহিনীটি পুনরায় তৈরি করেছেন।\nএতে তনুজ বিরওয়ানি সাহিলের চরিত্রে অভিনয় করেছেন যিনি আমাজন প্রাইম শোতে তার ভূমিকার সাথে পরিচিত ভিতরে প্রান্ত 2017).\nহত্যার আগে এবং পরে যা ঘটেছিল তার এই পুনর্গঠনে রশমী দেশাই তার স্ত্রী পলককে চিত্রিত করেছেন।\nএটি একটি প্রাইম-টাইম হত্যাকাণ্ড যা কখনও টেলিভিশন বা চলচ্চিত্রে নির্মিত হয়নি, যা এটি দেখতে খুব কৌতূহলী করে তোলে।\nতনুজ এবং রশমীর পর্দায় দুর্দান্ত রসায়ন আছে কিন্তু তনুজ বিশেষভাবে চিত্তাকর্ষক।\nপেশাদার টাইমস তার পারফরম্যান্সের জন্য পুরুষ নেতৃত্বকে চিহ্নিত করে:\n"তনুজকে তীব্র এবং অত্যন্ত বিপজ্জনক দেখাচ্ছে এবং আমার কাছে তিনি সিরিজের সেরা অভিনয়কারী।"\nসিরিজের ক্লাইম্যাক্স জানা সত্ত্বেও, এটি কীভাবে উদ্ঘাটিত হয় তা দেখতে আকর্ষণীয়। প্যাশন শো এর এই অপরাধ সর্বত্র অপরাধ প্রবণদের জন্য অবশ্যই দেখা উচিত।\nভিতরে শয়তান একটি অভিনীত নাটক আর্শি খান, নাসির আবদুল্লাহ, এবং অনন্যা সেনগুপ্ত। এটি একটি ধনী বসকে ঘিরে রয়েছে যিনি তার কর্মচারীর নতুন কনে নিয়ে আচ্ছন্ন হয়ে পড়েন।\nতিনি তার কর্মচারীকে কনের সাথে এক রাত কাটানোর জন্য মোটা অঙ্কের অর্থের প্রস্তাব দেন কিন্তু সে প্রত্যাখ্যান করে। লোভী বস রাগান্বিত এবং এগিয়ে যাওয়ার পরিবর্তে নিজেকে তার উপর চাপিয়ে দেয়।\nআরশি যিনি উপস্থিত হওয়ার জন্য পরিচিত বিগ বস 14 ধারাবাহিকে কামিনীর চরিত্রে অভিনয় করেছেন। তার ভূমিকার জন্য, তিনি বলেছিলেন যে তিনি বলিউড অভিনেত্রীদের কাছ থেকে অনুপ্রেরণা নিয়েছিলেন।\n“আমি একটি শক্তিশালী চরিত্রে অভিনয় করছি। একদিকে, আমি একটি উষ্ণ এবং চটকদার মহিলার চরিত্রে অভিনয় করছি, কিন্তু একই সময়ে, লোকেরা আমার অন্য দিকটিও অনুভব করবে।\n“এটা একটা সাসপেন্স সিরিজ তাই অনেক টুইস্ট এন্ড টার্ন হবে এবং আমাকে অ্যাকশন সিকোয়েন্স করতে দেখা যাবে।\n“আমার ভূমিকার জন্য, আমি কারিনা কাপুর খানকে দেখছিলাম বীরাঙ্গনা (2012) আমাকে গ্ল্যামার পাশ পেতে।\n"আমি রানী মুখোপাধ্যায়ের মর্দানি (২০১)) তেও গিয়েছিলাম।"\nশো হল ব্ল্যাকমেইল এবং প্রতারণার একটি শৃঙ্খল যা সব গোপন এবং ইচ্ছা সম্পর্কে। ভিতরে শয়তান আগস্ট ২০২১ সালে মুক্তি পায় এবং এটি পরিচালনা করেন জিয়া উল্লাহ খান।\nপিতৃত্ব 2021 সালের আগস্ট মাসে মুক্তি পায় এবং তারকা অভিনেতা অশ্মিত প্যাটেল যিনি বলিউড ছবিতে তার ভূমিকার জন্য বিখ্যাত হত্যা (2004)। অশমিত প্যাটেল প্রতাপের ভূমিকায়, পিতার পুত্র কামালের চরিত্রে।\nকামাল একটি কঠোর লালন -পালনের সাথে জড়িত এবং তার বাবা তাকে থামিয়ে দিয়ে কখনও যৌন সক্রিয় ছিলেন না। প্রতাপের ভগ্নিপতি নিশা যখন থাকতে আসে, তখন প্রতাপের দৃষ্টিভঙ্গি বদলে যায়।\nনিশা যখন ত্রয়ী প্রস্তাব করে, তখন প্রতাপকে তার ছেলেকে অংশ নিতে রাজি করতে হয়। তার ভূমিকার কথা বলতে গিয়ে অশমিত উল্লেখ করেছেন:\n“আমি খুব কঠোর এবং বিশেষ বাবার চরিত্রে অভিনয় করি। তিনি প্রভাবশালী, আক্রমণাত্মক এবং কঠোর টাস্কমাস্টার। তিনি তার ছেলের জন্য নরম মনের মানুষ হতে বিশ্বাস করেন না।\n“সে তার ছেলেকে তার হাতের ডগায় রাখতে চায় ভালোবাসার চেয়ে ভয়কে নিয়ন্ত্রণ করে।\n"আমি আশা করি দর্শকরা আমার এই চরিত্রের প্রশংসা করবে এবং সিনেমাটির প্রতি তাদের সমস্ত ভালোবাসা দেবে।"\nভারতীয় ওয়েব সিরিজে আলম খান, খুশি মুখার্জি, wশ্বরিয়া সুরভে এবং শিরিন পারভীনও অভিনয় করেছেন।\nএটি একটি আই শাইখ পরিচালিত, যা নাটকের সাথে মিশ্রিত কামুকতার প্রতিশ্রুতি দেয়।\nNamkeen একটি কমেডি যা রাজবীর ডাবরা নামে এক যুবকের চারপাশে আবর্তিত হয়। তিনি সব বয়সের মহিলাদের প্রতি আগ্রহী এবং প্রতিবেশীদের গুপ্তচরবৃত্তির জন্য একটি টেলিস্কোপ ব্যবহার করেন।\nরাজবীর একজন কুমারী এবং যা কিছু হয় তা দেখতে উপভোগ করে। তার একজন প্রতিবেশী তার স্বামীকে চলে যাওয়ার সময় একজনকে আমন্ত্রণ জানায়, রাজবীর তাদের অজান্তেই তাদের সম্পর্ক দেখে।\nযখন একটি নতুন দম্পতি রাজবীরের মধ্যে চলে যায় তখন সন্দেহজনক জিনিসগুলি লক্ষ্য করে এবং কী ঘটছে তা খুঁজে বের করে মুগ্ধ হয়ে যায়। প্রহরীও এটাকে অদ্ভুত মনে করে এবং তদন্ত করতে রাজবীরকে সাহায্য করে।\nইরোটিক কমেডি সিরিজে অভিনয় করেছেন পূজা খান্না, আভা পল, দিব্যা সিং এবং রক্ষিত পান্ত। পূজা তার চরিত্র সম্পর্কে আরও প্রকাশ করে:\n"আমি একজন তরুণের চরিত্রে অভিনয় করছি যিনি মেয়েদের মধ্যে বিখ্যাত।"\n“আমার চরিত্রটি সবই পাগলামি নিয়ে। সম্পূর্ণ নতুন অবতারে আমাকে দেখে মানুষ অনেক উপভোগ করবে। ”\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। প্রদর্শনী প্রযোজনা করেছেন অভয় শুক্লা যিনি টিভি সিরিজে তার ভূমিকার জন্য জনপ্রিয় সিআইডি।\nএটি একটি মনোজ গিরির পরিচালনায়, যা ২০২১ সালের আগস্টে প্রকাশিত হয়েছিল। দর্শকরা চলচ্চিত্রটি বিভিন্ন দিকে চলতে উপভোগ করবে।\nযখন ভারতীয় ওয়েব সিরিজের কথা আসে, যদিও উল্লু তার প্রাপ্তবয়স্ক বিষয়বস্তুর জন্য পরিচিত, এই তালিকাটি দেখায় যে প্ল্যাটফর্মে আরও অনেক কিছু আছে। তাদের সত্য ঘটনা এবং অপরাধ নাটক ভিত্তিক শো আছে।\nউল্লু কমেডি এবং রোমান্স থেকে ক্রাইম এবং থ্রিলার পর্যন্ত সব ধারায় শো প্রদান করছে। যদিও তারা এখনও ইরোটিক ঘরানায় সংখ্যাগরিষ্ঠতা পেয়েছে, তারা দেখিয়েছে যে তারা আরও কিছু করতে পারে।\nযেহেতু দর্শকরা তাদের ওটিটি প্ল্যাটফর্ম থেকে বেশি দাবি করে, উল্লু প্রমাণ করে যে এটি সাহসী এবং তীক্ষ্ণ হতে পারে। সমানভাবে, এটি চিত্তাকর্ষক এবং চিন্তাভাবনাও হতে পারে।\nএই সমস্ত শোয়ের সাথে, সবাইকে খুশি করার জন্য কিছু হতে বাধ্য।\nচিত্রগুলি ইউটিউবের সৌজন্যে\n'শেরশাহ' হল আমাজন প্রাইম ইন্ডিয়ার সর্বাধিক দেখা সিনেমা\nবিজ্ঞাপনে 'ওভারঅ্যাক্টিং' করার জন্য ট্রোলড হন শানায়া কাপুর\nপাকিস্তানের প্রতিভার বৈচিত্র্যময় মিশ্রণ পশ্চিমে এটি বড় করে তোলার লক্ষ্যে রয়েছে


তেভেজকে দলে চান ম্যারাডোনা\nকার্লোস তেভেজ তাঁর সবচেয়ে প্রিয় শিষ্য। সেই প্রিয় শিষ্যের দুর্দিনে পাশে এসে দাঁড়িয়েছেন ডিয়েগো ম্যারাডোনা। এত দিন নানা মন্তব্য করে তেভেজের পক্ষে কথা বলে গেছেন। এবার শুধু কথায় নয়, তেভেজকে নিজের ক্লাব আল ওয়াসলে নিয়ে আসার জন্যও উদ্যোগী হয়েছেন আর্জেন্টাইন কিংবদন্তি।\nআল ওয়াসলের মালিকপক্ষকে ম্যারাডোনা বোঝাচ্ছেন, বড় অঙ্কের টাকা খরচ করে হলেও যেন তেভেজকে নিয়ে আসা হয়। জানুয়ারির দলবদলের বাজারেই ২৭ বছর বয়সী এই স্ট্রাইকারকে মুক্ত করে নিয়ে আসতে চান দুবাইয়ের ক্লাবটির কোচ।\nকোচের পদ থেকে ম্যারাডোনা সরে দাঁড়ানোর পর আর্জেন্টিনা ফুটবল সংস্থার সঙ্গে যখন তাঁর বিবাদ শুরু হয়, তখন তেভেজ প্রকাশ্যে ম্যারাডোনার পক্ষে দাঁড়িয়েছিলেন। হুলিও গ্রন্দোনার মতো প্রভাবশালী ব্যক্তির বিরুদ্ধে অবস্থান নেওয়ার কারণে জাতীয় দলে তেভেজের জায়গাও অনিশ্চিত হয়ে পড়ে। কিন্তু সেসবের তোয়াক্কা করেননি ?কার্লিতোস?।\nম্যারাডোনা ঠিকই মনে রেখেছেন তাঁর প্রতি তেভেজের এই ভালোবাসার কথা। আর তাই শুধু আল ওয়াসলের কর্তৃপক্ষ নয়, কথা বলার উদ্যোগ নিয়েছেন তেভেজের সঙ্গেও। তেভেজকে তিনি বোঝাতে চান, আরব আমিরাতের ফুটবল কম নয়। ইউরোপের চাকচিক্য হয়তো তাতে নেই, কিন্তু দিব্যি সুখে-শান্তিতে থাকা যাবে। আর তা ছাড়া তেভেজ এলে আরব আমিরাত লিগে শক্ত চ্যালেঞ্জ ছুড়ে দিতে পারবে আল ওয়াসল। কিন্তু সপ্তাহে আড়াই লাখ পাউন্ডের যে আকাশছোঁয়া বেতন তেভেজের, সেটা কি দিতে রাজি হবে দুবাইয়ের ক্লাবটি? তেভেজ তো তাদের জন্য শ্বেতহস্তী হয়ে দাঁড়াবে!\nতা ছাড়া শুধু ম্যারাডোনা চাইলেই তো হবে না, ম্যানচেস্টার সিটিকেও রাজি হতে হবে। কারণ তেভেজকে দলে টানার ব্যাপারে এরই মধ্যে নড়েচড়ে বসেছে ইউরোপেরই বেশ কিছু ক্লাব। সর্বশেষ তাতে যোগ দিয়েছে প্যারিস সেন্ট জার্মেই। এই মৌসুমে বেশ ভালো অঙ্কের টাকা খরচ করেছে পিএসজি। চেলসিসহ আরও বড় কিছু ক্লাবের নাকের ডগা দিয়ে কিনে নিয়েছে আর্জেন্টিনার আরেক প্রতিভা হাভিয়ের পাস্তোরেকে। ডেভিড বেকহামকেও কেনার প্রস্তাব দিয়েছে পিএসজি। এবার তারা চায় তেভেজকেও।\nআল ওয়াসলের টাকা নেই, তা কিন্তু নয়। আরব শেখদের হাতে বরং টাকার বস্তা। ম্যারাডোনাকে বছরে ৩০ লাখ পাউন্ড বেতন তো দেয়ই, একটা ব্যক্তিগত জেট বিমানও দেওয়া হয়েছে। ম্যারাডোনা চাইলে সেই জেট বিমানে চেপে উড়ে যেতে পারেন আর্জেন্টিনায়। সেখানেই এখন আছেন তেভেজ। সোমবার সিটির পক্ষ থেকে তাঁর বক্তব্য নেওয়ার পর তেভেজের ছুটি মঞ্জুর। ওই দিনই দেশে ফেরেন এই স্ট্রাইকার।\nএখন ম্যারাডোনার ইচ্ছা পূরণ হবে কি? অপেক্ষা করুন।


সত্যিকারের ভালোবাসার ছোঁয়া কি সহজে সবাই পায়? অহংকার, জেদ মাঝে মধ্যে সব উল্টে পাল্টে দেয়। তেমননি প্রেমের মাঝ পথেই তুমুল ঝগড়া লেগে যায় ইরফান-সারিকার। তারপর কী হয়? দেখা যাবে ‘এন আফেয়ার’ নামের একটি নাটকে।\nনাটকটি রচনা করেছেন জাফরীন সাদিয়া। ভালোবাসা দিবসকে সামনে রেখে নাটকটি নির্মাণ করেছেন হাসান রেজাউল। জাফরীন ষ্টুডিও প্রযোজনা সংস্থার অধীনে নাটকটি প্রযোজনা করেছেন মিশকাত আনজুুম চৌধুরী ও জাফরীন সাদিয়া।\nনাটকটি নিয়ে হাসান রেজাউল বলেন, ‘ভালোবাসা দিবস উপলক্ষ্যে একটা রোমান্টিক গল্পের নাটক নির্মাণ করলাম। ভালোবাসার আনন্দ বেদনা, দ্বন্দ্ব এসব ফুটে উঠবে এই নাটকে। আশা করি সবার ভালো লাগবে।\nনাটকটিতে প্রধান দুইটি চরিত্রে অভিনয় করেছেন ইরফান সাজ্জাদ ও সারিকা। এতে আরও অভিনয় করেছেন মাহাদী হাসান পিয়াল, পাপিয়া, সোহানী প্রমুখ। নাটকের সংগীত আয়োজন করেছেন পিরান খান ও ইশতিয়াক হোসাইন।\nনির্মাতা জানালেন, আসছে ভালোবাসা দিবসে কোনো একটি টিভি চ্যানেল ও জাফরীন ষ্টুডিও ইউটিউবে চ্যানেল এ নাটকটি প্রচারিত হবে।


গরমে সব সময়ে তেলতেলে চুল? মুক্তি পাবেন এই ৪টি টিপস মানলেই in bengali\nগরমে সব সময়ে তেলতেলে চুল? মুক্তি পাবেন এই ৪টি টিপস মানলেই\nIndrani Bose | Apr 15, 2021\nগরম পড়ার সঙ্গে সঙ্গেই আপনার চুল, স্ক্যাল্প এবং আপনার মুখে নানারকম সমস্যা হতে শুরু করে। এক একজনের এক একরকম সমস্যা। তৈলাক্ত চুল এবং স্ক্যাল্পের সমস্যা সবেথেকে বেশি হয়। পাঁচ জনের মধ্যে অন্তত তিন জনের এই সমস্যা হবেই।\nতবে এই নিয়ে ভাবনার কিছু নেই। এটি আপনার প্রাকৃতিক তেল(সেবাম) যা আপনার চুলকে সুরক্ষিত রাখে এবং চুলের আর্দ্রতা বজায় রাখে। যাই হোক, তবে অস্বাভাবিক তৈলাক্ত স্ক্যাল্প অবশ্যই ভাবনার বিষয়। এতে আপনার চুলে সারাদিন ঘাম হতে থাকে। আঠালো এবং নোংরা হয়ে যায় চুল তা আপনি যতবারই চুল পরিষ্কার করেন না কেন। স্ক্যাল্পে অতিরিক্ত তেল চুলকানি এবং লাল ভাবের কারণও হতে পারে। তাই জন্যই আজ আপনাদের জন্য় কয়েকটি বিশেষ টিপস নিয়ে এসেছি আমরা। গরমকালে যদি এই কয়েকটি টিপস আপনি মেনে চলতে পারেন, তবে এই তৈলাক্ত স্ক্যাল্প ও চুলের সমস্যা (oily hair in summer) থেকে মুক্তি পাবেন।\nসুন্দর চুলের যত্ন নিন এভাবেই\nএকদিন অন্তর শ্যাম্পু করবেন\nস্ক্যাল্পের অতিরিক্ত তেল নিয়ন্ত্রণ রাখার একমাত্র উপায় হল চুল পরিষ্কার রাখা। একদিন অন্তর একদিন শ্যাম্পু করবেন। যদি আপনি শ্যাম্পু না করেন তাহলে আপনার স্ক্যাল্পে ঘাম জমবে ও অতিরিক্তি তেলের কারণে কিন্তু আপনার স্ক্যাল্পে নানারকম ফাঙ্গাল ইনফেকশন বাসা বাঁধতে পারে। আর আপনি নিশ্চয়ই তা চান না। তবে আপনি যদি মনে করেন প্রতিদিন শ্যাম্পু করার কারণে আপনি আপনার চুলের ক্ষতি করছেন, তবে সেই কথা ভাববেন না। আসলে গরমকালে প্রথমে আপনার স্ক্যাল্প পরিষ্কার রাখা জরুরি। স্ক্যাল্প পরিষ্কার থাকলেই চুল পড়া কম হবে, আপনার চুলও ভাল থাকবে। এবং প্রতিবার চুল ধোওয়ার সময়ে হালকা গরম জল ব্যবহার করবেন এবং তেলের পরিমাণ (oily hair in summer) নিয়ন্ত্রণে রাখবেন। শ্য়াম্পু করার পর অবশ্যই কন্ডিশনার ব্যবহার করে নেবেন।\nড্রাই শ্যাম্পু ব্যবহার করতে পারেন\nআপনি যদি প্রতিদিন বাইরে বের হন, তবে আপনার অবশ্যই এই ড্রাই শ্যাম্পু প্রয়োজন। যখন আপনার স্ক্যাল্প তৈলাক্ত হয়ে যায়, আপনার চুলের গোড়ায় তেল জমে যায় এবং আপনার চুল আঠালো, নোংরা ও ফ্ল্যাট হয়ে থাকে তখন অবশ্যই আপনার ড্রাই শ্যাম্পু প্রয়োজন। আপনার সব সমস্যা সমাধান করতে পারে ড্রাই শ্য়াম্পু। চুলে ড্রাই শ্যাম্পু স্প্রে করে নেবেন। আপনার চুল থাকবে সুন্দর ও পরিষ্কার (oily hair in summer) । আর যেখানে যাবেন এই বোতল আপনি নিয়ে যেতে পারেন।\nগরমেও চুল থাকবে সুন্দর\nবারবার তেল ব্যবহার করবেন না\nগরম কালে তেল ব্যবহার করবেন না। কারণ আপনার স্ক্যাল্প এমনিতেই তৈলাক্ত থাকে (oily hair in summer) , তাই ঘন ঘন তেল ব্যবহার করলে স্ক্যাল্প আরও তৈলাক্ত হয়ে যায়।\nবার বার চুল আঁচড়াবেন না\nআপনি যদি বার বার চুল আঁচড়ান, তবে চুলের গোড়ায় টান পড়ে। এতে আপনার চুল উঠে আসতে পারে। কারণ, ঘাম হয়ে চুলের গোড়া এমনিই দুর্বল হয়ে যায়। ফলে চুলে টান পড়তে পারে। এবং চুল পড়ে যায়। চিরুণিও ধুয়ে নেবেন।


‘টেস্ট’ খেলে হোয়াইটওয়াশ বাংলাদেশ | প্রথম আলো\n‘টেস্ট’ খেলে হোয়াইটওয়াশ বাংলাদেশ\nপ্রকাশ: ২৬ মার্চ ২০২১, ১১: ৪৪\nজেতার চেষ্টাই করল না বাংলাদেশ!ছবি: এএফপি\n৩১৯ রানের লক্ষ্যের পেছনে ছোটাটা কঠিন হবে—এটা জানা ছিল। কিন্তু তাই বলে ক্রিকেটারদের মধ্যে সামান্য চেষ্টাটা থাকবে না! ৭ ওভারে স্কোরবোর্ডে ২৬ রান তুলতেই ৩ উইকেট পড়ে যায়। কিন্তু শুরুর ধাক্কাটা সেই যে গোটা দলকে খোলসের মধ্যে ঢুকিয়ে দিল, তা থেকে আর বেরিয়েই আসা গেল না। আধুনিক যুগে ওয়ানডে ম্যাচ মানেই রানের ফুলঝুরি, চার-ছক্কার ছড়াছড়ি।\nওয়েলিংটনে নিউজিল্যান্ডের ইনিংসে সেটি ঠিকই দেখা গেল। কিন্তু বাংলাদেশের ব্যাটিং যেন পড়ে রইল ‘প্রস্তর যুগে’। আজ ২০২১ সালে এসেও বাংলাদেশ দলের ব্যাটিংয়ে সেই ১৮-১৯ বছর আগের ব্যাপারটা দেখা গেল। যখন প্রতিপক্ষ আগে ব্যাটিং করে স্কোরবোর্ডে বড় কোনো সংগ্রহ জমা দেওয়ার পরপরই ম্যাচ জয়ের আশা ছেড়ে ‘সম্মান রক্ষার’ লড়াইয়ে নামত বাংলাদেশ দল। আজ ওয়েলিংটনে নিউজিল্যান্ডের ৩১৮ রানের জবাবে কিন্তু সে কাজও করা যায়নি।\nতামিম ইকবাল আর লিটন দাসের ওপেনিং জুটিতে রান এসেছে ১০। নিউজিল্যান্ড সফরের তিনটি ওয়ানডেতেই তারা ব্যর্থ হলেন। তবে আজ তামিম ফিরেছেন শুরুতেই। লিটন কিছুক্ষণ টিকে ছিলেন। কিন্তু ২১ রানের বেশি করতে পারেননি। ট্রেন্ট বোল্ট আর ম্যাট হেনরির বোলিংয়ের সামনে নিজেকে কেমন যেন গুটিয়ে রেখেছিলেন লিটন। হেনরির বলে পুল করতে গেলে তা যখন থার্ড ম্যানের দিকে বাতাসে ভাসছিল, সেটিই দৌড়ে এসে এক হাতে ঝাঁপিয়ে পড়ে লুফে নেন বোল্ট।\nএমন ক্যাচে উইকেট হারিয়ে এরপর যেন গোটা দলের ওপরই আতঙ্ক ভর করল। মোহাম্মদ মিঠুন, মুশফিকুর রহিম কেউই নিজেদের ফিরে পেলেন না। আগের ম্যাচে দুর্দান্ত খেলা মিঠুন সংগ্রামের ইতি টানেন ৩৯ বলে মাত্র ৬ রান করে। মুশফিকুর রহিম ৪৪ বলে করেন ২১। ব্যাটসম্যানরা নিজেদের কতটুকু খোলসে ঢুকিয়েছিলেন, এই দুটি ইনিংস সেটিরই প্রমাণ। এর আগে অবশ্য সৌম্য সরকার খোলসের বাইরে বের হতে গিয়ে পরিচয় দিয়েছেন আরও একটি ব্যর্থতার।\nকোচ রাসেল ডমিঙ্গো বা ব্যাটিং কোচ জোনাথন লুইস ওপরের দিকে যাদের ওপর আস্থা রেখেছিলেন, তাঁরা যা খেললেন ! মজার ব্যাপার হলো, ইনিংসের সর্বোচ্চ জুটিটা এল ১০ম উইকেটে এসে—৫২ রান। রুবেল হোসেনের সঙ্গে। এমন অদ্ভুত কিছু বোধ হয় বাংলাদেশের ম্যাচেই দেখা যায়। মাহমুদউল্লাহ ৭৩ বলে ৭৬ রান করেছেন। তাঁর ইনিংসে ছিল ৬টি চার আর ৪টি ছক্কা। মাহমুদউল্লাহর মতো ইনিংস আর দুজন খেলতে পারলেই এ ম্যাচের বর্ণনাই অন্য রকমভাবে দেওয়া যেত।